Yer uchastkalarini onlayn-auksion orqali realizatsiya qilish va kadastr sohasida davlat xizmatlari koʻrsatish tartib-taomillarini takomillashtirish yuzasidan qoʻshimcha chora-tadbirlar toʻgʻrisida
(resolution, 2026-01-01)

Soʻnggi yillarda mamlakatimizda koʻchmas mulkka kadastr hujjatlarini rasmiylashtirish, unga boʻlgan huquqlarni davlat roʻyxatidan oʻtkazish sohasida davlat xizmatlari koʻrsatish sifatini oshirish yuzasidan tizimli chora-tadbirlar amalga oshirilmoqda, shuningdek, qishloq xoʻjaligiga moʻljallanmagan yer uchastkalarini xususiylashtirish va ijaraga berish tartib-taomillari takomillashtirilmoqda. Shu bilan birga, kadastr yigʻmajildini tayyorlash va kadastr pasportini berish, koʻchmas mulkka boʻlgan huquqlarni davlat roʻyxatidan oʻtkazish, qishloq xoʻjaligiga moʻljallanmagan yer uchastkalarini berish (realizatsiya qilish) sohasida ayrim qonunchilik hujjatlarini zamon talablariga muvofiq takomillashtirish talab etilmoqda. Xususan, hududlarda tadbirkorlik va shaharsozlik faoliyatini amalga oshirish uchun ajratilgan qishloq xoʻjaligiga moʻljallanmagan yer uchastkalarida monitoring qilish jarayonlarini takomillashtirish, auksion savdolarida ijara huquqi bilan sotib olingan yer uchastkalarini birlashtirish imkoniyatlarini yaratish zarurati mavjud. Bundan tashqari yerga oid mulkiy va huquqiy munosabatlarda barqarorlikni taʼminlash, kichik sanoat zonalari hamda yoshlar sanoat va tadbirkorlik zonalari hududida investitsiya muhitini yanada yaxshilash bugungi kunning dolzarb masalalaridan boʻlib qolmoqda. Aholiga davlat xizmatlari koʻrsatish tizimini isloh qilish, ortiqcha byurokratik toʻsiqlarni bartaraf etish, fuqarolarga qoʻshimcha qulayliklar yaratish, ularda tanlov imkoniyatini kengaytirish hamda yerga oid mulkiy va huquqiy munosabatlarda barqarorlikni taʼminlash, zamonaviy koʻp kvartirali turar joylar qurish koʻlamini yanada kengaytirish maqsadida Vazirlar Mahkamasi qaror qiladi: 1. Belgilansinki: kichik sanoat zonalari hamda yoshlar sanoat va tadbirkorlik zonalari hududida joylashgan yer uchastkalarini elektron onlayn-auksion savdolariga chiqarishda ushbu sanoat va tadbirkorlik zonalari direksiyalari buyurtmachi hisoblanadi; olis va choʻl hududlarda tashkil etiladigan yoshlar sanoat va tadbirkorlik zonalari roʻyxati Qoraqalpogʻiston Respublikasi Joʻqorgʻi Kengesi hamda xalq deputatlari viloyatlar Kengashlari qarorlariga asosan tasdiqlanadi va ular tomonidan, zaruratga koʻra, tasdiqlangan roʻyxatga tegishli oʻzgartirish va qoʻshimchalar kiritib boriladi; 2025-yil 5-sentabrdan boshlab, mazkur bandning uchinchi xatboshisida tasdiqlanishi nazarda tutilgan roʻyxatlarga muvofiq, olis va choʻl hududlarda joylashgan yoshlar sanoat va tadbirkorlik zonalaridagi boʻsh yer uchastkalari “1 soʻm” xarid qiymatida elektron onlayn-auksion savdolariga chiqariladi; “Yerelektron” avtomatlashtirilgan axborot tizimida alohida “olis va choʻl hududlarda joylashgan yoshlar sanoat va tadbirkorlik zonalaridagi boʻsh yer uchastkalari” boʻlimi yaratiladi; Oʻzbekiston Respublikasi Soliq qoʻmitasining qoʻshilgan qiymat soligʻini toʻlovchi yuridik shaxslar toʻgʻrisidagi maʼlumotlarni oʻz ichiga olgan elektron axborot tizimi “E-auksion” elektron savdo platformasiga uch oy muddatda integratsiya qilinadi. 2. Shunday tartib oʻrnatilsinki, unga muvofiq koʻp kvartirali turar joylar qurish uchun yer uchastkalarini ijaraga berish boʻyicha auksion gʻolibi hamda tuman (shahar) hokimligi bilan quyidagilarni nazarda tutuvchi elektron shartnomani (ofertani) imzolaydi hamda ushbu shartnoma “Elektron onlayn-auksionlarni tashkil etish” AJ tomonidan roʻyxatga olinadi: koʻp kvartirali turar joylar qurish maqsadida auksion savdosida sotilgan yer uchastkalarining loyihaoldi hujjatlarini tayyorlashga 15 kunlik, loyiha ishlarini bajarishga ikki oylik va qurilish ishlarini boshlashga uch oylik muddat berilishi; yer uchastkasida barpo etiladigan obyektni foydalanishga topshirish muddati; koʻp kvartirali turar joylar qurish uchun ijaraga berish boʻyicha auksion savdolari ofertasi talablari bajarilmaganda, yer uchastkasi belgilangan tartibda qaytarib olinishi va takroran auksion savdolariga chiqarilishi. 3. Oʻzbekiston Respublikasi Kambagʻallikni qisqartirish va bandlik vazirligi, Investitsiyalar, sanoat va savdo vazirligi, Qurilish va uy-joy kommunal xoʻjaligi vazirligi hamda Raqamli texnologiyalar vazirligining tadbirkorlik va shaharsozlik maqsadida elektron onlayn-auksion savdolarida realizatsiya qilingan yer uchastkalarida qurilish ishlarini boshlab, foydalanishga topshirilgunga qadar boʻlgan jarayonlarning barcha bosqichlarini “Onlayn mahalla” elektron platformasida (keyingi oʻrinlarda — elektron platforma) monitoring qilish tizimini joriy etish toʻgʻrisidagi takliflari maʼqullansin. 4. 2025-yil 1-oktabrdan boshlab maxsus iqtisodiy zonalar ishtirokchilariga, yuridik shaxslarga jamoat ehtiyojlari, davlat-xususiy sheriklik loyihalarini hamda ijtimoiy sheriklik toʻgʻrisidagi kelishuvlar va shartnomalarni amalga oshirish uchun yer uchastkalari berilganda (sotilganda), ushbu maʼlumotlar yer uchastkalariga huquqni belgilovchi hujjatlarda aks ettirilishi shart. 5. Qoraqalpogʻiston Respublikasi Vazirlar Kengashi, viloyatlar va Toshkent shahri, tuman (shahar) hokimliklari Oʻzbekiston Respublikasi Investitsiyalar, sanoat va savdo vazirligi hamda manfaatdor vazirlik va idoralar bilan birgalikda uch oy muddatda maxsus iqtisodiy zonalar ishtirokchilariga, davlat-xususiy sheriklik loyihalarini hamda ijtimoiy sheriklik toʻgʻrisidagi kelishuvlar va shartnomalarni amalga oshirish uchun berilgan yer uchastkalariga huquqni belgilovchi hujjatlarni xatlovdan oʻtkazish hamda huquqlari davlat roʻyxatidan oʻtkazilmagan yer uchastkalariga boʻlgan huquqlarni davlat roʻyxatidan oʻtkazish choralarini koʻrsin. 6. Oʻzbekiston Respublikasi Davlat aktivlarini boshqarish agentligi manfaatdor vazirlik va idoralar bilan birgalikda uch oy muddatda “Yerxususiylashtirish” avtomatlashtirilgan axborot tizimining ushbu qarorga 1-ilovada keltirilgan elektron axborot tizimlari hamda maʼlumotlar bazalari bilan “Raqamli hukumat” tizimi doirasida integratsiya qilinishini taʼminlasin. 7. Oʻzbekiston Respublikasi Kambagʻallikni qisqartirish va bandlik vazirligi Investitsiyalar, sanoat va savdo vazirligi, Qurilish va uy-joy kommunal xoʻjaligi vazirligi hamda Raqamli texnologiyalar vazirligi bilan birgalikda: ikki hafta muddatda elektron platformada jismoniy va yuridik shaxslar, shu jumladan, hokim yordamchilariga ular tomonidan kiritiladigan takliflarning joriy holatini kuzatish, munosabat (ijobiy, salbiy) bildirish hamda prokuratura va adliya organlariga shikoyat yoʻllash imkoniyatini beruvchi yangi qoʻshimcha funksiyalar kiritilishini; bir oy muddatda elektron platforma “E-auksion” elektron savdo platformasi hamda “UZKAD” integratsion axborot tizimi bilan integratsiya qilinishini; “E-auksion” elektron savdo platformasida realizatsiya qilinayotgan yer uchastkalari toʻgʻrisidagi maʼlumotlar mahallalar kesimida elektron platformada real vaqt rejimida aks etishini; 2018-yildan boshlab auksionda realizatsiya qilinib, iqtisodiy aylanmaga kiritilmagan yer uchastkalarining mahallalar kesimida elektron platformaga joylashtirilishini; Iqtisodiyot va moliya vazirligi huzuridagi Kadastr agentligi (keyingi oʻrinlarda — Kadastr agentligi) bilan birgalikda mazkur yer uchastkalarida loyiha amalga oshib, bino va inshootlar davlat roʻyxatidan oʻtkazilib, tegishli huquq shakllanganda “UZKAD” integratsion axborot tizimi orqali elektron platformaga avtomatik maʼlumot yuborish tizimi joriy qilinishini taʼminlasin. Bunda Davlat aktivlarini boshqarish agentligi “E-auksion” elektron savdo platformasiga yuqoridagi platformalarni integratsiya qiladi. 8. Oʻzbekiston Respublikasi Iqtisodiyot va moliya vazirligi elektron platformada ishlab chiqilishi nazarda tutilgan modullar va uni texnik jihatdan takomillashtirib borish bilan bogʻliq xarajatlarni Kambagʻallikni qisqartirish va bandlik vazirligining Hokim yordamchilari faoliyatini qoʻllab-quvvatlash jamgʻarmasi mablagʻlari hisobidan belgilangan tartibda moliyalashtirish choralarini koʻrsin. 9. Belgilansinki: tadbirkorlik subyektining qurilish ishlarini boshlash, kredit mablagʻlarining ajratilishi, infratuzilma tarmoqlariga ulanish va loyihani foydalanishga topshirish jarayonida yuzaga keladigan masalalari elektron platformaga kiritilgan kundan boshlab oʻn besh kun muddatda bartaraf etilmagan taqdirda, muammoli masalalar toifasiga oʻtkaziladi hamda tuman (shahar) hokimliklari tomonidan muhokama etib boriladi; belgilangan muddatlarda foydalanilmagan yer uchastkalarini sud tartibida tuman (shahar) hokimliklarining tasarrufiga qaytarish uchun hujjatlar yigʻmajildini sudga taqdim qilish boʻyicha xarajatlar mahalliy budjetning ortiqcha bajarilgan qismi hamda qonunchilikda taqiqlanmagan boshqa manbalar hisobidan amalga oshiriladi; yer uchastkasiga boʻlgan huquqni bekor qilish toʻgʻrisida sud qarori qabul qilinganda, yer uchastkasini takroran realizatsiya qilishdan tushgan mablagʻlar hisobidan ushbu yer uchastkasiga boʻlgan huquqi bekor qilingan shaxsga mazkur yer uchastkasini sotib olish uchun haqiqatda toʻlagan mablagʻlari qaytarib beriladi, bunda yer uchastkasini tanlash materiallarini tayyorlash va auksion oʻtkazish bilan bogʻliq xarajatlar chegirib qolinadi. 10. Tumanlarda (shaharlarda) tadbirkorlik va shaharsozlik maqsadlarida realizatsiya qilingan yer uchastkalarini iqtisodiy aylanmaga kiritish, auksion savdolariga qoʻyilgan yer uchastkalarining sotilishi va loyihani amalga oshirish bilan bogʻliq muammolarni bartaraf etish darajasi yuzasidan tuman (shahar) hokimlari va mahallalardagi hokim yordamchilarining faoliyatiga baho beriladi. Bunda iqtisodiy aylanmaga kiritilgan, xususan, qurilish ishlari yakunlanib, binoga egalik huquqi davlat roʻyxatidan oʻtkazilgan yer uchastkasi elektron platformada amalga oshirilgan loyihalar moduliga oʻtkaziladi hamda mazkur yer uchastkasi tuman (shahar) hokimi va hokim yordamchisi nazoratidan yechiladi. 11. Qoraqalpogʻiston Respublikasi Vazirlar Kengashi, viloyatlar hamda Toshkent shahri hokimliklari Kambagʻallikni qisqartirish va bandlik vazirligi bilan birgalikda tadbirkorlik hamda shaharsozlik maqsadlarida elektron onlayn-auksion savdolarida realizatsiya qilinib, iqtisodiy aylanmaga kiritilmagan yer uchastkalarini doimiy monitoring qilib, amalga oshirilgan ishlar va erishilgan natijalar yuzasidan har chorakda Vazirlar Mahkamasiga axborot kiritib borsin. 12. Oʻzbekiston Respublikasi Investitsiyalar, sanoat va savdo vazirligi Qoraqalpogʻiston Respublikasi Vazirlar Kengashi, viloyatlar hamda Toshkent shahri hokimliklari bilan birgalikda 2025-yil 1-oktabrga qadar qishloq xoʻjaligiga moʻljallangan yerlar toifasidan boshqa yerlar toifasiga oʻzgartirilgan yer uchastkalarini belgilangan tartibda realizatsiya qilish boʻyicha asoslantirilgan takliflarni Vazirlar Mahkamasiga kiritsin. 13. Oʻzbekiston Respublikasi Hukumatining 2-ilovaga muvofiq ayrim qarorlariga quyidagilarni nazarda tutuvchi oʻzgartirish va qoʻshimchalar kiritilsin: kadastr sohasida koʻrsatilayotgan davlat xizmatlarini Kadastr agentligining veb-sayti orqali koʻrsatish imkoniyatini yaratish; kadastr yigʻmajildini tayyorlash va uning natijasi boʻyicha kadastr pasportini olish uchun taqdim etilayotgan hujjatlar roʻyxatini amaldagi qonunchilik hujjatlariga muvofiqlashtirish; yer uchastkalarini elektron onlayn-auksion savdolariga chiqarish tartiblarini yanada takomillashtirish. 14. Oʻzbekiston Respublikasi Hukumatining 3-ilovaga muvofiq ayrim qarorlari oʻz kuchini yoʻqotgan deb hisoblansin. 15. Oʻzbekiston Respublikasi Iqtisodiyot va moliya vazirligi manfaatdor vazirlik hamda idoralar bilan birgalikda oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 16. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiyot va moliya vaziri J.A. Qoʻchqorov zimmasiga yuklansin. 1. Vazirlar Mahkamasining 2005-yil 15-noyabrdagi 250-son qarori bilan tasdiqlangan Kartografiya-geodeziya davlat kadastrini yuritish tartibi toʻgʻrisidagi nizomda: a) 4-bandda: toʻrtinchi xatboshidagi “raqamli elektron” soʻzlari “elektron raqamli” soʻzlari bilan almashtirilsin; oltinchi xatboshidagi “aerofoto” soʻzi “aero” soʻzi bilan almashtirilsin; b) 5-banddagi “Davlat soliq qoʻmitasi” soʻzlari “Iqtisodiyot va moliya vazirligi” soʻzlari bilan almashtirilsin; v) 8-banddagi “elektron” soʻzi “geografik axborot tizimida” soʻzlari bilan almashtirilsin; g) 10 va 11-bandlar quyidagi tahrirda bayon etilsin: “10. Kadastr agentligi Kartografiya-geodeziya davlat kadastrini yuritish ishlariga umumiy rahbarlik qilish va metodik jihatdan taʼminlashni amalga oshiradi. Kadastr agentligining Davlat kartografiya-geodeziya fondi (keyingi oʻrinlarda — Davlat kartografiya-geodeziya fondi) Kartografiya-geodeziya davlat kadastrini yuritish ishlarining ijrochisi hisoblanadi. Kadastr agentligi Kartografiya-geodeziya davlat kadastrining geografik axborot tizimi maʼlumotlar bazasi tuzilmasini ishlab chiqadi, maʼlumotlar bazasining toʻgʻri toʻldirilishini nazorat qiladi. 11. Davlat kartografiya-geodeziya fondi: kadastr axborotlarini shakllantirish va taqdim etish formatlarini ishlab chiqadi; Kartografiya-geodeziya davlat kadastrining avtomatlashtirilgan axborot tizimini shakllantirishni va uning faoliyatini taʼminlaydi; hisobga olish va baholash kadastr axborotlarini tizimlashtiradi, shakllantiradi va ularni Kartografiya-geodeziya davlat kadastrining avtomatlashtirilgan axborot tizimiga kiritadi; kadastr axborotlariga boʻlgan talabni muntazam ravishda oʻrganadi, kadastrni yuritish texnologiyasini takomillashtirishni taʼminlaydi; Oʻzbekiston Respublikasi hududining kartografiya-geodeziya jihatidan oʻrganilgani monitoringini yuritadi; kadastr maʼlumotlarini respublika ijro etuvchi hokimiyat organlariga, jismoniy va yuridik shaxslarga taqdim etadi; kadastr axborotlarini ruxsatsiz foydalanishdan himoya qilishni taʼminlaydi; tizimlashtirilgan kadastr axborotlarining Davlat kadastrlari yagona tizimiga tezkorlik bilan berilishini amalga oshiradi”; d) 13-bandning toʻrtinchi xatboshisi quyidagi tahrirda bayon etilsin: “roʻyxatga olish va geografik axborot tizimida elektron reyestrini yuritish”; e) 15-banddan “Roʻyxat natijalari boʻyicha har qaysi obyekt uchun pasport tuziladi” soʻzlari chiqarib tashlansin; j) 16-band quyidagi tahrirda bayon etilsin: “16. Kartografiya-geodeziya davlat kadastri obyektlarini hisobga olish xaritalar nomenklaturasi boʻyicha, davlat geodeziya tarmoqlari klasslari va turlari boʻyicha, shu jumladan, maʼmuriy-hududiy boʻlinish boʻyicha hamda aholi punktlari boʻyicha alohida amalga oshiriladi. Kartografiya-geodeziya davlat kadastri obyektlarining miqdor va sifat tavsiflarini hisobga olish uchun Davlat kartografiya-geodeziya fondi kadastr axborotlarini taqdim etishning texnik parametrlari va formatlarini ishlab chiqadi. Hujjatli rasmiylashtirilgan va belgilangan tartibda tasdiqlangan hisobga olish axborotlari Kartografiya-geodeziya davlat kadastrining geografik axborot tizimiga kiritiladi”; z) 18-banddagi “Davlat geodeziya nazorati inspeksiyasining” soʻzlari “Davlat kartografiya-geodeziya fondining” soʻzlari bilan almashtirilsin; i) ilova matni quyidagi tahrirda bayon etilsin: 2. Vazirlar Mahkamasining 2014-yil 10-iyuldagi 186-son qarori bilan tasdiqlangan Koʻchmas mulk obyektlarining davlat kadastri sohasida davlat xizmatlari narxlarini belgilash tartibi matni quyidagi tahrirda bayon etilsin: 3. Vazirlar Mahkamasining “Aholi punktlarida davlat kapital qoʻyilmalari hisobiga ichimlik suv taʼminotini va oqova suv xizmatini yaxshilash boʻyicha loyihalarni amalga oshirish samaradorligini taʼminlash chora-tadbirlari toʻgʻrisida” 2015-yil 3-fevraldagi 19-son qarorida: a) 5-banddagi “Qoraqalpogʻiston Respublikasi Vazirlar Kengashi, viloyatlar hokimliklari va Oʻzbekiston Respublikasi Uy-joy-kommunal xizmat koʻrsatish vazirligi Oʻzbekiston Respublikasi Qurilish vazirligi bilan birgalikda” soʻzlari “Qoraqalpogʻiston Respublikasi Vazirlar Kengashi, viloyatlar hokimliklari Oʻzbekiston Respublikasi Qurilish va uy-joy kommunal xoʻjaligi vazirligi bilan birgalikda” soʻzlari bilan almashtirilsin; b) 9-banddagi “Qurilish vazirligi” soʻzlari “Qurilish va uy-joy kommunal xoʻjaligi vazirligi” soʻzlari bilan almashtirilsin; v) 3-ilovada: 5-bandning ikkinchi, beshinchi va yettinchi xatboshilaridagi, 7, 8, 9-bandlardagi, 10-bandning birinchi va beshinchi xatboshilaridagi, 13 va 14-bandlardagi, 32-bandning birinchi va beshinchi — yettinchi xatboshilaridagi, 34-bandning birinchi xatboshisidagi “Uy-joy kommunal xizmat koʻrsatish vazirligi” soʻzlari “Qurilish va uy-joy kommunal xoʻjaligi vazirligi” soʻzlari bilan almashtirilsin; 18-band quyidagi tahrirda bayon etilsin: “18. Oʻzbekiston Respublikasi Qurilish va uy-joy kommunal xoʻjaligi vazirligining qurilish sohasida hududiy nazorat inspeksiyalari Vazirlar Mahkamasining 2024-yil 17-apreldagi 214-son qarori bilan tasdiqlangan Oʻzbekiston Respublikasi Qurilish va uy-joy kommunal xoʻjaligi vazirligi huzuridagi Qurilish va uy-joy kommunal xoʻjaligi sohasida nazorat qilish inspeksiyasi hamda Oʻzbekiston Respublikasi Qurilish va uy-joy kommunal xoʻjaligi vazirligi huzuridagi Qurilish va uy-joy kommunal xoʻjaligi sohasida hududiy nazorat qilish inspeksiyalari toʻgʻrisida Namunaviy nizomlarga belgilangan vakolatlar doirasida obyektda qurilish-montaj ishlari bajarilishining sifati va toʻliqligi yuzasidan nazoratni amalga oshiradi”; 24-banddagi “Qurilish vazirligining” soʻzlari “Qurilish va uy-joy kommunal xoʻjaligi vazirligining” soʻzlari bilan almashtirilsin. 4. Vazirlar Mahkamasining “Bitimlarni notarial tasdiqlash tartibini idoralararo elektron hamkorlikni qoʻllagan holda takomillashtirish chora-tadbirlari toʻgʻrisida” 2017-yil 27-fevraldagi 106-son qarorida: a) 2-bandning ikkinchi xatboshisi quyidagi tahrirda bayon etilsin: “Koʻchmas mulkning oldi-sotdi, ayirboshlash, hadya qilish va ipoteka bitimlarini idoralararo elektron hamkorlikni qoʻllagan holda notarial tasdiqlash tartibi toʻgʻrisidagi nizom 1-ilovaga muvofiq”; b) 1-ilovada: ilovaning nomi quyidagi tahrirda bayon etilsin: 1-band quyidagi tahrirda bayon etilsin: “1. Ushbu Nizom Oʻzbekiston Respublikasining “Notariat toʻgʻrisida”gi va “Elektron hukumat toʻgʻrisida”gi qonunlariga muvofiq koʻchmas mulkning oldi-sotdi, ayirboshlash, hadya qilish va ipoteka bitimlarini (keyingi oʻrinlarda — bitim) idoralararo elektron hamkorlikni qoʻllagan holda notarial tasdiqlash tartibini belgilaydi”; 1-ilovaning ilova belgisi quyidagi tahrirda bayon etilsin: “Koʻchmas mulkning oldi-sotdi, ayirboshlash, hadya qilish va ipoteka bitimlarini idoralararo elektron hamkorlikni qoʻllagan holda notarial tasdiqlash tartibi toʻgʻrisidagi nizomga 1-ilova”; 2-ilovada: ilova belgisi quyidagi tahrirda bayon etilsin: “Koʻchmas mulkning oldi-sotdi, ayirboshlash, hadya qilish va ipoteka bitimlarini idoralararo elektron hamkorlikni qoʻllagan holda notarial tasdiqlash tartibi toʻgʻrisidagi nizomga 2-ilova”; ilova nomi quyidagi tahrirda bayon etilsin: 5. Vazirlar Mahkamasining 2018-yil 14-sentabrdagi 733-son qarori bilan tasdiqlangan Koʻchmas mulkni boshqa shaxsga oʻtkazish shartnomasini notarial tasdiqlashda yer uchastkasi, bino va inshootlar hamda koʻp yillik dov-daraxtlar haqida maʼlumotlar olishning maʼmuriy reglamentining 3-bandi quyidagi tahrirda bayon etilsin: “3. Yer uchastkasi, bino va inshootlar hamda koʻp yillik dov-daraxtlar haqidagi maʼlumotlarni olish ushbu Reglamentga 1-ilovaga muvofiq sxema boʻyicha amalga oshiriladi”. 6. Vazirlar Mahkamasining 2018-yil 26-dekabrdagi 1047-son qarori bilan tasdiqlangan Jismoniy va yuridik shaxslarga yetkazilgan mulkiy zararlarni kompensatsiya qilish boʻyicha respublika va hududiy maqsadli jamgʻarmalar mablagʻlarini shakllantirish hamda ulardan foydalanish tartibi toʻgʻrisidagi nizomda: a) 4-bandning birinchi xatboshisi “Yer uchastkalarini” soʻzlaridan keyin “yoki ularning qismlarini” soʻzlari bilan toʻldirilsin; b) 11-band “yer uchastkalarini” soʻzlaridan keyin “yoki ularning qismlarini” soʻzlari bilan toʻldirilsin; v) 1-ilovaning nomi “Yer uchastkalarini” soʻzlaridan keyin “yoki ularning qismlarini” soʻzlari bilan toʻldirilsin. 7. Vazirlar Mahkamasining “Kadastr sohasida ayrim davlat xizmatlari koʻrsatishning maʼmuriy reglamentlarini tasdiqlash toʻgʻrisida” 2020-yil 2-sentabrdagi 535-son qarorida: a) 1-band quyidagi tahrirda bayon etilsin: “1. Quyidagilar: Koʻchmas mulk obyektiga kadastr pasportini berish boʻyicha davlat xizmatlari koʻrsatishning maʼmuriy reglamenti 1-ilovaga muvofiq; Koʻchmas mulkka boʻlgan huquqlarni davlat roʻyxatidan oʻtkazish boʻyicha davlat xizmatlari koʻrsatishning maʼmuriy reglamenti 2-ilovaga muvofiq; Koʻchmas mulkni boʻlish va uning yangi chegaralarini belgilash boʻyicha davlat xizmatlari koʻrsatishning maʼmuriy reglamenti 3-ilovaga muvofiq; Koʻchmas mulkni birlashtirish va uning yangi chegaralarini belgilash boʻyicha davlat xizmatlari koʻrsatishning maʼmuriy reglamenti 4-ilovaga muvofiq; Koʻchmas mulk boʻyicha kadastr muhandisining malaka shahodatnomasini berish boʻyicha davlat xizmatlarini koʻrsatishning maʼmuriy reglamenti 5a-ilovaga muvofiq; Barpo etiladigan yangi massiv hududidagi yer uchastkalarini birlashtirish va birlashtirilgan yer uchastkasining chegaralarini belgilash boʻyicha davlat xizmatlari koʻrsatishning maʼmuriy reglamenti 5b-ilovaga; Barpo etiladigan yangi massiv hududidagi birlashtirilgan yer uchastkasini boʻlish va uning yangi chegaralarini belgilash boʻyicha davlat xizmatlari koʻrsatishning maʼmuriy reglamenti 5v-ilovaga muvofiq; b) 1-ilovada: 1-band quyidagi tahrirda bayon etilsin: “1. Ushbu Reglament yer uchastkasi, bino va inshootlar hamda koʻp yillik dov-daraxtlarga (keyingi oʻrinlarda — koʻchmas mulk obyekti) kadastr pasportini berish boʻyicha davlat xizmatlari koʻrsatish tartibini belgilaydi”; 4-band quyidagi tahrirda bayon etilsin: “4. Koʻchmas mulk obyektiga kadastr pasporti quyidagi hollarda rasmiylashtiriladi: yer uchastkalari berilganda (realizatsiya qilinganda); koʻchmas mulk obyekti boʻyicha birlamchi texnik inventarizatsiyadan oʻtkazish ishlari bajarilganda; kadastr yigʻmajildi shakllantirilgan koʻchmas mulk obyektida qayta texnik inventarizatsiya oʻtkazish natijasida oʻzgarishlar aniqlanganda (rekonstruksiya, qoʻshimcha imorat qurish va (yoki) alohida imorat qurish, bir qismi buzilganda (vayron boʻlganda) yoki yoʻq qilinganda); koʻchmas mulk boʻlinganda va uning yangi chegaralari belgilanganda; koʻchmas mulk birlashtirilganda va uning yangi chegaralari belgilanganda; yer uchastkasining maydoni yoki chegara nuqtalari oʻzgarganda; koʻchmas mulk obyektining manzili belgilanganda yoki oʻzgartirilganda; yer uchastkasidan ruxsat etilgan foydalanish asosiy turi yoki kapital qurilish obyektining foydalanish maqsadi oʻzgarganda”; 10-band quyidagi tahrirda bayon etilsin: “10. Ariza beruvchilar oʻzi kelib murojaat etgan taqdirda, davlat xizmatlari markazlari xodimi — ariza beruvchi nomidan, YIDXP orqali murojaat etgan taqdirda esa ushbu Reglamentga 2-ilovaga muvofiq shakldagi soʻrovnomani elektron shaklda mustaqil toʻldiradi. Uchinchi shaxslar manfaati uchun harakat qilayotganda, soʻrovnomaga belgilangan tartibda rasmiylashtirilgan ishonchnoma ilova qilinadi. Vafot etgan shaxs nomidan uning yaqin qarindoshlari murojaat qilishi mumkin. Soʻrovnomaga koʻchmas mulkka boʻlgan huquqlarni tasdiqlovchi hujjat va yangi qurilish obyektlariga tasdiqlangan loyiha hujjatlari ilova qilinadi. Davlat xizmatlari markazlari tomonidan ariza beruvchidan ushbu bandda koʻrsatilmagan maʼlumotlarni hamda boshqa hujjatlarni talab qilish qatʼiyan taqiqlanadi”; 14-band quyidagi tahrirda bayon etilsin: “14. Filial zarur hollarda ariza beruvchi bilan kelishib, soʻrovnomada koʻrsatilgan joyga chiqqan holda, obyektni texnik inventarizatsiyadan oʻtkazadi hamda talab etilganda koʻchmas mulk obyektining manzilini belgilaydi yoki oʻzgartiradi”; 19-band quyidagi mazmundagi yettinchi xatboshi bilan toʻldirilsin: “Koʻp kvartirali uy joylashgan va unga tutash yer uchastkasi hamda koʻp kvartirali uydagi umumiy mol-mulkka kadastr pasportini rasmiylashtirish uchun toʻlovlarni mulkdorlar yoki tegishli koʻp kvartirali uyning boshqarish organi ikki yil davomida teng ulushlarda boʻlib-boʻlib toʻlashi mumkin”; 20-band quyidagi tahrirda bayon etilsin: “20. Toʻlov miqdori quyidagi tartibda taqsimlanadi: a) davlat xizmatlari markazlariga oʻzi kelib murojaat etganda: 15 foizi — Adliya vazirligining Davlat xizmatlarini rivojlantirish jamgʻarmasi shaxsiy hisobvaragʻiga; 10 foizi — Kadastr agentligining budjetdan tashqari jamgʻarmasi shaxsiy hisobvaragʻiga; 0,5 foizi (yagona billing tizimi orqali davlat xizmati koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻlar toʻliq miqdorda Davlat kadastrlari palatasining Qoraqalpogʻiston Respublikasi, viloyatlar va Toshkent shahar boshqarmalari hisobvaragʻiga oʻtkaziladi; b) YIDXP orqali murojaat etilganda: 10 foizi — Adliya vazirligining Davlat xizmatlarini rivojlantirish jamgʻarmasi shaxsiy hisobvaragʻiga; 11,75 foizi (shundan 0,5 foizi — davlat xizmati yagona billing tizimi orqali koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; 10 foizi — Kadastr agentligining budjetdan tashqari jamgʻarmasi shaxsiy hisobvaragʻiga; qolgan mablagʻlar toʻliq miqdorda Davlat kadastrlari palatasining Qoraqalpogʻiston Respublikasi, viloyatlar va Toshkent shahar boshqarmalari hisobvaragʻiga oʻtkaziladi; v) rieltorlik tashkilotlari orqali murojaat etilganda: 10 foizi — rieltorlik tashkilotlari hisobvaragʻiga; 10 foizi — Kadastr agentligining budjetdan tashqari jamgʻarmasi shaxsiy hisobvaragʻiga; 0,5 foizi (yagona billing tizimi orqali davlat xizmati koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻlar toʻliq miqdorda Davlat kadastrlari palatasining Qoraqalpogʻiston Respublikasi, viloyatlar va Toshkent shahar boshqarmalari hisobvaragʻiga oʻtkaziladi”; 22 va 23-bandlar quyidagi tahrirda bayon etilsin: “22. Quyidagi hollarda kadastr pasportini rasmiylashtirish bepul amalga oshiriladi: koʻchmas mulk obyekti boʻyicha birlamchi kadastr yigʻmajildi (pasporti) mavjud boʻlib, begonalashtirilganda yoki obyektda oʻzgarishlar (rekonstruksiya, qoʻshimcha va alohida qurilish) mavjud boʻlmaganda; koʻchmas mulk obyektining bir qismi begonalashtirilganda obyektning qolgan qismiga yoki rekonstruksiyasiz foydalanish maqsadi oʻzgarganda; yer uchastkasidan ruxsat etilgan foydalanishning asosiy turi belgilanganda yoki oʻzgarganda; koʻchmas mulk obyektining ixtisoslashishi rekonstruksiyasiz oʻzgartirilganda; kadastr yigʻmajildi (pasporti) yoʻqolganda (yaroqsiz holga kelganda va koʻchmas mulk obyekti koʻrsatkichlari oʻzgartirilmasdan). Ushbu hollarda kadastr pasporti uch ish kuni mobaynida rasmiylashtiriladi. Ushbu bandning toʻrtinchi xatboshisida koʻrsatilgan hollarda kadastr pasportini rasmiylashtirish hamda ixtisoslashtirilgan obyektdagi xonalarning foydalanish maqsadini belgilash qurilish organi tomonidan tasdiqlangan ruxsatnoma va eskiz loyihasi asosida amalga oshiriladi. 23. Quyidagilar kadastr pasporti berishni rad etish uchun asos boʻladi: soʻrovnomada notoʻgʻri maʼlumotlar koʻrsatilishi; koʻchmas mulk obyektlariga boʻlgan huquqlarni belgilovchi hujjatlar mavjud emasligi; koʻchmas mulk obyektida oʻlchov ishlarining olib borilishiga, shu jumladan, koʻchmas mulk obyektiga kirish imkoni yoʻqligi (foydalanib kelayotgan shaxslar tomonidan bino va inshootga, yer uchastkasiga kirishga qarshilik qilinishi boʻyicha mahalla raisi ishtirokida tuzilgan dalolatnoma); vakolatli organ tomonidan kadastr pasportini rasmiylashtirish boʻyicha koʻchmas mulk obyektiga taqiq yoki xatlov qoʻyilgani; bino va inshootning ixtisoslashishi ular joylashgan yer uchastkasining foydalanish maqsadiga mos boʻlmagan tarzda oʻzgartirilgani; taqdim etilgan hujjatlarda notoʻgʻri, qarama-qarshi maʼlumotlar aniqlanishi; filialda ushbu koʻchmas mulk obyektining mansubligi masalasida nizolar borligidan dalolat beruvchi sud hujjatlarining mavjudligi; filialda ushbu yer uchastkasi qonunchilik hujjatlarida belgilangan tartibda olib qoʻyilgani haqidagi maʼlumotlarning mavjudligi; yer uchastkasiga boʻlgan huquqlarning qonunchilik hujjatlarida nazarda tutilgan hollarda va tartibda bekor qilingani. Kadastr pasportini tayyorlash rad etilganda, ushbu bandda keltirilgan rad etishning asosi koʻrsatiladi. Kadastr pasportini rasmiylashtirishni ushbu bandda koʻrsatilmagan asoslar boʻyicha rad etish qatʼiyan taqiqlanadi”; 1-ilovaning 1-bosqich “Tadbirlar” ustunidan “1.” raqami chiqarib tashlansin; v) 2-ilovada: 5-band quyidagi mazmundagi toʻrtinchi xatboshi bilan toʻldirilsin: “Ijara huquqi bilan ajratilgan yer uchastkasida joylashgan bino va inshootlarning ixtisoslashishi oʻzgartirilganda yer uchastkasining huquq turi oʻzgarmaydi. Bunda ijara shartnomasini qayta rasmiylashtirish talab etilmaydi, ijara shartnomasining muddati oʻtgani bundan mustasno”; 9-band quyidagi tahrirda bayon etilsin: “9. Ariza beruvchi huquqni davlat roʻyxatidan oʻtkazish uchun vositachiga murojaat etganda, vositachi xodimi — ariza beruvchi nomidan, YIDXP yoki veb-sayt orqali murojaat etgan taqdirda esa ushbu Reglamentga 2-ilovadagi shaklga muvofiq davlat xizmatidan foydalanish uchun arizani elektron shaklda mustaqil toʻldiradi. Uchinchi shaxslar manfaati uchun harakat qilgan taqdirda, soʻrovnomaga belgilangan tartibda rasmiylashtirilgan ishonchnoma ilova qilinadi. Arizaga Qonunda nazarda tutilgan huquqni belgilovchi hujjatlar ilova qilinadi. Ilova qilingan huquqni belgilovchi hujjatlarda bir nechta koʻchmas mulkka boʻlgan huquqlar yuzaga kelishi, boshqa shaxsga oʻtishi, cheklanishi va bekor qilinishi belgilangan boʻlsa, har bir koʻchmas mulk boʻyicha alohida ariza beriladi. Ijara huquqi bilan ajratilgan yer uchastkasida joylashgan bino va inshootlar toʻliq begonalashtirilganda, yer uchastkasiga boʻlgan ijara huquqi ham boshqa shaxsga oʻtkaziladi, koʻchmas mulk obyektining bir qismi begonalashtirilishi, boʻlinishi yoki ijara shartnomasining muddati tugashi bundan mustasno. Bir yildan kam boʻlmagan muddatga tuzilgan koʻchmas mulk obyektlarini ijaraga berish shartnomasi ham davlat roʻyxatidan oʻtkazish uchun asos boʻladi. Arizada koʻchmas mulk obyektining turi, davlat roʻyxatidan oʻtkazilishi lozim boʻlgan huquq, koʻchmas mulk obyektining kadastr raqami koʻrsatiladi. Vositachilar tomonidan ariza beruvchilardan Qonunda va ushbu bandda nazarda tutilmagan maʼlumot va hujjatlarni talab qilish qatʼiyan taqiqlanadi”; 12-band quyidagi tahrirda bayon etilsin: “12. Yigʻim summasi quyidagi tartibda taqsimlanadi: a) davlat xizmatlari markazlari orqali murojaat etilganda: 18 foizi — Adliya vazirligining Davlat xizmatlarini rivojlantirish jamgʻarmasi shaxsiy hisobvaragʻiga; 10 foizi — Kadastr agentligining budjetdan tashqari jamgʻarmasi shaxsiy hisobvaragʻiga; 0,5 foizi (yagona billing tizimi orqali davlat xizmati koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻning 10 foizi roʻyxatdan oʻtkazuvchi organ hisobvaragʻiga, 90 foizi tegishliligi boʻyicha hududiy boshqarmalarning hisobvaragʻiga oʻtkaziladi; b) notarial idoralar yoki notariuslar orqali murojaat etilganda: 10 foizi — Adliya vazirligining Davlat xizmatlarini rivojlantirish jamgʻarmasi shaxsiy hisobvaragʻiga; 10 foizi — Kadastr agentligining budjetdan tashqari jamgʻarmasi shaxsiy hisobvaragʻiga; 0,5 foizi (yagona billing tizimi orqali davlat xizmati koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻning 10 foizi roʻyxatdan oʻtkazuvchi organ hisobvaragʻiga, 90 foizi tegishliligi boʻyicha hududiy boshqarmalarning hisobvaragʻiga oʻtkaziladi; v) Davlat aktivlarini boshqarish agentligi, rieltorlik tashkilotlari va tijorat banklari orqali murojaat etilganda: 10 foizi — Kadastr agentligining budjetdan tashqari jamgʻarmasi shaxsiy hisobvaragʻiga; 0,5 foizi (yagona billing tizimi orqali davlat xizmati koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻning 10 foizi roʻyxatdan oʻtkazuvchi organ hisobvaragʻiga, 90 foizi tegishliligi boʻyicha hududiy boshqarmalarning hisobvaragʻiga oʻtkaziladi; g) YIDXP orqali murojaat etilganda: 10 foizi — Adliya vazirligining Davlat xizmatlarini rivojlantirish jamgʻarmasi shaxsiy hisobvaragʻiga; 11,75 foizi (shundan 0,5 foizi — davlat xizmati yagona billing tizimi orqali koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; 10 foizi — Kadastr agentligining budjetdan tashqari jamgʻarmasi shaxsiy hisobvaragʻiga; qolgan mablagʻning 10 foizi roʻyxatdan oʻtkazuvchi organ hisobvaragʻiga, 90 foizi tegishliligi boʻyicha hududiy boshqarmalarning hisobvaragʻiga oʻtkaziladi; d) roʻyxatdan oʻtkazuvchi organning veb-sayti orqali murojaat etilganda: 10 foizi — Kadastr agentligining budjetdan tashqari jamgʻarmasi shaxsiy hisobvaragʻiga; 0,5 foizi (yagona billing tizimi orqali davlat xizmati koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻning 10 foizi roʻyxatdan oʻtkazuvchi organ hisobvaragʻiga, 90 foizi tegishliligi boʻyicha hududiy boshqarmalarning hisobvaragʻiga oʻtkaziladi. Koʻp kvartirali uy joylashgan va unga tutash yer uchastkasi hamda koʻp kvartirali uydagi umumiy mol-mulkka boʻlgan huquqlarni mulkdorlarning nomiga davlat roʻyxatidan oʻtkazish uchun toʻlovlarni mulkdorlar yoki tegishli koʻp kvartirali uyning boshqarish organi ikki yil davomida teng ulushlarda boʻlib-boʻlib toʻlashi mumkin. Doimiy yashash joyi boʻyicha roʻyxatga olish uchun davlat boji summasi Vazirlar Mahkamasining 2018-yil 22-oktabrdagi 845-son qarori bilan tasdiqlangan Oʻzbekiston Respublikasi fuqarolarini doimiy yashash joyi va vaqtincha turgan joyi boʻyicha roʻyxatga olish tartibi toʻgʻrisidagi nizom hamda 2019-yil 28-dekabrdagi 1049-son qarori bilan tasdiqlangan Oʻzbekiston Respublikasi fuqarolarini Toshkent shahri va Toshkent viloyatida doimiy yashash va vaqtincha turgan joyi boʻyicha roʻyxatga olish tartibi toʻgʻrisidagi nizomda belgilangan tartibda taqsimlanadi”; 15-bandda: uchinchi xatboshi chiqarib tashlansin; toʻrtinchi — sakkizinchi xatboshilar tegishlicha uchinchi — yettinchi xatboshilar deb hisoblansin; g) 3-ilovada: 1 va 2-bandlar quyidagi tahrirda bayon etilsin: “1. Ushbu Reglament: jismoniy va yuridik shaxslarga mulk huquqi asosida tegishli boʻlgan ayrim binolar va inshootlarga yoki ularning bir qismiga boʻlgan huquqning boshqa shaxsga oʻtishi munosabati bilan ushbu bino va inshootlar joylashgan doimiy foydalanish, ijara, meros qilib qoldiriladigan umrbod egalik qilish va mulk huquqidagi yer uchastkalarini; mulk yoki ijara huquqida tegishli yer uchastkasini; jismoniy va yuridik shaxslarga ijara, doimiy foydalanish, meros qilib qoldiriladigan umrbod egalik qilish huquqlarida tegishli boʻlgan yer uchastkalarini (bunda yangi shakllanayotgan yer uchastkalarining har birida bino va inshootlarning mavjud boʻlishi); huquq egasining mulk huquqida tegishli bino va inshootlarni alohida qismlarga boʻlish boʻyicha murojaatiga asosan koʻchmas mulkni boʻlish va uning yangi chegaralarini belgilash dalolatnomasini (keyingi oʻrinlarda — dalolatnoma) rasmiylashtirish boʻyicha davlat xizmatlarini koʻrsatish tartibini belgilaydi. 2. Ushbu Reglament koʻp kvartirali uy joylashgan va unga tutash yer uchastkalariga, muddatli (vaqtincha) foydalanish huquqida boʻlgan yer uchastkalariga, huquqi davlat roʻyxatidan oʻtkazilmagan koʻchmas mulklarga, shuningdek, koʻp kvartirali uylardagi kvartiralar va qurilishi tugallanmagan obyektlarga nisbatan tatbiq etilmaydi”; 5 va 6-bandlar quyidagi tahrirda bayon etilsin: “5. Umumiy birgalikdagi mulkni boʻlish ushbu umumiy mulk ishtirokchilari oʻrtasidagi kelishuvga yoki sud qaroriga asosan amalga oshiriladi. 6. Koʻchmas mulkni boʻlish dalolatnomasini rasmiylashtirishda: a) yangi tashkil etilayotgan koʻchmas mulklar oʻzining asosiy foydalanish maqsadini oʻzgartirmagan boʻlishi; b) boʻlish yer uchastkasiga nisbatan amalga oshirilganda yer uchastkasi boʻlinadigan boʻlishi; v) yer uchastkalari yongʻinga qarshi, sanitariya, ekologiyaga oid, shaharsozlik reglamentlarini, shaharsozlik hamda boshqa majburiy normalar va qoidalarni buzmagan holda yangidan tashkil etilishi hamda boʻlish amalga oshirilganidan keyin hosil boʻlgan qismlarning har biri mustaqil yer uchastkasini tashkil etishi; g) yer uchastkalarining egalari yoki undan foydalanuvchilar mustaqil ravishda yer uchastkasiga umumiy foydalanishdagi yer uchastkasi orqali oʻtish imkonidan mahrum boʻlib qoladigan boʻlsa, yer uchastkasi boʻlinishiga yoʻl qoʻyilmaydi; d) yer uchastkasining yangi chegaralari uning boʻlinishidan avvalgi chegaralari asosida belgilanishi lozim, bunda yangi yer uchastkalarining maydonlari yigʻindisi hamda chegaralari avvalgi chegara va maydondan farq qilishiga yoʻl qoʻyilmaydi; e) koʻchmas mulkni boʻlish Koʻchmas mulk obyektlariga boʻlgan huquqlar davlat reyestrida koʻrsatilgan maydon va chegaralar doirasida amalga oshirilishi zarur”; 12-band quyidagi tahrirda bayon etilsin: “12. Dalolatnoma rasmiylashtirish boʻlinayotgan koʻchmas mulkka boʻlgan huquq egasining koʻchmas mulkni alohida qismlarga boʻlish haqidagi soʻrovnomasi asosida amalga oshiriladi. Koʻchmas mulkka boʻlgan huquq egasining oʻziga mulk huquqida tegishli boʻlmagan taqdirda, soʻrovnomaga belgilangan tartibda rasmiylashtirilgan mulkdorning koʻchmas mulkni boʻlish boʻyicha roziligi ilova qilinadi. Mulk huquqida tegishli yakka tartibda uy-joy boʻlgan koʻchmas mulkni yoki uning bir qismini boshqa shaxsga oʻtkazish notarial tartibda amalga oshiriladi. Uchinchi shaxslar manfaati uchun harakat qilinayotganda soʻrovnomaga belgilangan tartibda rasmiylashtirilgan ishonchnoma ilova qilinadi. Davlat xizmatlari markazi tomonidan ariza beruvchidan ushbu bandda koʻrsatilmagan boshqa hujjatlarni talab qilish qatʼiyan taqiqlanadi”; 18-bandda: “a” kichik bandda: quyidagi mazmundagi toʻrtinchi xatboshi bilan toʻldirilsin: “10 foizi — Kadastr agentligining budjetdan tashqari jamgʻarmasi shaxsiy hisobvaragʻiga”; toʻrtinchi xatboshi beshinchi xatboshi deb hisoblansin; “b” kichik bandda: toʻrtinchi xatboshidagi “Elektron” soʻzi “Raqamli” soʻzi bilan almashtirilsin; quyidagi mazmundagi beshinchi xatboshi bilan toʻldirilsin: “10 foizi — Kadastr agentligining budjetdan tashqari jamgʻarmasi shaxsiy hisobvaragʻiga”; beshinchi xatboshi oltinchi xatboshi deb hisoblansin; “v” kichik bandda: quyidagi mazmundagi uchinchi xatboshi bilan toʻldirilsin: “10 foizi — Kadastr agentligining budjetdan tashqari jamgʻarmasi shaxsiy hisobvaragʻiga”; uchinchi-toʻrtinchi xatboshilar tegishlicha toʻrtinchi-beshinchi xatboshilar deb hisoblansin; 27-band quyidagi tahrirda bayon etilsin: “27. Quyidagilar davlat xizmati koʻrsatishni rad etish uchun asos hisoblanadi: ushbu Reglamentning 1, 2, 5 va 6-bandlarida nazarda tutilgan talablarga muvofiq emasligi; soʻrovnomada notoʻgʻri maʼlumotlar koʻrsatilishi; dalolatnoma huquq egalari tomonidan belgilangan muddatda imzolanmagani; yer uchastkasiga boʻlgan huquqlarning davlat roʻyxatidan oʻtkazilmagani; yer uchastkasida joylashgan bino va inshootlarga boʻlgan huquqlarning davlat roʻyxatidan oʻtkazilmagani; koʻchmas mulkning haqiqiy holati Koʻchmas mulkka boʻlgan huquqlar davlat reyestridagi maʼlumotlardan farq qilishi; filial hamda qurilish va uy-joy kommunal xoʻjaligi boʻlimlari vakiliga koʻchmas mulkni koʻzdan kechirish uchun imkoniyat yaratilmagani; koʻchmas mulkning huquq egalaridan biri tomonidan dalolatnomani imzolashdan bosh tortgani; davlat roʻyxatidan oʻtkazuvchi organda ushbu koʻchmas mulk obyektining mansubligi masalasida nizolar borligidan dalolat beruvchi sud hujjatlari va soʻrovnomalarining mavjudligi; vakolatli organ tomonidan koʻchmas mulk obyektiga taqiq yoki xatlov qoʻyilgani. Davlat xizmati koʻrsatishni boshqa asoslarga koʻra rad etish qatʼiyan taqiqlanadi”; d) 4-ilovada: 1 — 3-bandlar quyidagi tahrirda bayon etilsin: “1. Ushbu Reglament jismoniy va yuridik shaxslarga doimiy foydalanish, ijara, meros qilib qoldiriladigan umrbod egalik qilish, mulk huquqi asosida tegishli boʻlgan yer uchastkalarini, mulk huquqidagi binolar va inshootlarni ularning murojaatiga asosan birlashtirish va birlashtirilishi natijasida hosil boʻlgan mulkning yangi chegaralarini belgilash dalolatnomasini (keyingi oʻrinlarda — dalolatnoma) rasmiylashtirish boʻyicha davlat xizmatlari koʻrsatish tartibini belgilaydi. 2. Ushbu Reglament koʻp kvartirali uy joylashgan va unga tutash yer uchastkalariga, huquqi davlat roʻyxatidan oʻtkazilmagan koʻchmas mulklarga, shuningdek, koʻp kvartirali uylardagi kvartiralar va qurilishi tugallanmagan obyektlarga nisbatan tatbiq etilmaydi. 3. Koʻchmas mulkni birlashtirish va uning yangi chegaralarini belgilash huquq egasiga doimiy foydalanish, ijara, meros qilib qoldiriladigan umrbod egalik qilish, mulk huquqi asosida tegishli boʻlgan hollarda amalga oshiriladi”; 7-band quyidagi tahrirda bayon etilsin: “7. Koʻchmas mulkni birlashtirish dalolatnomasini rasmiylashtirishda quyidagilar talab etiladi: a) yangi tashkil etilayotgan koʻchmas mulklar oʻzining asosiy foydalanish maqsadini oʻzgartirmagan boʻlishi; b) birlashtirish yer uchastkasiga nisbatan amalga oshirilganda, yer uchastkasi birlashtiriladigan boʻlishi; v) koʻchmas mulk yongʻinga qarshi, sanitariya, ekologiyaga oid, shaharsozlik hamda boshqa majburiy normalar va qoidalarni buzmagan holda yangidan tashkil etilishi; g) koʻchmas mulkning yangi chegaralari uning birlashtirilishidan avvalgi chegaralari asosida belgilanishi, bunda yangi koʻchmas mulkning maydonlari yigʻindisi hamda chegaralari avvalgi chegara va maydondan farq qilishiga yoʻl qoʻyilmasligi; d) koʻchmas mulkni birlashtirish Koʻchmas mulk obyektlariga boʻlgan huquqlar davlat reyestrida koʻrsatilgan maydon va chegaralar doirasida amalga oshirilishi; e) koʻchmas mulkning foydalanish maqsadi, yer uchastkasining ruxsat etilgan foydalanish asosiy turi, huquq turi bir xil boʻlishi hamda bir maʼmuriy hududda joylashgan va umumiy chegaraga ega boʻlishi”; 13-band quyidagi tahrirda bayon etilsin: “13. Dalolatnoma rasmiylashtirish birlashtirilayotgan koʻchmas mulklarning huquq egalari soʻrovnomasi asosida amalga oshiriladi. Koʻchmas mulk huquq egasining oʻziga mulk huquqida tegishli boʻlmagan taqdirda, soʻrovnomaga belgilangan tartibda rasmiylashtirilgan mulkdorning koʻchmas mulkni birlashtirish boʻyicha roziligi ilova qilinadi. Uchinchi shaxslar manfaati uchun harakat qilinayotganda soʻrovnomaga belgilangan tartibda rasmiylashtirilgan ishonchnoma ilova qilinadi. Davlat xizmatlari markazi tomonidan ariza beruvchidan ushbu bandda koʻrsatilmagan boshqa hujjatlarni talab qilish qatʼiyan taqiqlanadi”; 19-bandda: “a” kichik bandda: quyidagi mazmundagi toʻrtinchi xatboshi bilan toʻldirilsin: “10 foizi — Kadastr agentligining budjetdan tashqari jamgʻarmasi shaxsiy hisobvaragʻiga”; toʻrtinchi xatboshi beshinchi xatboshi deb hisoblansin; “b” kichik bandda: toʻrtinchi xatboshidagi “Elektron” soʻzi “Raqamli” soʻzi bilan almashtirilsin; quyidagi mazmundagi beshinchi xatboshi bilan toʻldirilsin: “10 foizi — Kadastr agentligining budjetdan tashqari jamgʻarmasi shaxsiy hisobvaragʻiga”; beshinchi xatboshi oltinchi xatboshi deb hisoblansin; “v” kichik bandda: quyidagi mazmundagi uchinchi xatboshi bilan toʻldirilsin: “10 foizi — Kadastr agentligining budjetdan tashqari jamgʻarmasi shaxsiy hisobvaragʻiga”; uchinchi va toʻrtinchi xatboshilar tegishlicha toʻrtinchi va beshinchi xatboshilar deb hisoblansin; 20-bandning birinchi xatboshisidagi “7-bandining “d”, “e” soʻzlari “7-bandining “g”, “d”, “e” soʻzlari bilan almashtirilsin; 28-band quyidagi tahrirda bayon etilsin: “28. Quyidagilar davlat xizmati koʻrsatishni rad etish uchun asos hisoblanadi: ushbu Reglamentning 2, 3, 6 va 7-bandlarida nazarda tutilgan talablarga muvofiq emasligi; soʻrovnomada notoʻgʻri maʼlumotlar koʻrsatilishi; dalolatnoma huquq egalari tomonidan belgilangan muddatda imzolanmagani; yer uchastkasiga boʻlgan huquqlarning davlat roʻyxatidan oʻtkazilmagani; yer uchastkasida joylashgan bino va inshootlarga boʻlgan huquqlarning davlat roʻyxatidan oʻtkazilmagani; koʻchmas mulkning haqiqiy holati koʻchmas mulkka boʻlgan huquqlar davlat reyestridagi maʼlumotlardan farq qilishi; filial hamda qurilish va uy-joy kommunal xoʻjaligi boʻlimlari vakiliga koʻchmas mulkni koʻzdan kechirish uchun imkoniyat yaratilmagani; koʻchmas mulkning huquq egalaridan biri dalolatnomani imzolashdan bosh tortgani; davlat roʻyxatidan oʻtkazuvchi organda ushbu koʻchmas mulk obyektining mansubligi masalasida nizolar borligidan dalolat beruvchi sud hujjatlari va soʻrovnomalarining mavjudligi; vakolatli organ tomonidan koʻchmas mulk obyektiga taqiq yoki xatlov qoʻyilgani. Davlat xizmati koʻrsatishni boshqa asoslarga koʻra rad etish qatʼiyan taqiqlanadi”; e) 5a-ilova quyidagi tahrirda bayon etilsin: 1. Mazkur Maʼmuriy reglament koʻchmas mulk boʻyicha kadastr muhandisining malaka shahodatnomasini berish boʻyicha davlat xizmatlarini koʻrsatish tartibini belgilaydi. 2. Mazkur Reglamentda quyidagi asosiy tushunchalardan foydalaniladi: koʻchmas mulk boʻyicha kadastr muhandisi (keyingi oʻrinlarda — kadastr muhandisi) — yuridik shaxslar bilan mehnat shartnomasini tuzish orqali yoki yakka tartibdagi tadbirkor sifatida faoliyat yurituvchi kadastr muhandisi malaka shahodatnomasiga ega jismoniy shaxs; malaka imtihoni — kadastr muhandisiga qoʻyilgan talablarga talabgorning mos kelishini tekshirishga yoʻnaltirilgan, malaka imtihoni komissiyasi tomonidan oʻtkaziladigan imtihon; malaka shahodatnomasi — malaka imtihonini muvaffaqiyatli topshirgan talabgorning malakasini tasdiqlovchi hujjat; talabgor — kadastr muhandisi malaka shahodatnomasini olishga talabgor boʻlgan jismoniy shaxs. 3. Kadastr munosabatlari sohasidagi tayyorlash kurslarida oʻqish Toshkent geodeziya va kartografiya kollejining Kadrlarni qayta tayyorlash va ularning malakasini oshirish markazi (keyingi oʻrinlarda — oʻquv markazi) tomonidan tashkil etiladi. 4. Malaka imtihonini topshirish uchun talabgorlar quyidagi talablarga javob berishi lozim: geodeziya, kartografiya va kadastr, bino va inshootlar qurilishi, qurilish ekspertizasi, koʻchmas mulk ekspertizasi, arxitektura (meʼmorchilik), yer tuzish va yer kadastri, amaliy geodeziya, geodeziya ishlari texnigi, geodeziya va geoinformatika, shahar qurilishi va xoʻjaligi, sanoat va fuqaro qurilishi, infratuzilma obyektlarini qurish (inshootlar turi boʻyicha) yoʻnalishlari boʻyicha oliy maʼlumotga ega boʻlishi; geodeziya, kartografiya va kadastr, bino va inshootlar qurilishi, qurilish ekspertizasi, koʻchmas mulk ekspertizasi, arxitektura (meʼmorchilik), yer tuzish va yer kadastri, amaliy geodeziya, geodeziya ishlari texnigi, geodeziya va geoinformatika, shahar qurilishi va xoʻjaligi, sanoat va fuqaro qurilishi, infratuzilma obyektlarini qurish (inshootlar turi boʻyicha) yoʻnalishlari boʻyicha kamida bir yil ish stajiga ega boʻlishi yoki ish stajiga ega boʻlmagan holda, kadastr munosabatlari sohasida kasbiy qayta tayyorlash kurslari boʻyicha taʼlim olgan boʻlishi. 5. Kadastr muhandisi Qoraqalpogʻiston Respublikasi, viloyatlar hamda Toshkent shahri hududida faoliyat yuritadi. Bunda kadastr muhandisi oʻz faoliyatini amalga oshirish uchun yuridik shaxslar bilan mehnat shartnomasi tuzadi yoki yakka tartibdagi tadbirkor sifatida amalga oshiradi. 6. Malaka imtihonini oʻtkazish uchun Oʻzbekiston Respublikasi Iqtisodiyot va moliya vazirligi huzuridagi Kadastr agentligi (keyingi oʻrinlarda — Agentlik) direktorining buyrugʻi bilan besh kishidan kam boʻlmagan toq sonli tarkibda malaka imtihoni komissiyasi tuziladi. Davlat kadastrlari palatasi (keyingi oʻrinlarda — Palata) raisi malaka imtihoni komissiyasi raisi hisoblanadi. Davlat kadastrlari palatasining masʼul xodimi komissiya kotibi hisoblanadi. Malaka imtihoni komissiyasining tarkibi Agentlik va Palata masʼul xodimlari hamda Oʻzbekiston Savdo-sanoat palatasining masʼul vakillaridan shakllantiriladi. 7. Malaka imtihoni komissiyasining tarkibi doimiy hisoblanadi. Agentlik malaka imtihoni komissiyasining tarkibini shakllantirish uchun Palata va Oʻzbekiston Savdo-sanoat palatasiga yozma shaklda murojaat qiladi. Komissiya ishchi organi vazifasi Palata tomonidan amalga oshiriladi. 8. Malaka imtihoni komissiyasi qarorlari bayonnoma bilan rasmiylashtiriladi va komissiya raisi tomonidan tasdiqlanadi. Bunda komissiya majlisi komissiya aʼzolarining kamida uchdan ikki qismi (kvorum) ishtirok etgan taqdirda, vakolatli hisoblanadi. Komissiya majlisini oʻtkazish uchun kvorum shakllanmagan taqdirda, komissiyaning yangi majlisi oʻtkaziladigan sana va vaqti eʼlon qilinadi. 9. Koʻchmas mulk boʻyicha kadastr muhandisining malakasini oshirish va ularga malaka shahodatnomasini berish ushbu Reglamentga 1-ilovada keltirilgan sxema asosida amalga oshiriladi. 10. Talabgor malaka imtihonini topshirish uchun davlat xizmatlari markazlari, Yagona interaktiv davlat xizmatlari portali (keyingi oʻrinlarda — YIDXP) yoki Agentlikning rasmiy veb-sayti orqali mazkur Reglamentga 2-ilovaga muvofiq shakldagi arizani hamda ushbu Reglamentning 4-bandida keltirilgan mutaxassisliklardan biri boʻyicha oliy maʼlumot toʻgʻrisidagi diplom nusxasi yoki xorijiy davlatda oliy taʼlim olganlik toʻgʻrisidagi hujjatni tan olish haqidagi guvohnoma nusxasini pdf formatida taqdim etadi. Talabgor taqdim etgan hujjatlar toʻliq va ulardagi maʼlumotlar toʻgʻri boʻlishi zarur. Talabgordan mazkur bandda nazarda tutilmagan hujjatlarni talab qilishga yoʻl qoʻyilmaydi. 11. Mazkur Reglamentning 10-bandida koʻrsatilgan hujjatlardan tashqari qolgan zarur boʻlgan hujjat va maʼlumotlarni, xususan, talabgorning shaxsini tasdiqlovchi hujjat va mehnat daftarchalarining maʼlumotlari Agentlik tomonidan tegishli davlat organlari va tashkilotlaridan mustaqil ravishda, shu jumladan, “Raqamli hukumat” tizimi idoralararo integratsiyalashuv platformasi orqali soʻrab olinadi. 12. Agentlik ariza tushgan kundan boshlab uch ish kuni ichida talabgorga malaka imtihonini topshirishga ruxsat berish yoki rad etish haqida qaror qabul qiladi. 13. Agentlik quyidagi asoslarga koʻra malaka imtihonini topshirishga ruxsat berishni rad etadi: talabgor mazkur Reglamentning 4-bandi talablariga javob bermaganda; talabgor taqdim qilgan hujjatlar toʻliq boʻlmaganda yoki notoʻgʻri maʼlumotlar taqdim qilgani aniqlanganda; davlat xizmatlarini koʻrsatish uchun yigʻimni toʻlamaslik (bunda davlat xizmatidan foydalanish uchun xabarnomada koʻrsatilgan toʻlov miqdori bir oy mobaynida toʻlanmagan buyurtmalar avtomatik rad etiladi). Boshqa asoslarga koʻra malaka imtihonini topshirishni rad etishga yoʻl qoʻyilmaydi. 14. Talabgorning malaka imtihonini topshirishi rad etilgan taqdirda, Agentlik tomonidan tegishli qaror qabul qilinadi va talabgor rad etish sabablari koʻrsatilgan holda, qabul qilingan qaror haqida bir ish kuni ichida talabgor ariza va hujjatlarni Agentlikka taqdim etgan usulda xabardor qilinadi. 15. Malaka imtihonini topshirishga ruxsat berishda rad etishga sabab boʻlgan kamchiliklarni bartaraf etish uchun talabgorga besh ish kunlik muddat beriladi. Belgilangan muddatda talabgor tomonidan kamchiliklar bartaraf etilmasa, imtihon topshirishga ruxsat etilmaydi va uning arizasi rad etiladi. 16. Talabgorning malaka imtihonini topshirishiga ruxsat berish haqida qaror qabul qilinganida talabgor malaka imtihonini topshirishga ruxsat berilgan shaxslar roʻyxatiga kiritiladi va roʻyxat malaka imtihoni boshlanishidan oldin malaka imtihoni komissiyasiga topshiriladi. Malaka imtihoniga qoʻyilgan va murojaatlari rad etilgan talabgorlar roʻyxati hamda malaka imtihonini oʻtkazish boʻyicha bayonnoma komissiya tomonidan rasmiylashtiriladi va komissiya raisi tomonidan tasdiqlanadi. 17. Malaka imtihoniga qoʻyilgan talabgor malaka imtihonini oʻtkazish sanasi, vaqti va joyi haqida imtihon oʻtkaziladigan kundan kamida besh kun oldin mobil telefoni (mavjud boʻlganda), pochta yoki elektron aloqa vositasi orqali xabardor qilinadi. Malaka imtihonini oʻtkazish kuni, vaqti va joyi toʻgʻrisida maʼlumot vakolatli organning rasmiy veb-saytida mavjud imtihon sanasidan besh kun oldin joylashtiriladi. Malaka imtihonini tashkil etish va oʻtkazish, shu jumladan, imtihon savollarini tuzish va qayta ishlash hamda natijalarini tekshirishni amalga oshirish uchun talabgorlar tomonidan bazaviy hisoblash miqdorining bir baravari miqdorida, YIDXP orqali murojaat etilganda ushbu summaning 90 foizi miqdorida toʻlov amalga oshiriladi. Toʻlov miqdori quyidagi tartibda taqsimlanadi: a) davlat xizmatlari markazlariga oʻzi kelib murojaat etganda: 18 foizi — Adliya vazirligining Davlat xizmatlarini rivojlantirish jamgʻarmasi shaxsiy hisobvaragʻiga; 10 foizi — Kadastr agentligining budjetdan tashqari jamgʻarmasi shaxsiy hisobvaragʻiga; 0,5 foizi (yagona billing tizimi orqali davlat xizmati koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻlar toʻliq miqdorda Palataning hisobvaragʻiga oʻtkaziladi; b) YIDXP orqali murojaat etilganda: 10 foizi — Adliya vazirligining Davlat xizmatlarini rivojlantirish jamgʻarmasi shaxsiy hisobvaragʻiga; 10 foizi — Kadastr agentligining budjetdan tashqari jamgʻarmasi shaxsiy hisobvaragʻiga; 11,75 foizi (shundan 0,5 foizi — davlat xizmati yagona billing tizimi orqali koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻlar toʻliq miqdorda Palataning hisobvaragʻiga oʻtkaziladi; v) Agentlikning rasmiy veb-sayti orqali murojaat etilganda: 10 foizi — Kadastr agentligining budjetdan tashqari jamgʻarmasi shaxsiy hisobvaragʻiga; 0,5 foizi (yagona billing tizimi orqali davlat xizmati koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻlar toʻliq miqdorda Palataning hisobvaragʻiga oʻtkaziladi. Toʻlovlar davlat xizmatlari koʻrsatilgani uchun toʻlangan davlat bojlari va yigʻimlar summasi hisobini yurituvchi Yagona billing tizimi orqali amalga oshiriladi. 18. Malaka imtihonini oʻtkazish toʻgʻrisidagi maʼlumot uni oʻtkazish haqidagi qaror qabul qilingan kunda Agentlik va Palataning rasmiy veb-saytiga joylashtiriladi. 19. Malaka imtihoni guruhlar shakllanishiga koʻra, lekin kamida bir oyda bir marotaba oʻtkazilishi lozim. 20. Malaka imtihoni komissiyasining tarkibi, ish reglamenti, shuningdek, test savollari Agentlik direktori tomonidan tasdiqlanadi. 21. Malaka imtihonini topshirishda talabgorlar Oʻzbekiston Respublikasi fuqarosining biometrik pasporti, Oʻzbekiston Respublikasi fuqarosining identifikatsiyalovchi ID-kartasi yoki shaxsini tasdiqlovchi boshqa hujjatni taqdim etadi. 22. Talabgor Oʻzbekiston Respublikasi fuqarosining biometrik pasporti, Oʻzbekiston Respublikasi fuqarosining identifikatsiyalovchi ID-kartasi yoki shaxsini tasdiqlovchi boshqa hujjatni taqdim qilmaganda yoxud malaka imtihoniga kechikkan taqdirda, imtihonga qoʻyilmaydi va malaka imtihoniga kelmagan hisoblanadi. 23. Malaka imtihoniga kechikkan talabgor navbatdagi malaka imtihonidagi talabgorlar roʻyxatiga kiritiladi va bu haqda mobil telefoni, pochta yoki elektron aloqa vositasi orqali ikki ish kunidan kechiktirmay xabardor qilinadi. 24. Agarda talabgor tegishli tarzda xabardor qilinganidan keyin ikki marotaba malaka imtihonini topshirish uchun kelmasa, navbatdagi malaka imtihonidagi talabgorlar roʻyxatiga kiritilmaydi. Bunday hollarda talabgor malaka imtihonidan oʻtish uchun qaytadan ariza bilan murojaat qilishi lozim. 25. Malaka imtihoni test sinovi usulida, kompyuter texnikasidan foydalangan holda, talabgorning tanloviga koʻra oʻzbek tilida yoki zaruratga koʻra rus tilida ham oʻtkaziladi. 26. Malaka imtihonining shaffofligi va xolisligini taʼminlash maqsadida imtihon jarayonlari uzluksiz videotasvirga (ovozli) tushiriladi va videotasvir kamida bir yil saqlanadi. 27. Test savollarini tayyorlash jarayonida foydalanilgan mavzular Agentlik va Palata rasmiy veb-saytiga joylashtiriladi. Test savollari qonunchilik hujjatlariga kiritilgan oʻzgartirish va qoʻshimchalarni hisobga olgan holda yangilab boriladi. 28. Test sinovi sohaga oid 75 ta savoldan iborat boʻladi. Talabgorga malaka imtihonini topshirish umumiy imtihon vaqti davomiyligi 60 daqiqani tashkil etadi. 29. Test sinovlari oʻtkaziladigan xonaga jadval, kitob, uyali telefon va shpargalkalar olib kirish, boshqa talabgorlar bilan suhbatlashish taqiqlanadi. Ushbu talablarni buzgan talabgorlar test sinovlari oʻtkaziladigan xonadan chiqarib yuboriladi va malaka imtihonidan oʻtmagan hisoblanadi. 30. Malaka imtihoni test sinovi natijalari test sinovi yakuni bilan eʼlon qilinadi. Malaka imtihoni oʻtkazilgan kundan boshlab ikki ish kuni ichida malaka imtihoni komissiyasining test sinovi natijalari qayd etilgan bayonnomasi rasmiylashtiriladi va komissiya raisi tomonidan tasdiqlanadi. 31. Malaka imtihoni natijalari hamda malaka imtihoni komissiyasining bayonnomasi Palatada saqlanishi lozim. 32. Talabgorning toʻgʻri javoblar boʻyicha yakuniy natijasi 70 foiz va undan yuqori koʻrsatkichni tashkil qilgan boʻlsa, u malaka imtihonini muvaffaqiyatli topshirgan hisoblanadi. 33. Malaka imtihonidan oʻtmagan talabgorlar uni navbatdagi malaka imtihonida takroran topshirish huquqiga ega, biroq shu kunning oʻzida qayta topshirishga yoʻl qoʻyilmaydi. Talabgor navbatdagi malaka imtihonini qayta topshirishiga qadar taqdim qilingan hujjatlar Palatada saqlanadi. 34. Malaka imtihonini muvaffaqiyatli topshirgan talabgorlarga malaka shahodatnomasi beriladi. 35. Kadastr muhandislarini Kadastr agentligining oʻquv markazida oʻqitish va doimiy tarzda (uch yilda bir marotaba) malakasini oshirib borish lozim. 36. Malaka imtihonidan oʻtmagan talabgor imtihon oʻtkazilgan kundan boshlab oʻn kun muddatda Agentlikka apellyatsiya berish huquqiga ega. Apellyatsiya yozma yoki elektron aloqa vositalari orqali taqdim etiladi. 37. Agentlik bir ish kuni muddatida apellyatsiyani malaka imtihoni komissiyasiga taqdim etadi. Malaka imtihoni komissiyasi uch ish kunida apellyatsiyani koʻrib chiqadi va Agentlikka qabul qilingan qaror haqida xabar beradi. Agentlik malaka imtihoni komissiyasining qarori toʻgʻrisida talabgorga bir ish kuni muddatida xabar beradi. 38. Malaka imtihoni komissiyasi tomonidan apellyatsiyani koʻrib chiqish natijalari boʻyicha quyidagi qarorlardan biri qabul qilinadi: apellyatsiyani qanoatlantirish va talabgorni malaka imtihonini muvaffaqiyatli topshirgan deb hisoblash toʻgʻrisida; malaka imtihoni natijalarini oʻzgarishsiz qoldirish va apellyatsiyani qanoatlantirishni rad etish toʻgʻrisida. 39. Malaka imtihoni natijalarini oʻzgarishsiz qoldirish va apellyatsiyani qanoatlantirishni rad etish toʻgʻrisidagi qaror apellyatsiyada koʻrsatilgan asoslar oʻz tasdigʻini topmagan hollarda qabul qilinadi. 40. Agentlikning qaroridan norozi boʻlgan talabgorlar qonunchilik hujjatlarida belgilangan tartibda sudga murojaat qilishlari mumkin. 41. Malaka shahodatnomasi mazkur Reglamentga 3-ilovada keltirilgan shaklda rasmiylashtiriladi va Toshkent shahar va butun respublika boʻyicha amal qiladi. 42. Malaka shahodatnomasi Agentlik axborot tizimining elektron hujjatlar bazasida shakllantirilib, veb-sayti orqali noyob identifikatsiya raqamini kiritish yoki elektron hujjatda joylashgan QR-kodni skaner qilish yoʻli bilan tekshirish imkoniyati boʻladi. 43. Malaka shahodatnomasi Agentlik tomonidan malaka imtihoni komissiyasining bayonnomasi olinganidan boshlab besh kun ichida rasmiylashtiriladi va talabgor ariza va hujjatlarni Agentlikka taqdim etgan usulda elektron koʻrinishda talabgorga taqdim etiladi. 44. Agar talabgor malaka shahodatnomasini olgan kundan boshlab bir yil mobaynida oʻz faoliyatini amalga oshirmagan boʻlsa, Agentlik mazkur shahodatnomani bekor qilish toʻgʻrisida qaror qabul qilishga haqli. 45. Kadastr muhandisining familiyasi yoki ismi yoxud otasining ismi oʻzgargan taqdirda, u tegishli oʻzgartirishlarni tasdiqlovchi hujjatlar berilgan sanadan boshlab ikki oy ichida Agentlikka mazkur Reglamentga 2-ilovada keltirilgan shaklda ariza bilan murojaat qiladi. Bunda arizaga tegishli oʻzgarishlarni tasdiqlovchi hujjatlarning nusxalari ilova qilinadi. 46. Malaka shahodatnomasining qayta rasmiylashtirilishi kadastr muhandisi tomonidan ariza berilgan vaqtdan boshlab besh ish kuni ichida amalga oshiriladi. 47. Yangi malaka shahodatnomada qayta rasmiylashtirilayotgan malaka shahodatnomasining raqami qoʻshimcha tarzda qayd qilinadi. 48. Kadastr muhandisi yoʻqotilgan yoki yaroqsiz holga kelgan malaka shahodatnomasi oʻrniga Agentlik axborot tizimining elektron hujjatlar repozitoriysi veb-sayti orqali noyob identifikatsiya raqamini kiritish yoki elektron hujjatda joylashgan QR-kodni skaner qilish yoʻli bilan malaka shahodatnomasini qayta yuklab olishi mumkin. 49. Kadastr muhandisining tashabbusi bilan malaka shahodatnomasini tugatish va bekor qilish Agentlik tomonidan belgilangan tartibda amalga oshiriladi. Vakolatli organlar tashabbusi bilan malaka shahodatnomasini tugatish va bekor qilish faqat sud tartibida amalga oshiriladi. 50. Quyidagilar malaka shahodatnomasi amal qilishini tugatish uchun asos boʻladi: kadastr muhandisining arizasi; kadastr muhandisi faoliyatini amalga oshirishda qonunchilik hujjatlarini buzish; kadastr yigʻmajildi tayyorlashda, uning qavatma-qavat rejalarini tuzishda, texnik rejalarni rasmiylashtirishda, shuningdek, uning texnik hisobga qoʻyish ishlarini amalga oshirishda notoʻgʻri maʼlumot berish; shaxsni belgilangan tartibda muomalaga layoqatsiz yoki muomalaga layoqati cheklangan deb eʼtirof etish toʻgʻrisidagi sud qarori. 51. Malaka shahodatnomasining amal qilishi uni tugatish toʻgʻrisidagi qaror qabul qilingan sanadan boshlab tugatiladi. 52. Malaka shahodatnomasi quyidagi hollarda bekor qilinadi: Agentlikning malaka shahodatnomasini berish toʻgʻrisidagi qarori noqonuniy ekanligi aniqlanganda; malaka shahodatnomasi soxta hujjatlardan foydalangan holda olingani fakti aniqlanganda; ushbu Reglamentning 50-bandida nazarda tutilgan asoslar mavjudligi. 53. Malaka shahodatnomasini bekor qilish toʻgʻrisidagi qaror ushbu qaror qonuniy kuchga kirgan sanadan boshlab amal qiladi. 54. Qonunchilik hujjatlari talablarini buzgani uchun malaka shahodatnomasining amal qilishi tugatilgan kadastr muhandisiga, u tugatilgan sanadan boshlab quyidagi muddatlar mobaynida takroran malaka shahodatnomasi berilmaydi: koʻchmas mulk obyektlarida xatlov ishlarini olib borib kadastr yigʻmajildini shakllantirishda texnik xatoliklarga yoʻl qoʻyganda olti oy mobaynida; koʻchmas mulk obyektiga tegishli huquq belgilovchi hujjatlarga amal qilmagan xolda kadastr yigʻmajildini shakllantirishda bir yil mobaynida. 55. Malaka shahodatnomasi amal qilishini tugatish yoki malaka shahodatnomasini bekor qilish toʻgʻrisidagi qaror Agentlikning rasmiy veb-saytida eʼlon qilinadi. 56. Malaka shahodatnomasi amal qilishini tugatish yoki malaka shahodatnomasini bekor qilish toʻgʻrisidagi qaror qabul qilingan kunning oʻzida tegishli kadastr muhandisi va kadastr muhandisi bilan mehnat shartnomasi tuzgan yuridik shaxsga uning nusxasi yuboriladi. 57. Malaka shahodatnomasini bekor qilish yoki uning amal qilishini tugatish toʻgʻrisidagi qaror ustidan qonunchilik hujjatlarida belgilangan tartibda sudga shikoyat qilinishi mumkin. 58. Agentlik tomonidan kadastr muhandislari reyestri yuritiladi va unda kadastr muhandislarining quyidagi maʼlumotlari qayd etiladi: kadastr muhandisining familiyasi, ismi, otasining ismi; jismoniy shaxsning shaxsiy identifikatsiya raqami; malaka shahodatnomasining raqami, berilgan sana; malaka shahodatnomasi olingan sana; malaka imtihonida qayd etilgan natija; malaka shahodatnomasini bekor qilish yoki amal qilishini tugatish, qayta rasmiylashtirish haqidagi maʼlumotlar. 59. Kadastr muhandislari reyestri elektron shaklda yuritiladi. 60. Kadastr muhandislari reyestriga kiritilgan maʼlumotlardan ochiq foydalanilishi mumkin. Kadastr muhandislari reyestri Agentlikning rasmiy veb-saytida aks ettiriladi. 61. Mazkur Reglamentni bajarish jarayonida kelib chiqadigan nizolar qonunchilik hujjatlariga muvofiq hal etiladi. 62. Mazkur Reglament talablari buzilishida aybdor boʻlgan shaxslar qonun hujjatlarida belgilangan tartibda javob beradilar. j) quyidagi mazmundagi 5b va 5v-ilovalar bilan toʻldirilsin: 1. Ushbu Reglament barpo etiladigan yangi massiv hududidagi yer uchastkalarini birlashtirish va birlashtirilgan yer uchastkasining chegaralarini belgilash boʻyicha davlat xizmatlari koʻrsatish tartibini belgilaydi. 2. Ushbu Reglamentga asosan quyidagi yer uchastkalarini birlashtirishga va uning chegaralarini belgilashga yoʻl qoʻyiladi: xususiy investorga mulk huquqi, meros qilib qoldiriladigan umrbod egalik, doimiy egalik, doimiy foydalanish va uzoq muddatli ijara huquqi bilan tegishli boʻlgan yer uchastkalari; yuridik va jismoniy shaxslarga tegishli yer uchastkalari; koʻp kvartirali uylar joylashgan yerlar; koʻp kvartirali uylarga tutash hamda umumiy foydalanishdagi yerlar. 3. Ushbu Reglament qishloq xoʻjaligiga moʻljallangan yer uchastkalariga nisbatan tatbiq etilmaydi. 4. Yer uchastkalarini yagona yer uchastkasiga birlashtirish va uning chegaralarini belgilash birlashtirilayotgan barcha yer uchastkalarini ushbu yerlarga boʻlgan huquq turi, yer uchastkasi va unda qurilgan obyektning turi, obyektning qurilishi tugallangan yoki tugallanmaganidan qatʼi nazar, amalga oshirilishiga yoʻl qoʻyiladi. 5. Dalolatnomani rasmiylashtirish ushbu Reglamentga 1-ilovada keltirilgan sxemaga muvofiq amalga oshiriladi. 6. Dalolatnomani rasmiylashtirishda Iqtisodiyot va moliya vazirligi huzuridagi Kadastr agentligining Davlat kadastrlari palatasi tuman (shahar) filiallari (keyingi oʻrinlarda — filiallar): ushbu Reglamentga 2-ilovaga muvofiq shaklda dalolatnomani tuzadi; yer uchastkalarining birlashtirilishi natijasida hosil boʻlgan yer uchastkasining manzilini Vazirlar Mahkamasining 2018-yil 14-dekabrdagi 1010-son qarori bilan tasdiqlangan Koʻchmas mulk obyektlari manzillari yagona reyestrini shakllantirish va yuritish tartibi toʻgʻrisidagi nizomga muvofiq belgilaydi; dalolatnomani tuman (shahar) qurilish va uy-joy kommunal xoʻjaligi boʻlimlari hamda Qoraqalpogʻiston Respublikasi Ekologiya, atrof-muhitni muhofaza qilish va iqlim oʻzgarishi vazirligi, Toshkent shahar va viloyat ekologiya, atrof-muhitni muhofaza qilish va iqlim oʻzgarishi boshqarmalari (keyingi oʻrinlarda — ekologiya, atrof-muhitni muhofaza qilish va iqlim oʻzgarishi boshqarmalari) bilan kelishadi. 7. Barpo etiladigan yangi massiv hududidagi yer uchastkalarini birlashtirish xususiy investorning murojaatiga asosan amalga oshiriladi. 8. Dalolatnoma rasmiylashtirishda quyidagilar talab etiladi: a) barpo etiladigan yangi massiv hududi tasdiqlangan hududlarni va aholi punktlarini rivojlantirishni shaharsozlik jihatidan rejalashtirish toʻgʻrisidagi hamda ularni qurish haqidagi tasdiqlangan hujjatlarga muvofiqligi; b) barpo etiladigan yangi massiv yongʻinga qarshi, sanitariya, ekologiyaga oid, shaharsozlik hamda boshqa majburiy normalar va qoidalarni buzmagan holda yangidan tashkil etilishi; v) birlashtirish natijasida hosil boʻlgan yer uchastkasida kelgusida oʻzining asosiy foydalanish maqsadi bilan yoki asoslantirilgan holda oʻzgartiriladigan bino va inshootlarni loyihalashtirish va qurilish ishlarini amalga oshirish imkoni mavjud boʻlishi; g) birlashtirish natijasida Toshkent va Nukus shaharlari hamda viloyatlar markazlarida har bir barpo etiladigan yangi massivda yagona yer uchastkasi hududiga kiritiladigan koʻp kvartirali uylar atrofidagi va umumiy foydalanishdagi yer uchastkalarining jami maydoni yuridik va jismoniy shaxslarga tegishli yer uchastkalari jami maydonining 35 foizidan oshmasligi; d) shaharsozlik hujjatlarisiz amalga oshirilgan qurilish-montaj ishlari mavjudligi; e) muhandislik tarmoqlari yoki muhofaza zonalarida obyektni joylashtirish rejalashtirilgani; j) qurilayotgan obyekt uchun shaharsozlik talablari boʻyicha yer maydoni yetarli ekanligi; z) obyektning yer maydonlari nizoli boʻlgan taqdirda, mazkur nizo mazmunan hal etilgani toʻgʻrisidagi qonuniy kuchga kirgan sud organining qarori yoxud nizolashuvchi taraflarning yozma ravishda rasmiylashtirilib, tasdiqlangan kelishuv bitimi mavjudligi; i) barpo etiladigan yangi massiv hududiga kiritilgan yerlardagi koʻp yillik dov-daraxtlarning xatlovdan oʻtkazilgani va raqamlangani (ID raqam berilgani). 9. Barpo etiladigan yangi massiv hududidagi yer uchastkalarini birlashtirish va birlashtirilgan yer uchastkasining chegaralarini belgilash boʻyicha davlat xizmatlari koʻrsatish davlat xizmatlari markazlari, filiallar va tuman (shahar) qurilish va uy-joy kommunal xoʻjaligi boʻlimlari hamda ekologiya, atrof-muhitni muhofaza qilish va iqlim oʻzgarishi boshqarmalari oʻrtasidagi axborot almashinuvi elektron raqamli imzoni (keyingi oʻrinlarda — ERI) majburiy tartibda qoʻllash orqali faqat idoralararo elektron oʻzaro bogʻlanish yordamida amalga oshiriladi. 10. Xususiy investor (keyingi oʻrinlarda — ariza beruvchi) dalolatnoma rasmiylashtirish uchun davlat xizmatlari markaziga oʻzi kelib murojaat etadi yoki Oʻzbekiston Respublikasi Yagona interaktiv davlat xizmatlari portalida (keyingi oʻrinlarda — YIDXP) yoxud Kadastr agentligining rasmiy veb-sayti “kadastr.uz” (keyingi oʻrinlarda — veb-sayt) orqali davlat xizmatidan elektron tarzda foydalanish uchun roʻyxatdan oʻtadi. 11. Ariza beruvchi oʻzi kelib murojaat etgan taqdirda, davlat xizmatlari markazi xodimi — ariza beruvchi nomidan, YIDXP yoki veb-sayt orqali murojaat etgan taqdirda esa mustaqil ravishda, ushbu Reglamentga 3-ilovaga muvofiq elektron shakldagi soʻrovnomani toʻldiradi hamda davlat xizmatidan foydalanish uchun toʻlovni amalga oshiradi. Ariza beruvchi ixtiyoriga koʻra dalolatnoma rasmiylashtirish hamda belgilangan tartibda kadastr pasportini olish hamda koʻchmas mulkni davlat roʻyxatidan oʻtkazish uchun bir vaqtda (kompozit xizmat sifatida) yoki alohida murojaat qilishi mumkin. 12. Arizaga quyidagi hujjatlar ilova qilinadi: a) barpo etiladigan yangi massiv hududida boshqa jismoniy va yuridik shaxslarga tegishli koʻchmas mulklar hamda muhandislik-kommunikatsiya tarmoqlari mavjud boʻlgan taqdirda: jismoniy va yuridik shaxslar hamda xususiy investor oʻrtasida oʻziga tegishli yer uchastkasi oʻrnida rejalashtirilgan yangi obyektni qurish va uni tasarruf qilish huquqini jismoniy va yuridik shaxslarning oʻzida qoldirish toʻgʻrisida tuzilgan notarial tasdiqlangan shartnomalar; muhandislik-kommunikatsiya tarmoqlarini (elektr, gaz, aloqa, suv va kanalizatsiya tarmoqlari, yoʻllar) saqlovchi tashkilotlar bilan ularni koʻchirish yoki joyida saqlash toʻgʻrisida kelishuv bitimi; b) barpo etiladigan yangi massivning chegaralari koʻrsatilgan qurilish loyihalari. Investitsiya faoliyati subyektining vakili ariza bergan taqdirda, soʻrovnomaga belgilangan tartibda rasmiylashtirilgan ishonchnoma ilova qilinadi. Davlat xizmatlari markazi tomonidan ariza beruvchidan ushbu bandda koʻrsatilmagan boshqa hujjatlarni talab qilish qatʼiyan taqiqlanadi. 13. Zarur maʼlumotlar soʻrovnomaga kiritilgandan soʻng ariza beruvchi maʼlumotlarning toʻgʻriligini tekshiradi va identifikatsiya qilishning tegishli vositalari (daktiloskopiya, elektron imzo, Mobil-ID va boshqalar) bilan tasdiqlaydi. Ariza beruvchi YIDXP yoki veb-sayt orqali murojaat etgan taqdirda, soʻrovnomani ERI bilan tasdiqlash talab etilmaydi. 14. Ariza beruvchi davlat xizmatlari markaziga kelib murojaat etganda, uning soʻrovnomasi markaz xodimi tomonidan toʻldirilib, ariza beruvchi tomonidan tasdiqlangandan soʻng barcha hujjatlar real vaqt rejimida filialga elektron shaklda yuboriladi. YIDXP yoki veb-sayt orqali murojaat qilinganda esa soʻrovnoma avtomatik tarzda filialga yuboriladi. 15. Dalolatnoma rasmiylashtirish uchun bazaviy hisoblash miqdorining 3 baravari miqdorida yigʻim undiriladi. Davlat xizmati koʻrsatilishi uchun YIDXP orqali murojaat etilganda koʻrsatilgan xizmatlar uchun yigʻimlar summasining 90 foizi undiriladi. 16. Ariza beruvchi davlat xizmatidan foydalanishdan dalolatnoma imzolangunga qadar voz kechish huquqiga ega. Ariza beruvchi davlat xizmatidan foydalanishdan voz kechganda, uning soʻrovnomasi koʻrilmasdan qoldiriladi. Bunda toʻlangan yigʻim qaytarilmaydi. 17. Davlat xizmati koʻrsatilgani uchun yigʻim toʻlanganini tasdiqlash axborot-kommunikatsiya tizimlari orqali amalga oshiriladi. 18. Yigʻimlar summasi quyidagi tartibda taqsimlanadi: a) davlat xizmatlari markazlariga oʻzi kelib murojaat etganda: 18 foizi — Adliya vazirligining Davlat xizmatlarini rivojlantirish jamgʻarmasining shaxsiy hisobvaragʻiga; 20 foizi — Qurilish va uy-joy kommunal xoʻjaligi vazirligi huzuridagi Qurilish sohasida axborot-kommunikatsiya texnologiyalarini rivojlantirish markazining shaxsiy hisobvaragʻiga; 0,5 foizi — “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi shaxsiy hisobvaragʻiga (Yagona billing tizimi orqali toʻlovlar amalga oshirilganda); 10 foizi — Kadastr agentligining budjetdan tashqari jamgʻarmasining shaxsiy hisobvaragʻiga; qolgan mablagʻlar toʻliq miqdorda Davlat kadastrlari palatasi hududiy boshqarmalarining hisobvaragʻiga oʻtkaziladi; b) YIDXP orqali murojaat etilganda: 10 foizi — Adliya vazirligining Davlat xizmatlarini rivojlantirish jamgʻarmasining shaxsiy hisobvaragʻiga; 20 foizi — Qurilish va uy-joy kommunal xoʻjaligi vazirligi huzuridagi Qurilish sohasida axborot-kommunikatsiya texnologiyalarini rivojlantirish markazining shaxsiy hisobvaragʻiga; 11,75 foizi (shundan 0,5 foizi — davlat xizmati yagona billing tizimi orqali koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi shaxsiy hisobvaragʻiga; 10 foizi — Kadastr agentligining budjetdan tashqari jamgʻarmasining shaxsiy hisobvaragʻiga; qolgan mablagʻlar toʻliq miqdorda Davlat kadastrlari palatasi hududiy boshqarmalarining hisobvaragʻiga oʻtkaziladi; v) veb-sayt orqali murojaat etilganda: 20 foizi — Qurilish va uy-joy kommunal xoʻjaligi vazirligi huzuridagi Qurilish sohasida axborot-kommunikatsiya texnologiyalarini rivojlantirish markazining shaxsiy hisobvaragʻiga; 10 foizi — Kadastr agentligining budjetdan tashqari jamgʻarmasining shaxsiy hisobvaragʻiga; qolgan mablagʻlar toʻliq miqdorda Davlat kadastrlari palatasi hududiy boshqarmalarining hisobvaragʻiga oʻtkaziladi. Toʻlovlar davlat xizmatlari koʻrsatilgani uchun toʻlangan davlat bojlari va yigʻimlar summasi hisobini yurituvchi Yagona billing tizimi orqali amalga oshiriladi. 19. Dalolatnoma obyektning murakkabligiga qarab, quyidagi muddatlarda tayyorlanadi: umumiy maydoni 0,1 gektargacha boʻlganda — 10 ish kunigacha; umumiy maydoni 0,1 gektardan 0,5 gektargacha boʻlganda — 15 ish kunigacha; umumiy maydoni 0,5 gektardan 1,5 gektargacha boʻlganda — 20 ish kunigacha; umumiy maydoni 1,5 gektardan 5 gektargacha boʻlganda — 25 ish kunigacha; umumiy maydoni 5 gektardan ortiq boʻlganda — 30 ish kunigacha. 20. Filial soʻrovnoma kelib tushgan kundan boshlab ushbu Reglamentning 19-bandida belgilangan muddatlarda quyidagi ishlarni amalga oshiradi: a) barpo etiladigan yangi massivning chegaralari koʻrsatilgan batafsil rejalashtirish va qurish loyihalarida koʻrsatilgan hududning topografik rejasini tayyorlaydi; b) arizada keltirilgan yer uchastkalarini birlashtirish va topografik rejada koʻrsatilgan chegaralarda yer uchastkasini birlashtirish imkoniyatini oʻrganadi; v) ushbu Reglamentning 8-bandi “g” kichik bandida koʻrsatilgan talablarga birlashtirilayotgan yer uchastkasining muvofiqligini tekshiradi; g) xususiy investorga mulk huquqi, meros qilib qoldiriladigan umrbod egalik, doimiy egalik, doimiy foydalanish va uzoq muddatli ijara huquqi bilan tegishli boʻlgan yer uchastkalarining kadastr raqamlari asosida mazkur yer uchastkalarining xususiy investor nomiga davlat roʻyxatidan oʻtkazilganini tekshiradi; d) barpo etiladigan yangi massiv hududida boshqa jismoniy va yuridik shaxslarga tegishli koʻchmas mulklarga boʻlgan huquqlarning davlat roʻyxatidan oʻtkazilganini tekshiradi. 21. Oʻrganish natijalari ushbu Reglamentning 20-bandi talablariga toʻliq muvofiq deb topilgan taqdirda, filial dalolatnoma loyihasini shakllantiradi hamda dalolatnoma loyihasini filial boshligʻi va ijrochi oʻz ERIsi bilan imzolaydi. Dalolatnomaga yangi tashkil boʻlayotgan yer uchastkasining chegaralari koʻrsatilgan topografik reja ilova qilinadi. Yer uchastkasi va unga tutash hududning topografik rejasini tayyorlash uchun toʻlov summasi bir gektar yer maydoni uchun bazaviy hisoblash miqdorining besh baravari hisobidan kelib chiqib (bir kvadrat metrgacha boʻlgan aniqlikda) hisoblanadi. Oʻrganish natijalari ushbu Reglamentning 20-bandi talablariga toʻliq muvofiq emas deb topilgan taqdirda, filial rad etishning aniq sabablari hamda qonunchilik hujjatlari normalarini koʻrsatgan holda dalolatnoma tayyorlashni rad etadi. 22. Filial tomonidan dalolatnoma loyihasi imzolangandan soʻng dalolatnoma, topografik reja hamda topografik rejani tayyorlash uchun toʻlov miqdori qiymati koʻrsatilgan xabarnoma (invoys) davlat xizmatlari markaziga (oʻzi kelib murojaat qilgan taqdirda) yoki YIDXP yoxud veb-sayt orqali (elektron shaklda murojaat qilgan taqdirda) arizachiga elektron shaklda yuboriladi. Dalolatnomani tayyorlash rad etilgan taqdirda, rad etish toʻgʻrisidagi xabarnoma filial boshligʻining ERIsi bilan tasdiqlangan holda markazga (oʻzi kelib murojaat qilgan taqdirda) yoki YIDXP yoxud veb-sayt orqali (elektron shaklda murojaat qilgan taqdirda) arizachiga yuboriladi. 23. Davlat xizmatlari markazi dalolatnoma, topografik reja hamda topografik rejani tayyorlash uchun toʻlov miqdori qiymati koʻrsatilgan xabarnoma (invoys) kelib tushgandan soʻng real vaqt rejimida bu haqda axborot-kommunikatsiya tizimi orqali ariza beruvchini xabardor qiladi. 24. Ariza beruvchi 20 ish kuni mobaynida: markazga kelib (oʻzi kelib murojaat qilgan taqdirda) identifikatsiya qilish vositalari (daktiloskopiya va boshqalar) orqali yoki YIDXP yoxud veb-sayt orqali (elektron shaklda murojaat qilgan taqdirda) dalolatnomani ERIsi bilan kelishadi; topografik rejani tayyorlashning toʻlov qiymatini xabarnomada qayd etilgan miqdorda toʻlaydi. 25. Ariza beruvchi tomonidan kelishilgan dalolatnoma va unga ilova qilingan topografik reja davlat xizmatlari markazi tomonidan real vaqt rejimida, YIDXP yoki veb-sayt orqali murojaat qilinganda esa avtomatik tarzda tuman (shahar) qurilish va uy-joy kommunal xoʻjaligi boʻlimlari hamda ekologiya, atrof-muhitni muhofaza qilish va iqlim oʻzgarishi boshqarmalariga kelishish uchun yuboriladi. 26. Dalolatnoma va unga ilova qilingan topografik reja kelib tushgandan soʻng: yetti ish kuni ichida tuman (shahar) qurilish va uy-joy kommunal xoʻjaligi boʻlimlari quyidagilarni oʻrgangan holda dalolatnomani kelishadi yoki rad etishning aniq sabablarini va tegishli qonunchilik hujjatlari normalarini koʻrsatgan holda uni rad etadi: yer uchastkasi joylashgan manzilda yer uchastkalarini ushbu Reglamentning 8-bandi “a” — “v”, “d” — “z” kichik bandlarida koʻrsatilgan talablar asosida birlashtirish imkoniyatini; barpo etiladigan yangi massivning chegaralari koʻrsatilgan batafsil rejalashtirish va qurish loyihalarini hududlarni va aholi punktlarini rivojlantirishni shaharsozlik jihatidan rejalashtirish toʻgʻrisidagi hamda ularni qurish haqidagi tasdiqlangan hujjatlarga muvofiqligini; uch ish kuni ichida ekologiya, atrof-muhitni muhofaza qilish va iqlim oʻzgarishi boshqarmalari ushbu Reglamentning 8-bandi “i” kichik bandida koʻrsatilgan talablar asosida oʻrgangan holda dalolatnomani kelishadi yoki rad etishning aniq sabablarini va tegishli qonunchilik hujjatlari normalarini koʻrsatgan holda uni rad etadi. 27. Dalolatnomani kelishish yoki rad etish tegishli tashkilotlarning tuman (shahar) boʻlimi hamda tegishli viloyat boshqarmasi boshligʻining ERIsi bilan tasdiqlash orqali amalga oshiriladi. Dalolatnoma kelishilgan yoki rad etilgan kuni dalolatnoma va topografik reja yoki rad etish haqidagi xabarnoma elektron shaklda davlat xizmatlari markaziga (oʻzi kelib murojaat qilgan taqdirda) yoki YIDXP yoxud veb-sayt orqali (elektron shaklda murojaat qilgan taqdirda) yuboriladi. 28. Davlat xizmatlari markaziga dalolatnoma yoki dalolatnoma tayyorlashni rad etish haqida xabarnoma kelib tushgan taqdirda, markaz xabarnoma kelib tushgandan soʻng real vaqt rejimida bu haqda axborot-kommunikatsiya tizimi orqali ariza beruvchini xabardor qiladi. Arizani koʻrib chiqish natijalari asosida QR-kod (matritsali shtrix-kod) qoʻyib berilgan elektron hujjatlar asl hujjatlarga tenglashtiriladi. 29. Quyidagilar davlat xizmati koʻrsatishni rad etish uchun asos hisoblanadi: ushbu Reglamentning 2, 3, 7 va 8-bandlarida nazarda tutilgan talablarga muvofiq emasligi; soʻrovnomada notoʻgʻri maʼlumotlar koʻrsatilishi; dalolatnoma ariza beruvchi tomonidan belgilangan muddatda imzolanmagani; xususiy investorga mulk huquqi, meros qilib qoldiriladigan umrbod egalik, doimiy egalik, doimiy foydalanish va uzoq muddatli ijara huquqi bilan tegishli boʻlgan yer uchastkalariga boʻlgan huquqlarning davlat roʻyxatidan oʻtkazilmagani; xususiy investorga mulk huquqi, meros qilib qoldiriladigan umrbod egalik, doimiy egalik, doimiy foydalanish va uzoq muddatli ijara huquqi bilan tegishli boʻlgan yer uchastkalari hamda yuridik va jismoniy shaxslarga tegishli yer uchastkalarining haqiqiy holati koʻchmas mulkka boʻlgan huquqlar davlat reyestridagi maʼlumotlardan farq qilishi; filial hamda tuman (shahar) qurilish va uy-joy kommunal xoʻjaligi boʻlimlari vakiliga barpo etiladigan yangi massiv hududidagi obyektlarda oʻlchov ishlarining olib borilishiga, shu jumladan, obyektlarga kirish imkoni yoʻqligi (foydalanib kelayotgan shaxslar tomonidan bino va inshootga, yer uchastkasiga kirishga qarshilik qilish); davlat roʻyxatidan oʻtkazuvchi organda ushbu koʻchmas mulk obyektining mansubligi masalasida nizolar borligidan dalolat beruvchi sud hujjatlari va soʻrovnomalarining mavjudligi; vakolatli organ tomonidan koʻchmas mulk obyektiga taqiq yoki xatlov qoʻyilgani; arizaga ilova qilingan hujjatlar toʻliq emasligi; davlat xizmatlarini koʻrsatish uchun yigʻimni va topografik rejani tayyorlash uchun toʻlov summasini toʻlamaslik. Dalolatnoma ariza beruvchi tomonidan belgilangan muddatda imzolanmagan taqdirda, ariza avtomatik tarzda rad etiladi. Davlat xizmatlarini koʻrsatishni boshqa asoslarga koʻra rad etish qatʼiyan taqiqlanadi. 30. Ariza beruvchi davlat xizmati koʻrsatilishi rad etilgan kundan boshlab oʻn ish kuni mobaynida davlat xizmati koʻrsatish uchun yigʻimni toʻlamasdan, koʻrsatilgan kamchilikni bartaraf etgan holda qayta murojaat qilish huquqiga ega. Davlat xizmatini takroran koʻrsatishda filiallar, tuman (shahar) qurilish va uy-joy kommunal xoʻjaligi boʻlimlari va ekologiya, atrof-muhitni muhofaza qilish va iqlim oʻzgarishi boshqarmalari tomonidan avvalgi rad etish asoslarida bayon etilmagan sabablarning keltirilishiga yoʻl qoʻyilmaydi, avval koʻrsatilgan sabablar bartaraf etilganini tasdiqlovchi maʼlumotlar bilan bogʻliq rad etish sabablarining keltirilishi bundan mustasno. Qayta murojaat etilganda murojaatlar ushbu Reglamentga asosan umumiy tartibda va muddatlarda koʻrib chiqiladi. 31. Xususiy investor hamda tegishli tashkilotlar tomonidan ushbu dalolatnomaning tasdiqlangani, keyinchalik birlashtirilgan yer uchastkasi hamda undagi bino va inshootlarga kadastr yigʻmajildini qayta shakllantirish va koʻchmas mulkka boʻlgan huquqlarni davlat roʻyxatidan oʻtkazish uchun asos hisoblanadi. 32. Davlat xizmatlari markazlari, filiallar, tuman (shahar) qurilish va uy-joy kommunal xoʻjaligi boʻlimlari hamda ekologiya, atrof-muhitni muhofaza qilish va iqlim oʻzgarishi boshqarmalari oʻz faoliyatini amalga oshirishi natijasida olingan ariza beruvchi haqidagi maʼlumotlarning maxfiyligini taʼminlashi shart. 33. Adliya vazirligi, uning hududiy boshqarmalari va davlat xizmatlari markazlari davlat organlari va boshqa tashkilotlarning ushbu Reglament talablari ijrosi boʻyicha faoliyatini, shu jumladan, YIDXP orqali doimiy nazorat va monitoring qilib boradi. 34. Ariza beruvchi davlat organlari va boshqa tashkilotlar xodimlarining xatti-harakatlari (harakatsizligi) yuzasidan qonunchilik hujjatlarida belgilangan tartibda shikoyat qilishi mumkin. 35. Ushbu Reglament talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. Bosqichlar Subyektlar Tadbirlar Bajarish muddatlari 1-bosqich Ariza beruvchi 1. Dalolatnoma olish uchun davlat xizmatlari markaziga oʻzi kelib murojaat qiladi yoki Yagona interaktiv davlat xizmatlari portali yoxud Kadastr agentligining rasmiy veb-sayti orqali murojaat qiladi. 2. Davlat xizmati koʻrsatish uchun yigʻimni toʻlaydi. Xohishiga koʻra 2-bosqich 1. Davlat xizmatlari markazi. 2. YIDXP. 3. Kadastr agentligining rasmiy veb-sayti. Soʻrovnomani filialga yuboradi. Real vaqt rejimida 3-bosqich Filial 1. Barpo etiladigan yangi massivning chegaralari koʻrsatilgan batafsil rejalashtirish va qurish loyihasida koʻrsatilgan hududning topografik rejasini tayyorlaydi. 2. Arizada keltirilgan yer uchastkalarini birlashtirish va topografik rejada koʻrsatilgan chegaralarda yer uchastkasini shakllantirish imkoniyatini oʻrganadi. 3. Reglamentning 8-bandi “g” kichik bandida koʻrsatilgan talablar asosida birlashtirish mumkinligini koʻrib chiqadi. 4. Investitsiya faoliyati subyektiga mulk huquqi, meros qilib qoldiriladigan umrbod egalik, doimiy egalik, doimiy foydalanish va uzoq muddatli ijara huquqi bilan tegishli boʻlgan yer uchastkalarining kadastr raqami asosida mazkur yer uchastkalarining investitsiya faoliyati subyekti nomiga davlat roʻyxatidan oʻtkazilganini tekshiradi. 5. Barpo etiladigan yangi massiv hududida boshqa jismoniy va yuridik shaxslarga tegishli koʻchmas mulklarga boʻlgan huquqlarning davlat roʻyxatidan oʻtkazilganini tekshiradi. 6. Oʻrganishlar natijasida topografik reja ilova qilingan dalolatnomani tayyorlaydi yoki dalolatnoma rasmiylashtirishni rad etadi va uni davlat xizmatlari markazlariga yuboradi. Reglamentning 19-bandida belgilangan muddatlarda 4-bosqich Davlat xizmatlari markazi Dalolatnoma va topografik reja kelib tushgani haqida axborot-kommunikatsiya tizimi orqali ariza beruvchini xabardor qiladi. Real vaqt rejimida 5-bosqich Ariza beruvchi Markazga kelib identifikatsiya qilish vositalari orqali yoki YIDXP yoxud veb-sayt orqali huquq egalarining ERIsi bilan dalolatnomani kelishadi. 20 ish kuni 6-bosqich 1. Davlat xizmatlari markazi. 2. YIDXP. 3. Kadastr agentligining rasmiy veb-sayti. Dalolatnoma va unga ilova qilingan hujjatlarni kelishish uchun tuman (shahar) qurilish va uy-joy kommunal xoʻjaligi boʻlimlari hamda ekologiya, atrof-muhitni muhofaza qilish va iqlim oʻzgarishi boshqarmalariga yuboradi. Real vaqt rejimida 7-bosqich Tuman (shahar) qurilish va uy-joy kommunal xoʻjaligi boʻlimlari, ekologiya, atrof-muhitni muhofaza qilish va iqlim oʻzgarishi boshqarmalari Dalolatnoma va unga ilova qilingan hujjatlarni kelishadi yoki dalolatnoma va unga ilova qilingan hujjatlarni kelishishni rad etadi va uni davlat xizmatlari markazlariga yuboradi. Ushbu reglamentning 26-bandida belgilangan muddatlarda 8-bosqich Davlat xizmatlari markazi Dalolatnoma yoki dalolatnomani tayyorlashni rad etish haqida xabarnoma kelib tushgani haqida axborot-kommunikatsiya tizimi orqali ariza beruvchini xabardor qiladi. Real vaqt rejimida 1. Ushbu Reglament barpo etiladigan yangi massiv hududidagi birlashtirilgan yer uchastkasini boʻlish va uning yangi chegaralarini belgilash boʻyicha davlat xizmatlari koʻrsatish tartibini belgilaydi. 2. Ushbu Reglament faqat barpo etiladigan yangi massiv hududidagi birlashtirilgan yer uchastkasiga nisbatan tatbiq etiladi. 3. Dalolatnomani rasmiylashtirish ushbu Reglamentga 1-ilovada keltirilgan sxemaga muvofiq amalga oshiriladi. 4. Dalolatnomani rasmiylashtirishda Iqtisodiyot va moliya vazirligi huzuridagi Kadastr agentligining Davlat kadastrlari palatasi tuman (shahar) filiallari (keyingi oʻrinlarda — filiallar): ushbu Reglamentga 2-ilovaga muvofiq shaklda Barpo etiladigan yangi massiv hududidagi birlashtirilgan yer uchastkasini boʻlish va uning yangi chegaralarini belgilash dalolatnomasini tuzadi; yer uchastkasining boʻlinishi natijasida hosil boʻlgan yer uchastkalarining manzilini Vazirlar Mahkamasining 2018-yil 14-dekabrdagi 1010-son qarori bilan tasdiqlangan Koʻchmas mulk obyektlari manzillari yagona reyestrini shakllantirish va yuritish tartibi toʻgʻrisidagi nizomga muvofiq belgilaydi; dalolatnomani tuman (shahar) qurilish va uy-joy kommunal xoʻjaligi boʻlimlari hamda Qoraqalpogʻiston Respublikasi Ekologiya, atrof-muhitni muhofaza qilish va iqlim oʻzgarishi vazirligi, Toshkent shahar va viloyat ekologiya, atrof-muhitni muhofaza qilish va iqlim oʻzgarishi boshqarmalari (keyingi oʻrinlarda — ekologiya, atrof-muhitni muhofaza qilish va iqlim oʻzgarishi boshqarmalari) bilan kelishadi. 5. Barpo etiladigan yangi massiv hududidagi birlashtirilgan yer uchastkasini boʻlish va uning yangi chegaralarini belgilash investitsiya faoliyati subyektining murojaatiga asosan amalga oshiriladi. 6. Dalolatnoma rasmiylashtirishda quyidagilar talab etiladi: yer uchastkasini boʻlish natijasida hosil boʻlgan yer uchastkalari kelgusida undan ruxcat etilgan foydalanishning asosiy turlarini oʻzgartirmagan holda bino va inshootlarni loyihalashtirish va qurilish ishlarini amalga oshirish imkoni mavjud boʻlishi; boʻlish natijasida vujudga keladigan yer uchastkalari yongʻinga qarshi, sanitariya, ekologiyaga oid, shaharsozlik hamda boshqa majburiy normalar va qoidalarni buzmagan holda yangidan tashkil etilishi; yer uchastkasi boʻlinadigan boʻlishi; yer uchastkalarining egalari yoki undan foydalanuvchilar mustaqil ravishda yer uchastkasiga umumiy foydalanishdagi yer uchastkasi orqali oʻtish imkoniyatidan mahrum boʻlib qolmasligi; yer uchastkasining yangi chegaralari uning boʻlinishidan avvalgi chegaralari asosida belgilanishi, bunda yangi yer uchastkalarining maydonlari yigʻindisi hamda chegaralari avvalgi chegara va maydondan farq qilishiga yoʻl qoʻyilmasligi; barpo etiladigan yangi massiv hududidagi birlashtirilgan yer uchastkasi boʻlinayotganda hududdagi jami koʻp yillik daraxtlar soni va yashil hududlar maydoni kamaytirilmagani. 7. Barpo etiladigan yangi massiv hududidagi birlashtirilgan yer uchastkasini boʻlish va uning yangi chegaralarini belgilash boʻyicha davlat xizmatlari koʻrsatish davlat xizmatlari markazlari, filiallar va tuman (shahar) qurilish va uy-joy kommunal xoʻjaligi boʻlimlari hamda ekologiya, atrof-muhitni muhofaza qilish va iqlim oʻzgarishi boshqarmalari oʻrtasidagi axborot almashinuvi elektron raqamli imzoni (keyingi oʻrinlarda — ERI) majburiy tartibda qoʻllash orqali faqat idoralararo elektron oʻzaro bogʻlanish yordamida amalga oshiriladi. 8. Xususiy investor (keyingi oʻrinlarda — ariza beruvchi) dalolatnoma rasmiylashtirish uchun davlat xizmatlari markaziga oʻzi kelib murojaat etadi yoki Oʻzbekiston Respublikasi Yagona interaktiv davlat xizmatlari portalida (keyingi oʻrinlarda — YIDXP) yoki Kadastr agentligining rasmiy veb-sayti “kadastr.uz” (keyingi oʻrinlarda — veb-sayt) orqali davlat xizmatidan elektron tarzda foydalanish uchun roʻyxatdan oʻtadi. 9. Ariza beruvchi oʻzi kelib murojaat etgan taqdirda, davlat xizmatlari markazi xodimi — ariza beruvchi nomidan, YIDXP yoki veb-sayt orqali murojaat etgan taqdirda esa mustaqil ravishda, ushbu Reglamentga 3-ilovaga muvofiq elektron shakldagi soʻrovnomani toʻldiradi hamda davlat xizmatidan foydalanish uchun toʻlovni amalga oshiradi. Ariza beruvchi ixtiyoriga koʻra dalolatnoma rasmiylashtirish hamda belgilangan tartibda kadastr pasportini olish hamda koʻchmas mulkka boʻlgan huquqni davlat roʻyxatidan oʻtkazish uchun bir vaqtda (kompozit xizmat sifatida) yoki alohida murojaat qilishi mumkin. Bunda dalolatnoma kadastr pasportini rasmiylashtirish hamda koʻchmas mulkka boʻlgan huquqni davlat roʻyxatidan oʻtkazish uchun asos boʻladi. 10. Arizaga quyidagi hujjatlar ilova qilinadi: barpo etiladigan yangi massiv hududidagi birlashtirilgan yer uchastkasida qurilishi rejalashtirilgan obyektlarning boʻlinish chegaralari koʻrsatilgan loyiha-smeta hujjatlari; muhandislik-kommunikatsiya tarmoqlarini (elektr, gaz, aloqa, suv va kanalizatsiya tarmoqlari, yoʻllar) saqlovchi tashkilotlar bilan ularni koʻchirish yoki joyida saqlash toʻgʻrisida kelishuv bitimi mavjud boʻlgan taqdirda, bitim shartlari bajarilgani toʻgʻrisida maʼlumotlar. Xususiy investorning vakili ariza bergan taqdirda, soʻrovnomaga belgilangan tartibda rasmiylashtirilgan ishonchnoma ilova qilinadi. Davlat xizmatlari markazi tomonidan ariza beruvchidan ushbu bandda koʻrsatilmagan boshqa hujjatlarni talab qilish qatʼiyan taqiqlanadi. 11. Zarur maʼlumotlar soʻrovnomaga kiritilgandan soʻng ariza beruvchi maʼlumotlarning toʻgʻriligini tekshiradi va identifikatsiya qilishning tegishli vositalari (daktiloskopiya, elektron imzo, Mobil-ID va boshqalar) bilan tasdiqlaydi. Ariza beruvchi YIDXP yoki veb-sayt orqali murojaat etgan taqdirda, soʻrovnomani ERI bilan tasdiqlash talab etilmaydi. 12. Ariza beruvchi davlat xizmatlari markaziga kelib murojaat etganda, uning soʻrovnomasi davlat xizmatlari markazi xodimi tomonidan toʻldirilib, ariza beruvchi tomonidan tasdiqlangandan soʻng barcha hujjatlar real vaqt rejimida filialga elektron shaklda yuboriladi. YIDXP yoki veb-sayt orqali murojaat qilinganda esa soʻrovnoma avtomatik tarzda filialga yuboriladi. 13. Dalolatnoma rasmiylashtirish uchun bazaviy hisoblash miqdorining 3 baravari miqdorida yigʻim undiriladi. Davlat xizmati koʻrsatilishi uchun YIDXP orqali murojaat etilganda koʻrsatilgan xizmatlar uchun yigʻimlar summasining 90 foizi undiriladi. 14. Ariza beruvchi davlat xizmatidan foydalanishdan dalolatnoma imzolangunga qadar voz kechish huquqiga ega. Ariza beruvchi davlat xizmatidan foydalanishdan voz kechganda, uning soʻrovnomasi koʻrilmasdan qoldiriladi. Bunda toʻlangan yigʻim qaytarilmaydi. 15. Davlat xizmati koʻrsatilgani uchun yigʻim toʻlanganini tasdiqlash axborot-kommunikatsiya tizimlari orqali amalga oshiriladi. 16. Yigʻimlar summasi quyidagi tartibda taqsimlanadi: a) davlat xizmatlari markazlariga oʻzi kelib murojaat etganda: 18 foizi — Adliya vazirligining Davlat xizmatlarini rivojlantirish jamgʻarmasining shaxsiy hisobvaragʻiga; 20 foizi — Qurilish va uy-joy kommunal xoʻjaligi vazirligi huzuridagi Qurilish sohasida axborot-kommunikatsiya texnologiyalarini rivojlantirish markazining shaxsiy hisobvaragʻiga; 0,5 foizi — “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi shaxsiy hisobvaragʻiga (Yagona billing tizimi orqali toʻlovlar amalga oshirilganda); 10 foizi — Kadastr agentligining budjetdan tashqari jamgʻarmasining shaxsiy hisobvaragʻiga; qolgan mablagʻlar toʻliq miqdorda Davlat kadastrlari palatasi hududiy boshqarmalarining hisobvaragʻiga oʻtkaziladi; b) YIDXP orqali murojaat etilganda: 10 foizi — Adliya vazirligining Davlat xizmatlarini rivojlantirish jamgʻarmasining shaxsiy hisobvaragʻiga; 20 foizi — Qurilish va uy-joy kommunal xoʻjaligi vazirligi huzuridagi Qurilish sohasida axborot-kommunikatsiya texnologiyalarini rivojlantirish markazining shaxsiy hisobvaragʻiga; 11,75 foizi (shundan 0,5 foizi — davlat xizmati yagona billing tizimi orqali koʻrsatilganda) — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi shaxsiy hisobvaragʻiga; 10 foizi — Kadastr agentligining budjetdan tashqari jamgʻarmasining shaxsiy hisobvaragʻiga; qolgan mablagʻlar toʻliq miqdorda Davlat kadastrlari palatasi hududiy boshqarmalarining hisobvaragʻiga oʻtkaziladi; v) veb-sayt orqali murojaat etilganda: 20 foizi — Qurilish va uy-joy kommunal xoʻjaligi vazirligi huzuridagi Qurilish sohasida axborot-kommunikatsiya texnologiyalarini rivojlantirish markazining shaxsiy hisobvaragʻiga; 10 foizi — Kadastr agentligining budjetdan tashqari jamgʻarmasining shaxsiy hisobvaragʻiga; qolgan mablagʻlar toʻliq miqdorda Davlat kadastrlari palatasi hududiy boshqarmalarining hisobvaragʻiga oʻtkaziladi. Toʻlovlar davlat xizmatlari koʻrsatilgani uchun toʻlangan davlat bojlari va yigʻimlar summasi hisobini yurituvchi Yagona billing tizimi orqali amalga oshiriladi. 17. Dalolatnoma obyektning murakkabligiga qarab, quyidagi muddatlarda tayyorlanadi: umumiy maydoni 0,1 gektargacha boʻlganda — 10 ish kunigacha; umumiy maydoni 0,1 gektardan 0,5 gektargacha boʻlganda — 15 ish kunigacha; umumiy maydoni 0,5 gektardan 1,5 gektargacha boʻlganda — 20 ish kunigacha; umumiy maydoni 1,5 gektardan 5 gektargacha boʻlganda — 25 ish kunigacha; umumiy maydoni 5 gektardan ortiq boʻlganda — 30 ish kunigacha. 18. Filial soʻrovnoma kelib tushgan kundan boshlab ushbu Reglamentning 17-bandida belgilangan muddatlarda quyidagi ishlarni amalga oshiradi: a) barpo etiladigan yangi massiv hududidagi birlashtirilgan yer uchastkasida qurilishi rejalashtirilgan obyektlarning boʻlinish chegaralari koʻrsatilgan loyiha-smeta hujjatlariga asosan hududning topografik rejasini tayyorlaydi; b) arizada keltirilgan yer uchastkasini boʻlish va topografik rejada koʻrsatilgan chegaralarda yer uchastkalarini boʻlish imkoniyatini oʻrganadi; v) ushbu Reglament 6-bandining beshinchi va oltinchi xatboshilarida koʻrsatilgan talablar asosida boʻlish mumkinligini koʻrib chiqadi; g) kadastr raqami arizada koʻrsatilgan yer uchastkasining xususiy investor nomiga davlat roʻyxatidan oʻtkazilganini tekshiradi. 19. Oʻrganish natijalari ushbu Reglamentning 18-bandi talablariga toʻliq muvofiq deb topilgan taqdirda, filial dalolatnoma loyihasini shakllantiradi hamda dalolatnoma loyihasini filial boshligʻi va ijrochi oʻz ERIsi bilan imzolaydi. Dalolatnomaga yangi hosil boʻlayotgan yer uchastkalarining chegaralari koʻrsatilgan topografik reja ilova qilinadi. Yer uchastkalari va unga tutash hududning topografik rejasini tayyorlash uchun toʻlov summasi bir gektar yer maydoni uchun bazaviy hisoblash miqdorining besh baravari hisobidan kelib chiqib (bir kvadrat metrgacha boʻlgan aniqlikda) hisoblanadi. Oʻrganish natijalari ushbu Reglamentning 18-bandi talablaridan biri yoki bir nechtasiga muvofiq emas deb topilgan taqdirda, filial rad etishning aniq sabablari hamda qonunchilik hujjatlari normalarini koʻrsatgan holda dalolatnoma tayyorlashni rad etadi. 20. Filial tomonidan dalolatnoma loyihasi imzolangandan soʻng dalolatnoma, topografik reja hamda topografik rejani tayyorlash uchun toʻlov miqdori qiymati koʻrsatilgan xabarnoma (invoys) davlat xizmatlari markaziga (oʻzi kelib murojaat qilgan taqdirda) yoki YIDXP yoxud veb-sayt orqali (elektron shaklda murojaat qilgan taqdirda) arizachiga elektron shaklda yuboriladi. Dalolatnomani tayyorlash rad etilgan taqdirda, rad etish toʻgʻrisidagi xabarnoma filial boshligʻining ERIsi bilan tasdiqlangan holda davlat xizmatlari markaziga (oʻzi kelib murojaat qilgan taqdirda) yoki YIDXP yoxud veb-sayt orqali (elektron shaklda murojaat qilgan taqdirda) arizachiga yuboriladi. 21. Davlat xizmatlari markazi dalolatnoma, topografik reja hamda topografik rejani tayyorlash uchun toʻlov miqdori qiymati koʻrsatilgan xabarnoma (invoys) kelib tushgandan soʻng real vaqt rejimida bu haqda axborot-kommunikatsiya tizimi orqali ariza beruvchini xabardor qiladi. 22. Ariza beruvchi 20 ish kuni mobaynida: markazga kelib (oʻzi kelib murojaat qilgan taqdirda) identifikatsiya qilish vositalari (daktiloskopiya va boshqalar) orqali yoki YIDXP yoxud veb-sayt orqali (elektron shaklda murojaat qilgan taqdirda) dalolatnomani ERIsi bilan kelishadi; topografik rejani tayyorlashning toʻlov qiymatini xabarnomada qayd etilgan miqdorda toʻlaydi. 23. Ariza beruvchi tomonidan kelishilgan dalolatnoma va unga ilova qilingan topografik reja davlat xizmatlari markazi tomonidan real vaqt rejimida, YIDXP yoki veb-sayt orqali murojaat qilinganda esa avtomatik tarzda tuman (shahar) qurilish va uy-joy kommunal xoʻjaligi boʻlimlari hamda ekologiya, atrof-muhitni muhofaza qilish va iqlim oʻzgarishi boshqarmalariga kelishish uchun yuboriladi. 24. Dalolatnoma va unga ilova qilingan topografik reja kelib tushgandan soʻng: yetti ish kuni ichida tuman (shahar) qurilish va uy-joy kommunal xoʻjaligi boʻlimlari yer uchastkasi joylashgan manzilda yer uchastkasini ushbu Reglamentning 6-bandining ikkinchi — toʻrtinchi xatboshilarida koʻrsatilgan talablar asosida boʻlish imkoniyatini oʻrgangan holda dalolatnomani kelishadi yoki rad etishning aniq sabablarini va tegishli qonunchilik hujjatlari normalarini koʻrsatgan holda uni rad etadi; uch ish kuni ichida ekologiya, atrof-muhitni muhofaza qilish va iqlim oʻzgarishi boshqarmalari ushbu Reglament 6-bandining yettinchi xatboshida koʻrsatilgan talablar asosida oʻrgangan holda dalolatnomani kelishadi yoki rad etishning aniq sabablarini va tegishli qonunchilik hujjatlari normalarini koʻrsatgan holda uni rad etadi. 25. Dalolatnomani kelishish yoki rad etish tegishli tashkilotlarning tuman (shahar) boʻlimi hamda tegishli viloyat boshqarmasi boshligʻining ERIsi bilan tasdiqlash orqali amalga oshiriladi. Dalolatnoma kelishilgan yoki rad etilgan kuni dalolatnoma va topografik reja yoki rad etish haqidagi xabarnoma elektron shaklda davlat xizmatlari markaziga (oʻzi kelib murojaat qilgan taqdirda) yoki YIDXP yoxud veb-sayt orqali (elektron shaklda murojaat qilgan taqdirda) yuboriladi. 26. Davlat xizmatlari markaziga dalolatnoma yoki dalolatnoma tayyorlashni rad etish haqida xabarnoma kelib tushgan taqdirda, markaz xabarnoma kelib tushgandan soʻng real vaqt rejimida bu haqda axborot-kommunikatsiya tizimi orqali ariza beruvchini xabardor qiladi. Arizani koʻrib chiqish natijalari asosida QR-kod (matritsali shtrix-kod) qoʻyib berilgan elektron hujjatlar asl hujjatlarga tenglashtiriladi. 27. Quyidagilar davlat xizmati koʻrsatishni rad etish uchun asos hisoblanadi: ushbu Reglamentning 2, 5 va 6-bandlarida nazarda tutilgan talablarga muvofiq emasligi; soʻrovnomada notoʻgʻri maʼlumotlar koʻrsatilishi; dalolatnoma ariza beruvchi tomonidan belgilangan muddatda imzolanmagani; xususiy investorga mulk huquqi, meros qilib qoldiriladigan umrbod egalik, doimiy egalik, doimiy foydalanish va uzoq muddatli ijara huquqi bilan tegishli boʻlgan yer uchastkalariga boʻlgan huquqlarning davlat roʻyxatidan oʻtkazilmagani; yer uchastkasining haqiqiy holati koʻchmas mulkka boʻlgan huquqlar davlat reyestridagi maʼlumotlardan farq qilishi; filial hamda tuman (shahar) qurilish va uy-joy kommunal xoʻjaligi boʻlimlari vakiliga barpo etiladigan yangi massiv hududidagi obyektlarda oʻlchov ishlarining olib borilishiga, shu jumladan, obyektlarga kirish imkoni yoʻqligi (foydalanib kelayotgan shaxslar tomonidan bino va inshootga, yer uchastkasiga kirishga qarshilik qilish); davlat roʻyxatidan oʻtkazuvchi organda ushbu koʻchmas mulk obyektining mansubligi masalasida nizolar borligidan dalolat beruvchi sud hujjatlari va soʻrovnomalarining mavjudligi; vakolatli organ tomonidan koʻchmas mulk obyektiga taqiq yoki xatlov qoʻyilgani; arizaga ilova qilingan hujjatlar toʻliq emasligi; davlat xizmatlarini koʻrsatish uchun yigʻimni va topografik rejani tayyorlash uchun toʻlov summasini toʻlamaslik. Dalolatnoma ariza beruvchi tomonidan belgilangan muddatda imzolanmagan taqdirda, ariza avtomatik tarzda rad etiladi. Davlat xizmatlarini koʻrsatishni boshqa asoslarga koʻra rad etish qatʼiyan taqiqlanadi. 28. Ariza beruvchi davlat xizmati koʻrsatilishi rad etilgan kundan boshlab oʻn ish kuni mobaynida davlat xizmati koʻrsatish uchun yigʻimni toʻlamasdan, koʻrsatilgan kamchilikni bartaraf etgan holda qayta murojaat qilish huquqiga ega. Davlat xizmatini takroran koʻrsatishda filiallar, tuman (shahar) qurilish va uy-joy kommunal xoʻjaligi boʻlimlari va ekologiya, atrof-muhitni muhofaza qilish va iqlim oʻzgarishi boshqarmalari tomonidan avvalgi rad etish asoslarida bayon etilmagan sabablarning keltirilishiga yoʻl qoʻyilmaydi, avval koʻrsatilgan sabablar bartaraf etilganini tasdiqlovchi maʼlumotlar bilan bogʻliq rad etish sabablarining keltirilishi bundan mustasno. Qayta murojaat etilganda murojaatlar ushbu Reglamentga asosan umumiy tartibda va muddatlarda koʻrib chiqiladi. 29. Davlat xizmatlari markazlari, filiallar, tuman (shahar) qurilish va uy-joy kommunal xoʻjaligi boʻlimlari hamda ekologiya, atrof-muhitni muhofaza qilish va iqlim oʻzgarishi boshqarmalari oʻz faoliyatini amalga oshirishi natijasida olingan ariza beruvchi haqidagi maʼlumotlarning maxfiyligini taʼminlashi shart. 30. Xususiy investor tomonidan ushbu dalolatnomaning tasdiqlangani, keyinchalik boʻlingan yer uchastkalari va ulardagi bino inshootlarga kadastr yigʻmajildini qayta shakllantirish va koʻchmas mulkka boʻlgan huquqlarni davlat roʻyxatidan oʻtkazish uchun asos hisoblanadi. Adliya vazirligi, uning hududiy boshqarmalari va davlat xizmatlari markazlari davlat organlari va boshqa tashkilotlarning ushbu Reglament talablari ijrosi boʻyicha faoliyatini, shu jumladan, YIDXP orqali doimiy nazorat va monitoring qilib boradi. 31. Ariza beruvchi davlat organlari va boshqa tashkilotlar xodimlarining xatti-harakatlari (harakatsizligi) yuzasidan qonunchilik hujjatlarida belgilangan tartibda shikoyat qilishi mumkin. 32. Ushbu Reglament talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. Bosqichlar Subyektlar Tadbirlar Bajarish muddatlari 1-bosqich Ariza beruvchi 1. Dalolatnoma olish uchun davlat xizmatlari markaziga oʻzi kelib murojaat qiladi yoki Yagona interaktiv davlat xizmatlari portali yoxud Kadastr agentligining rasmiy veb-sayti orqali murojaat qiladi. 2. Davlat xizmati koʻrsatish uchun yigʻimni toʻlaydi. Xohishiga koʻra 2-bosqich 1. Davlat xizmatlari markazi. 2. YIDXP. 3. Kadastr agentligining rasmiy veb-sayti. Soʻrovnomani filialga yuboradi. Real vaqt rejimida 3-bosqich Filial 1. Barpo etiladigan yangi massiv hududidagi birlashtirilgan yer uchastkasida qurilishi rejalash-tirilgan obyektlarning boʻlinish chegaralari koʻrsatilgan loyiha-smeta hujjatlariga asosan hududning topografik rejasini tayyorlaydi. 2. Arizada keltirilgan yer uchastkasini boʻlish va topografik rejada koʻrsatilgan chegaralarda yer uchastkalarini shakllantirish imkoniyatini oʻrganadi. 3. Reglamentning 6-bandi “g” va “d” kichik bandlarida koʻrsatilgan talablar asosida boʻlish mumkinligini koʻrib chiqadi. 4. Yer uchastkasining kadastr raqami asosida mazkur yer uchastkasining investitsiya faoliyati subyekti nomiga davlat roʻyxatidan oʻtkazilganini tekshiradi. 5. Oʻrganishlar natijasida topografik reja ilova qilingan dalolatnomani tayyorlaydi yoki dalolatnoma rasmiylashtirishni rad etadi va uni davlat xizmatlari markazlariga yuboradi. Reglamentning 17-bandida belgilangan muddatlarda 4-bosqich Davlat xizmatlari markazi Dalolatnoma va topografik reja kelib tushgani haqida axborot-kommunikatsiya tizimi orqali ariza beruvchini xabardor qiladi. Real vaqt rejimida 5-bosqich Ariza beruvchi Markazga kelib identifikatsiya qilish vositalari orqali yoki YIDXP yoxud veb-sayt orqali huquq egalarining ERIsi bilan dalolatnomani kelishadi. 20 ish kuni 6-bosqich 1. Davlat xizmatlari markazi. 2. YIDXP. 3. Kadastr agentligining rasmiy veb-sayti. Dalolatnoma va unga ilova qilingan hujjatlarni kelishish uchun tuman (shahar) qurilish va uy-joy kommunal xoʻjaligi boʻlimlari hamda ekologiya, atrof-muhitni muhofaza qilish va iqlim oʻzgarishi boshqarmalariga yuboradi. Real vaqt rejimida 7-bosqich Tuman (shahar) qurilish va uy-joy kommunal xoʻjaligi boʻlimlari, ekologiya, atrof-muhitni muhofaza qilish va iqlim oʻzgarishi boshqarmalari Dalolatnoma va unga ilova qilingan hujjatlarni kelishadi yoki dalolatnoma va unga ilova qilingan hujjatlarni kelishishni rad etadi va uni davlat xizmatlari markazlariga yuboradi. Ushbu reglamentning 24-bandida belgilangan muddatlarda 8-bosqich Davlat xizmatlari markazi Dalolatnoma yoki dalolatnomani tayyorlashni rad etish haqida xabarnoma kelib tushgani haqida axborot-kommunikatsiya tizimi orqali ariza beruvchini xabardor qiladi. Real vaqt rejimida 8. Vazirlar Mahkamasining “Notariuslar tomonidan ayrim notarial harakatlarni amalga oshirish tartibi toʻgʻrisidagi maʼmuriy reglamentlarni tasdiqlash haqida” 2020-yil 18-noyabrdagi 726-son qarorida: a) 1-ilovada: 22-bandning yettinchi xatboshisi quyidagi tahrirda bayon etilsin: “koʻchmas mulk yoki uning bir qismi garovga qoʻyilgan boʻlsa (garov reyestrida kreditorlarning huquqlari toʻgʻrisida yozuv mavjud boʻlsa), garovga oluvchining (kreditorning) roziligi”; 31-bandning beshinchi xatboshisidagi “Oʻzbekiston Respublikasi Davlat aktivlarini boshqarish agentligining hududiy organlaridan (Toshkent shahrida — “Toshkent shahar uy-joylarga davlat orderlari va maʼlumotnomalar berish markazi” davlat unitar korxonasidan)” soʻzlari “tuman (shahar) hokimliklaridan” soʻzlari bilan almashtirilsin; 40-bandda: birinchi xatboshi quyidagi tahrirda bayon etilsin: “40. Bitimni tasdiqlashda mol-mulkni boshqa shaxsga oʻtkazish taqiqlanmagani va (yoki) xatlanmagani, shuningdek, garov reyestrida mulkka nisbatan kreditorlarning huquqlari toʻgʻrisida yozuv mavjud emasligi Tizim orqali tekshiriladi. Bunda tekshirish natijasi boʻyicha olingan mulkni boshqa shaxsga oʻtkazish taqiqlanmagani yoki xatlanmagani va kreditorlarning huquqlari toʻgʻrisida yozuv mavjud emasligi haqidagi maʼlumotnoma Tizimda saqlanadi”; quyidagi mazmundagi uchinchi xatboshi bilan toʻldirilsin: “Garov reyestrida bitim predmeti boʻlgan mulkka nisbatan kreditorning huquqlari toʻgʻrisida yozuv mavjudligi aniqlansa, notarius murojaat qiluvchiga kreditorning roziligi olingandan keyin notarial harakatni amalga oshirish mumkinligi haqida tushuntiradi. Bunda kreditorning roziligi Tizim orqali olinadi”; 62-bandda: ikkinchi xatboshi “taqiqlanmaganligi yoki xatlanmaganligi” soʻzlaridan keyin “shuningdek, garov reyestrida koʻchmas mulkka nisbatan kreditorlarning huquqlari toʻgʻrisida yozuv mavjud emasligi” soʻzlari bilan toʻldirilsin; quyidagi mazmundagi uchinchi xatboshi bilan toʻldirilsin: “Garov reyestrida bekor qilinayotgan bitim predmeti boʻlgan mulkka nisbatan kreditorning huquqlari toʻgʻrisida yozuv mavjudligi aniqlansa, notarius murojaat qiluvchiga kreditorning roziligi olingandan keyin bitimni bekor qilish mumkinligi haqida tushuntiradi. Bunda kreditorning roziligi Tizim orqali olinadi”; uchinchi — oltinchi xatboshilar tegishlicha toʻrtinchi — yettinchi xatboshilar deb hisoblansin; ilovaning 2-bosqichi “Tadbirlar” ustunida: 2-band “taqiq yoki xatlov” soʻzlaridan keyin “shuningdek, garov reyestrida mulkka nisbatan kreditorlarning huquqlari toʻgʻrisida yozuv” soʻzlari bilan toʻldirilsin; 3-banddagi “Oʻzbekiston Respublikasi Davlat aktivlarini boshqarish agentligining hududiy organlaridan (Toshkent shahrida — “Toshkent shahar uy-joylarga davlat orderlari va maʼlumotnomalar berish markazi” davlat unitar korxonasidan) olingan” soʻzlari “tuman (shahar) hokimliklaridan” soʻzlari bilan almashtirilsin; b) 2-ilovada: 27-bandda: birinchi xatboshi quyidagi tahrirda bayon etilsin: “27. Bitimni tasdiqlashda mol-mulkni boshqa shaxsga oʻtkazish taqiqlanmagani va (yoki) xatlanmagani, shuningdek, garov reyestrida mulkka nisbatan kreditorlarning huquqlari toʻgʻrisida yozuv mavjud emasligi Tizim orqali tekshiriladi. Bunda tekshirish natijasi boʻyicha olingan mulkni boshqa shaxsga oʻtkazish taqiqlanmagani yoki xatlanmagani va kreditorlarning huquqlari toʻgʻrisida yozuv mavjud emasligi haqidagi maʼlumotnoma Tizimda saqlanadi”; quyidagi mazmundagi uchinchi xatboshi bilan toʻldirilsin: “Garov reyestrida bitim predmeti boʻlgan mulkka nisbatan kreditorning huquqlari toʻgʻrisida yozuv mavjudligi aniqlansa, notarius murojaat qiluvchiga kreditorning roziligi olingandan keyin notarial harakatni amalga oshirish mumkinligi haqida tushuntiradi. Bunda kreditorning roziligi Tizim orqali olinadi”; Notariuslar tomonidan avtomototransport vositalarini boshqa shaxsga oʻtkazish haqidagi bitimlarni tasdiqlashning maʼmuriy reglamentiga ilovaning 2-bosqichi “Tadbirlar” ustunining 2-bandi “taqiq yoki xatlov” soʻzlaridan keyin “shuningdek, garov reyestrida mulkka nisbatan kreditorlarning huquqlari toʻgʻrisida yozuv” soʻzlari bilan toʻldirilsin; v) 3-ilovada: 19-bandning yettinchi xatboshisidagi “Oʻzbekiston Respublikasi Davlat aktivlarini boshqarish agentligining hududiy organlaridan (Toshkent shahrida — “Toshkent shahar uy-joylarga davlat orderlari va maʼlumotnomalar berish markazi” davlat unitar korxonasidan)” soʻzlari “tuman (shahar) hokimliklaridan” soʻzlari bilan almashtirilsin; 23 va 24-bandlar quyidagi tahrirda bayon etilsin: “23. Shartnomani tasdiqlashda notarius garov (ipoteka) narsasi boshqa shaxsga oʻtkazish taqiqlanmagani va (yoki) xatlanmagani, shuningdek, garov reyestrida mulkka nisbatan kreditorlarning huquqlari toʻgʻrisida yozuv mavjud emasligi Tizim orqali tekshiriladi. Bunda mulkni boshqa shaxsga oʻtkazish taqiqlanmagani yoki xatlanmagani va kreditorlarning huquqlari toʻgʻrisida yozuv mavjud emasligi haqidagi maʼlumotnoma Tizimda saqlanadi. 24. Agar garovga (ipotekaga) qoʻyuvchiga tegishli boʻlgan mol-mulkka nisbatan taqiq, shuningdek, garov reyestrida mulkka nisbatan kreditorlarning huquqlari toʻgʻrisida yozuv mavjud boʻlsa, shartnomani rasmiylashtirishda garovga oluvchining (kreditorning) roziligi olinadi”; 44-bandning ikkinchi xatboshisi “taqiqlanmaganligi yoki xatlanmaganligi” soʻzlaridan keyin “shuningdek, garov reyestrida koʻchmas mulkka nisbatan kreditorlarning huquqlari toʻgʻrisida yozuv mavjud emasligi” soʻzlari bilan toʻldirilsin; ilovaning 2-bosqichi “Tadbirlar” ustunida: 2-band “taqiq yoki xatlov” soʻzlaridan keyin “shuningdek, garov reyestrida mulkka nisbatan kreditorlarning huquqlari toʻgʻrisida yozuv” soʻzlari bilan toʻldirilsin; 3-banddagi “Oʻzbekiston Respublikasi Davlat aktivlarini boshqarish agentligining hududiy organlaridan (Toshkent shahrida — “Toshkent shahar uy-joylarga davlat orderlari va maʼlumotnomalar berish markazi” davlat unitar korxonasidan) olingan” soʻzlari “tuman (shahar) hokimliklaridan” soʻzlari bilan almashtirilsin; g) 4-ilovada: 10-bandning uchinchi xatboshisi “transport vositalariga nisbatan taqiq (xatlov)” soʻzlaridan keyin “shuningdek, garov reyestrida mulkka nisbatan kreditorlarning huquqlari toʻgʻrisida yozuv” soʻzlari bilan toʻldirilsin; ilovaning 2-bosqichi “Tadbirlar” ustunining 2-bandi “taqiq yoki xatlov” soʻzlaridan keyin “shuningdek, garov reyestrida mulkka nisbatan kreditorlarning huquqlari toʻgʻrisida yozuv” soʻzlari bilan toʻldirilsin; d) 5-ilovada: 31-bandning uchinchi xatboshisidan “qoʻshimcha masʼuliyatli yoki” soʻzlari chiqarib tashlansin; 34-band quyidagi tahrirda bayon etilsin: “34. Guvohnomani rasmiylashtirishda meros mol-mulki taqiqlanmagani va (yoki) xatlanmagani, shuningdek, garov reyestrida mulkka nisbatan kreditorlarning huquqlari toʻgʻrisida yozuv mavjud emasligi Tizim orqali tekshiriladi. Bunda tekshirish natijasi boʻyicha olingan mulkni boshqa shaxsga oʻtkazish taqiqlanmagani yoki xatlanmagani va kreditorlarning huquqlari toʻgʻrisida yozuv mavjud emasligi haqidagi maʼlumotnoma Tizimda saqlanadi. Agar meros mol-mulkiga nisbatan taqiq va xatlov qoʻyilgan, shuningdek, kreditorlarning huquqlari toʻgʻrisida yozuv mavjud boʻlsa, taqiq va xatlov hamda tegishli yozuv olib tashlanmagunga qadar guvohnomani berish toʻxtatib turiladi. Garov (ipoteka) shartnomasi asosida meros mol-mulkiga taqiq qoʻyilgan boʻlsa (garov reyestrida kreditorlarning huquqlari toʻgʻrisida yozuv mavjud boʻlsa), garovga oluvchining (kreditorning) roziligi bilan taqiq bekor qilinmagan holda merosxoʻrlarga guvohnoma berilishi mumkin”; ilovaning 2-bosqichi “Tadbirlar” ustunining 3-bandi “taqiq yoki xatlov” soʻzlaridan keyin “shuningdek, garov reyestrida mulkka nisbatan kreditorlarning huquqlari toʻgʻrisida yozuv” soʻzlari bilan toʻldirilsin. 9. Vazirlar Mahkamasining “Oʻztoʻqimachiliksanoat” uyushmasining toʻqimachilik va tikuv-trikotaj sohasini rivojlantirish jamgʻarmasi mablagʻlarini shakllantirish va undan foydalanish tartibi toʻgʻrisidagi nizomni tasdiqlash haqida” 2021-yil 23-fevraldagi 93-son qarorida: a) 1, 3 va 4-bandlar oʻz kuchini yoʻqotgan deb hisoblansin; b) ilovada: 3-band quyidagi tahrirda bayon etilsin: “3. Jamgʻarma mablagʻlari qonunchilik hujjatlarida taqiqlanmagan manbalar hisobidan shakllantiriladi”; 26-band oʻz kuchini yoʻqotgan deb hisoblansin. 10. Vazirlar Mahkamasining “Toshkent viloyati maʼmuriy markazini qurish ishlarini jadallashtirish hamda zamonaviy ishbilarmonlik va turar-joy markazlarini tashkil etishga doir tashkiliy chora-tadbirlar toʻgʻrisida” 2021-yil 28-apreldagi 246-son qarorining 3-bandi quyidagi mazmundagi “e” kichik band bilan toʻldirilsin: “e) “Nurafshon business city” zamonaviy ishbilarmonlik va turar-joy markazi hududidagi yer uchastkalarini elektron onlayn-auksion savdolari orqali sotishdan tushgan mablagʻlar (savdoga chiqarish va sotish xarajatlari chegirib qolingan holda) Direksiya tasarrufida qoldiriladi. Bunda mablagʻlar muhandislik va transport kommunikatsiyalarining maydon ichki tarmoqlarini qurish, umumiy foydalaniladigan hududlarni obodonlashtirish hamda Direksiyani saqlash bilan bogʻliq xarajatlari uchun sarflanadi”. 11. Vazirlar Mahkamasining 2021-yil 4-maydagi 266-son qarori bilan tasdiqlangan Davlat aktivlarini boshqarish agentligiga davlat mulki sifatida balans qiymatida oʻtkaziladigan va keyinchalik ommaviy savdolar orqali sotiladigan obyektlar roʻyxatiga eslatmaning birinchi xatboshisidagi “elektron savdolar orqali belgilangan tartibda tadbirkorlik subyektlariga beriladi” soʻzlari “E-auksion” elektron savdo platformasi orqali jismoniy va yuridik shaxslarga qonunchilikda belgilangan tartibda realizatsiya qilinadi” soʻzlari bilan almashtirilsin. 12. Vazirlar Mahkamasining “Davlat kadastrlarini yuritish sohasini tartibga soluvchi ayrim normativ-huquqiy hujjatlarni tasdiqlash toʻgʻrisida” 2021-yil 22-iyundagi 389-son qarorida: a) 2-ilovada 19-bandning ikkinchi xatboshisidan uchinchi jumla chiqarib tashlansin; b) 3-ilovada: 1-band quyidagi mazmundagi ikkinchi xatboshi bilan toʻldirilsin: “Ushbu Nizom kapital qurilish obyekti hisoblanmagan, shu jumladan, yengil konstruksiyali qurilmalarga nisbatan tatbiq etilmaydi”; 2-bandda: quyidagi mazmundagi sakkizinchi xatboshi bilan toʻldirilsin: “kapital qurilish obyektlari — yer bilan uzviy bogʻliq boʻlgan va ularning belgilangan maqsadiga nomutanosib zarar yetkazmagan holda joyini oʻzgartirish mumkin boʻlmaydigan binolar, inshootlar, shuningdek, qurilishi tugallanmagan obyektlar”; sakkizinchi — oʻn birinchi xatboshilar tegishlicha toʻqqizinchi — oʻn ikkinchi xatboshilar deb hisoblansin; 5-bandda: uchinchi xatboshi quyidagi tahrirda bayon etilsin: Oʻzbekiston Respublikasining “Koʻchmas mulkka boʻlgan huquqlarni davlat roʻyxatidan oʻtkazish toʻgʻrisida”gi Qonuni bilan belgilangan koʻchmas mulkka boʻlgan huquqni belgilovchi hujjatlar”; quyidagi mazmundagi toʻrtinchi xatboshi bilan toʻldirilsin: “yangi qurilgan, rekonstruksiya qilingan va qurilishi tugallanmagan obyektlarga tasdiqlangan loyiha hujjatlari”; toʻrtinchi va beshinchi xatboshilar tegishlicha beshinchi va oltinchi xatboshilar deb hisoblansin; 11 va 12-bandlar quyidagi tahrirda bayon etilsin: “11. Koʻchmas mulk obyektiga kadastr yigʻmajildini tayyorlash va kadastr pasportini rasmiylashtirishni rad etish uchun quyidagilar asos boʻladi: soʻrovnomada notoʻgʻri maʼlumotlar koʻrsatilgani; koʻchmas mulk obyektlariga boʻlgan huquqlarni tasdiqlovchi hujjatlar mavjud emasligi; tuman (shahar) filialida ushbu koʻchmas mulk obyektining mansubligi masalasida nizolar borligidan dalolat beruvchi sud hujjatlarining mavjudligi; vakolatli organ tomonidan koʻchmas mulk obyektiga taqiq yoki xatlov qoʻyilgani; taqdim etilgan hujjatlarda notoʻgʻri, qarama-qarshi maʼlumotlar aniqlangani; tuman (shahar) filialida ushbu yer uchastkasi qonunchilik hujjatlarida belgilangan tartibda olib qoʻyilgani haqidagi maʼlumotlarning mavjudligi; yer uchastkasiga boʻlgan huquqlarning qonunchilik hujjatlarida nazarda tutilgan hollarda va tartibda bekor qilingani; koʻchmas mulk obyektida oʻlchov ishlarining olib borilishiga, shu jumladan, koʻchmas mulk obyektiga kirish imkoni yoʻqligi (foydalanib kelayotgan shaxslar tomonidan bino va inshootga, yer uchastkasiga kirishga qarshilik qilinishi); bino va inshootning ixtisoslashishi ular joylashgan yer uchastkasining foydalanish maqsadiga mos boʻlmagan tarzda oʻzgartirilgani. Kadastr yigʻmajildi yoki kadastr pasportini tayyorlash rad etilganda, ushbu bandda nazarda tutilgan rad etish asoslari koʻrsatiladi. Kadastr yigʻmajildi yoki kadastr pasportini rasmiylashtirishni ushbu bandda koʻrsatilmagan asoslar boʻyicha rad etish qatʼiyan taqiqlanadi. 12. Kadastr muhandisi yuridik va jismoniy shaxslarga kadastr yigʻmajildini tayyorlab berish boʻyicha kelishuv shartnomasiga muvofiq Davlat kadastrlari palatasining maxsus axborot tizimida ajratilgan shaxsiy kabineti orqali koʻchmas mulk obyektiga oid maʼlumotlarni kiritadi hamda mulkdor (foydalanuvchi)ning koʻchmas mulkiga oid mavjud axborotni tizimda oʻziga yuklab oladi. Kadastr muhandisi oʻz shaxsiy kabineti orqali quyidagi maʼlumotlarni Davlat kadastrlari palatasining tuman (shahar) filialiga yuboradi: koʻchmas mulk obyektining kadastr raqami (kadastr hujjatlariga oʻzgartirish kiritilayotganda); mulkdor (foydalanuvchi) yuridik va jismoniy shaxsning nomi; yuridik shaxslarda soliq toʻlovchining identifikatsiya raqami, jismoniy shaxslarda jismoniy shaxsning shaxsiy identifikatsiya raqami; kadastr yigʻmajildini tayyorlash (qayta tayyorlash) uchun Oʻzbekiston Respublikasining “Koʻchmas mulkka boʻlgan huquqlarni davlat roʻyxatidan oʻtkazish toʻgʻrisida”gi Qonuni bilan belgilangan koʻchmas mulkka boʻlgan huquqni belgilovchi hujjatlar; yangi qurilgan, rekonstruksiya qilingan va qurilishi tugallanmagan obyektlarga tasdiqlangan loyiha hujjatlari; koʻchmas mulk obyektiga kadastr yigʻmajildini tayyorlash (qayta tayyorlash) boʻyicha tomonlar oʻrtasida imzolangan, shu jumladan, jismoniy shaxs tomonidan shaxsiy maʼlumotlardan foydalanishga rozilik berilgan shartnoma. Yakka tartibdagi tadbirkor sifatida faoliyatini amalga oshiruvchi kadastr muhandislari geodeziya-kartografiya ishlari bilan shugʻullanuvchi yuridik shaxslar bilan shartnoma tuzish orqali kadastr suratiga olish ishlarini amalga oshirgan taqdirda, geodeziya-kartografiya ishlari bilan shugʻullanuvchi yuridik shaxslar bilan tuzilgan shartnoma nusxasini Davlat kadastrlari palatasining tuman (shahar) filialiga yuboradi. Kadastr muhandisi malaka shahodatnomasining amal qilishi tugaganda, shaxsiy kabinetning ishchi funksiyalari cheklanadi”; 17-bandda: quyidagi mazmundagi ikkinchi — sakkizinchi xatboshilar bilan toʻldirilsin: “Kadastr rejalari yer uchastkasining maydonidan kelib chiqib quyidagi masshtablar talabida tuziladi: 12,5 gektargacha boʻlgan maydonlar — 1:500 masshtabda; 12,5 gektardan — 50 gektargacha — 1:1 000 masshtabda; 50 gektardan — 400 gektargacha — 1:2 000 masshtabda; 400 gektardan — 1 000 gektargacha — 1:5 000 masshtabda; 1 000 gektar va undan ortiq yer maydonlari — 1:10 000 masshtabda. Bunda kadastr rejalari buyurtmachining talabidan kelib chiqib, topografik rejalar masshtablari doirasida yirikroq masshtablarda ham tuzilishi mumkin”; ikkinchi — toʻrtinchi xatboshilar tegishlicha toʻqqizinchi — oʻn birinchi xatboshilar deb hisoblansin; quyidagi mazmundagi 221-band bilan toʻldirilsin: “221. Koʻchmas mulk obyektini hisobga olishda koʻp kvartirali uy joylashgan va unga tutash yer uchastkasi (rejasi, joylashgan obyektlar, shu jumladan, loyihada nazarda tutilgan avtoturargohlar, bolalar va sport maydonchalari, dam olish maskanlari, sayilgohlar, yoʻlaklar va koʻp kvartirali uyga xizmat koʻrsatuvchi boshqa obyektlar) maydoni hamda chegaralari boʻyicha maʼlumotlar aks ettiriladi”; 23-bandning birinchi xatboshisi quyidagi tahrirda bayon etilsin: “23. Yer uchastkasiga boʻlgan huquqlari davlat roʻyxatidan oʻtkazilgan yer maydonining foydalanish maqsadiga mos ravishda hamda tegishli tartib asosida barpo etilgan va qurilishi tugallangan yoki tugallanmagan bino va inshootlarga kadastr yigʻmajildi tayyorlanishiga ruxsat beriladi”; 29-band quyidagi tahrirda bayon etilsin: “29. Koʻchmas mulk obyektini hisobdan oʻtkazish natijasiga koʻra axborot tizimida bino va inshootlarning quyidagi kadastr maʼlumotlari aks ettiriladi: binolar soni; inshootlar soni; asosiy xonalar soni; binolar umumiy maydoni; foydali (yashash) maydoni; binoning qurilishosti maydoni; inshootlar maydoni; bino va inshootlarning kapitalligi; foydalanish maqsadi; konstruktiv turi (poydevor, devor, cherdak toʻsinlar, orayopma, tom qoplamasi, pol); zilzilabardoshligi; muhandislik jihozlangani (suv, oqova, elektr, gaz, issiqlik); binoning qavatliligi; obyekt joylashgan qavati; binoning balandligi, m; maydon, kv.m. (qurilishosti, umumiy, ishlab chiqarish, foydali, yashash); qurilgan yili; oʻzboshimchalik bilan qurilgan binolar va inshootlar; kadastr qiymati; bitim (shartnoma) qiymati; maxsus inshootlar toʻgʻrisidagi maʼlumotlar; koʻp kvartirali uylardagi turar joylar va yashash uchun moʻljallanmagan (noturar) joylar, umumiy mol-mulk (umumiy joylar) roʻyxati. Bino va inshootlarning oʻziga xos xususiyatlarini aks ettiruvchi boshqa koʻrsatkichlar ham kiritilishi mumkin”; 31-bandning birinchi xatboshisi quyidagi tahrirda bayon etilsin: “31. Binolar ular joylashgan yer uchastkasining foydalanish maqsadiga mos ravishda qayta ixtisoslashtirilganda, rekonstruksiya qilinganda, kadastr yigʻmajildiga tegishli oʻzgartirishlar kiritiladi”; 47-band quyidagi tahrirda bayon etilsin: “47. Bino va inshootlarning konstruktiv qismlari, xonalar soni ular joylashgan yer uchastkasining foydalanish maqsadiga mos ravishda oʻzgartirilgan holda rekonstruksiya qilinganda, ular qaytadan texnik xatlovdan oʻtkaziladi hamda shu asosda bino va inshootlarning kadastr maʼlumotlari qaytadan tayyorlanadi”; 53-band quyidagi tahrirda bayon etilsin: “53. Koʻchmas mulk obyektiga kadastr pasporti quyidagi hollarda rasmiylashtiriladi: yer uchastkalari berilganda (realizatsiya qilinganda); koʻchmas mulk obyekti boʻyicha birlamchi texnik inventarizatsiyadan oʻtkazish ishlari bajarilganda; kadastr yigʻmajildi shakllantirilgan koʻchmas mulk obyektida qayta texnik inventarizatsiya oʻtkazish natijasida oʻzgarishlar aniqlanganda (rekonstruksiya, qoʻshimcha imorat qurish va (yoki) alohida imorat qurish, bir qismi buzilganda (vayron boʻlganda) yoki yoʻq qilinganda); koʻchmas mulkni boʻlish va uning yangi chegaralarini belgilash amalga oshirilganda; koʻchmas mulkni birlashtirish va uning yangi chegaralarini belgilash amalga oshirilganda; yer uchastkasining maydoni yoki chegara nuqtalari oʻzgarganda; koʻchmas mulk obyektining manzilini belgilashda yoki oʻzgartirishda; yer uchastkasidan ruxsat etilgan foydalanish asosiy turi yoki kapital qurilish obyektining foydalanish maqsadi oʻzgarganda; oʻz yer uchastkasida tegishli ruxsatnomalarni rasmiylashtirmasdan qurilgan bino va inshootlar mavjud boʻlganda”. 13. Vazirlar Mahkamasining “Koʻchma savdo faoliyatiga zamonaviy axborot texnologiyalarini yanada keng joriy etish hamda savdo avtomati orqali chakana savdo faoliyatini tartibga solish chora-tadbirlari toʻgʻrisida” 2021-yil 3-avgustdagi 485-son qarorida: a) 3-bandning birinchi xatboshisidagi “muzlatgichlar hamda avtobus bekatlari uchun” soʻzlari “muzlatkichlar, avtobus bekatlari hamda elektromobillarni quvvatlantirish stansiyalari oʻrnatiladigan hududlar uchun” soʻzlari bilan almashtirilsin; b) 1-ilovada: 20-bandning birinchi xatboshisidagi “muzlatgichlar hamda avtobus bekatlari uchun” soʻzlari “muzlatkichlar, avtobus bekatlari hamda elektromobillarni quvvatlantirish stansiyalari oʻrnatiladigan hududlar uchun” soʻzlari bilan almashtirilsin; 31-bandning oltinchi xatboshisidagi “muzlatgichlar hamda avtobus bekatlari uchun” soʻzlari “muzlatkichlar, avtobus bekatlari hamda elektromobillarni quvvatlantirish stansiyalari oʻrnatiladigan hududlar uchun” soʻzlari bilan almashtirilsin; 35-bandning sakkizinchi xatboshisidagi “muzlatgichlar hamda avtobus bekatlari uchun” soʻzlari “muzlatkichlar, avtobus bekatlari hamda elektromobillarni quvvatlantirish stansiyalari oʻrnatiladigan hududlar uchun” soʻzlari bilan almashtirilsin; 40-bandda: quyidagi mazmundagi yettinchi xatboshi bilan toʻldirilsin: “hududlarda elektr taʼminotining texnik holati va mavjud quvvatlardan kelib chiqib, elektromobillarni quvvatlantirish stansiyalari oʻrnatiladigan hududlarning maxsus shartlari”; yettinchi — toʻqqizinchi xatboshilar tegishlicha sakkizinchi — oʻninchi xatboshilar deb hisoblansin; sakkizinchi xatboshidagi “muzlatgichlar hamda avtobus bekatlari uchun” soʻzlari “muzlatkichlar, avtobus bekatlari hamda elektromobillarni quvvatlantirish stansiyalari oʻrnatiladigan hududlar uchun” soʻzlari bilan almashtirilsin; 41-bandda: quyidagi mazmundagi beshinchi xatboshi bilan toʻldirilsin: “Oʻzbekiston Respublikasi Energetika vazirligi hamda “Hududiy elektr tarmoqlari” AJ”; beshinchi va oltinchi xatboshilar tegishlicha oltinchi va yettinchi xatboshilar deb hisoblansin. 14. Vazirlar Mahkamasining 2021-yil 27-avgustdagi 543-son qarori bilan tasdiqlangan Yer uchastkalarini jamoat ehtiyojlari uchun doimiy foydalanishga ajratishning maʼmuriy reglamenti 30-bandi quyidagi mazmundagi oʻninchi xatboshi bilan toʻldirilsin: “qonunchilik hujjatlarida belgilangan asosiy shartlar asosida mazkur yer uchastkasida bino va inshootlarni loyihalashtirish, qurilishni boshlash va yakunlash hamda obyektni foydalanishga topshirish muddatlari”; oʻninchi — oʻn ikkinchi xatboshilar tegishlicha oʻn birinchi — oʻn uchinchi xatboshilar deb hisoblansin. 15. Vazirlar Mahkamasining 2021-yil 21-sentabrdagi 592-son qarori bilan tasdiqlangan Yirik investitsiya loyihasini amalga oshirish uchun eng yaxshi taklifni tanlab olishning maʼmuriy reglamentida: 5-band quyidagi mazmundagi “j” kichik band bilan toʻldirilsin: “j) yer uchastkasi qiymatini qonunchilik hujjatlarida belgilangan tartibda bevosita yoki boʻlib-boʻlib toʻlash yoxud talabgor tomonidan tashkil etilgan (tashkil etiladigan) xoʻjalik jamiyatining ustav fondiga davlat ulushi sifatida kiritish. Bunda yer uchastkasi qiymatini baholovchi tashkilot tomonidan aniqlanadigan bozor qiymatiga nisbatan Vazirlar Mahkamasi tomonidan belgilanadigan koeffitsiyentni bevosita toʻlash majburiyatini olgan talabgorga birinchi darajali mezon sifatida “25” ball beriladi”; 13-bandda: oltinchi xatboshi quyidagi tahrirda bayon etilsin: “Arizada yer uchastkasi qiymatini baholovchi tashkilot tomonidan aniqlanadigan bozor qiymatiga nisbatan Vazirlar Mahkamasi tomonidan belgilanadigan koeffitsiyentni qonunchilik hujjatlarida belgilangan tartibda bevosita yoki boʻlib-boʻlib toʻlash yoxud talabgor tomonidan tashkil etilgan (tashkil etiladigan) xoʻjalik jamiyatining ustav fondiga davlat ulushi sifatida kiritish koʻrsatiladi”; yettinchi xatboshi chiqarib tashlansin; sakkizinchi xatboshi yettinchi xatboshi deb hisoblansin; 46-bandning ikkinchi xatboshisi quyidagi tahrirda bayon etilsin: “Yer uchastkasini ijaraga berish toʻgʻrisidagi Vazirlar Mahkamasining hujjati loyihasida mazkur Reglamentning 5-bandidagi yirik investitsiya loyihasi boʻyicha takliflarni baholash mezonlaridan kelib chiqib, investitsiya majburiyatlari va qishloq xoʻjaligiga moʻljallanmagan yer uchastkalarida qonunchilikda belgilangan asosiy shartlar asosida mazkur yer uchastkasida bino va inshootlarni loyihalashtirish, qurilishni boshlash va yakunlash hamda obyektni foydalanishga topshirish muddatlari koʻrsatiladi”; 50-bandning birinchi xatboshisi quyidagi tahrirda bayon etilsin: “Davlat kadastrlari palatasining hududiy boshqarmalari Oʻzbekiston Respublikasining “Koʻchmas mulkka boʻlgan huquqlarni davlat roʻyxatidan oʻtkazish toʻgʻrisida”gi Qonuni asosida talabgor nomiga yer uchastkasiga boʻlgan ijara huquqining yer ijara shartnomasi kelib tushgan kundan boshlab ikki ish kuni ichida davlat roʻyxatidan oʻtkazilishini taʼminlaydi”; 54 va 55-bandlar oʻz kuchini yoʻqotgan deb hisoblansin; 56-banddan “kafolat” soʻzi chiqarib tashlansin; 1-ilovaning 1-bosqich “Tadbirlar” ustuni quyidagi tahrirda bayon etilsin: “Davlat xizmatlari markazlari yoki YIDXP orqali Ishchi organga ariza va tegishli hujjatlarni yuboradi”; 2-ilova quyidagi mazmundagi 3.6-band bilan toʻldirilsin: 16. Vazirlar Mahkamasining “Yoshlarni tadbirkorlikka jalb etish va ularning biznes tashabbuslarini qoʻllab-quvvatlash boʻyicha qoʻshimcha chora-tadbirlar toʻgʻrisida” 2021-yil 21-dekabrdagi 765-son qarorida: a) 1-banddagi “100” raqami “70” raqami bilan almashtirilsin; b) 2-bandning “a” kichik bandi uchinchi xatboshisidagi “50” raqami “20” raqami bilan almashtirilsin; v) 2-ilovaning uchinchi ustunidagi “100” raqami “70” raqami bilan almashtirilsin. 17. Vazirlar Mahkamasining 2022-yil 12-yanvardagi 18-son qarori bilan tasdiqlangan “E-auksion” elektron savdo platformasida elektron onlayn-auksion va tanlovlarni tashkil etish hamda oʻtkazish tartibi toʻgʻrisidagi nizomda: quyidagi mazmundagi 61-band bilan toʻldirilsin: “61. Koʻp kvartirali uy-joylar qurish uchun yer uchastkalarini ijaraga berish boʻyicha gʻolib tuman (shahar) hokimligi va operator bilan elektron shartnoma (oferta)ni ERI orqali imzolaydi hamda ushbu shartnomalar operator tomonidan roʻyxatga olib boriladi. Bunda oferta talablarini bajarmagan auksion savdosi gʻolibidan yer uchastkasi Oʻzbekiston Respublikasi Prezidentining 2024-yil 6-sentabrdagi PF-135-son Farmoni bilan tasdiqlangan Yangi ajratilgan yer uchastkasida bino va inshootlarni loyihalashtirish, qurilishni boshlash, qurilishni yakunlash hamda obyektni foydalanishga topshirish muddatlarini belgilashning asosiy shartlariga muvofiq qaytarib olinadi va belgilangan tartibda takroran auksion savdolariga chiqariladi”; 50-band quyidagi mazmundagi uchinchi xatboshi bilan toʻldirilsin: “Yer uchastkasiga nisbatan taqiq qoʻyilgan hollarda auksion natijalari boʻyicha imzolangan ijara shartnomasi yoki auksion natijalari boʻyicha rasmiylashtirilgan yer uchastkasiga mulk huquqini beruvchi davlat orderi taqiqni bekor qilish uchun asos hisoblanadi”. 18. Vazirlar Mahkamasining “Qishloq xoʻjaligiga moʻljallanmagan yer uchastkalarini xususiylashtirish toʻgʻrisida”gi Oʻzbekiston Respublikasi Qonunini amalga oshirish chora-tadbirlari haqida” 2022-yil 14-fevraldagi 71-son qarorida: a) 4-band quyidagi mazmundagi toʻrtinchi xatboshi bilan toʻldirilsin: “Tadbirkorlik va shaharsozlik maqsadlarida elektron onlayn-auksion savdolarida realizatsiya qilingan yer uchastkalarida qurilish ishlarini boshlashdan foydalanishga topshirishgacha boʻlgan jarayonlarni monitoring qilish reglamenti 21-ilovaga muvofiq”; toʻrtinchi — oltinchi xatboshilar tegishlicha beshinchi — yettinchi xatboshilar deb hisoblansin; b) 1-ilovada: 2-bandning uchinchi va toʻrtinchi xatboshilari quyidagi tahrirda bayon etilsin: “Kadastr va roʻyxatdan oʻtkazish integratsiyalashgan axborot tizimi” — Iqtisodiyot va moliya vazirligi huzuridagi Kadastr agentligining koʻchmas mulklarni hisobga olish hamda koʻchmas mulklarga boʻlgan huquqlarni davlat roʻyxatidan oʻtkazish ishlarini amalga oshirish maqsadida foydalaniladigan axborot tizimi; ariza beruvchi — meros qilib qoldiriladigan umrbod egalik qilish huquqi, doimiy foydalanish (egalik qilish) yoki ijara huquqi oʻz nomiga davlat roʻyxatidan oʻtkazilgan qishloq xoʻjaligiga moʻljallanmagan yer uchastkasini xususiylashtirish maqsadida ariza bergan Oʻzbekiston Respublikasi fuqarosi yoki yuridik shaxsi”; 6 va 7-bandlar quyidagi tahrirda bayon etilsin: “6. Ariza beruvchilar yoki ularning vakolatli vakillari yer uchastkalarini xususiylashtirish uchun davlat xizmatlari markazlariga oʻzlari kelgan holda murojaat qiladilar yoki davlat xizmatidan elektron shaklda foydalanish uchun YIDXPda roʻyxatdan oʻtadilar. 7. Ariza beruvchi oʻzi kelib murojaat qilganda davlat xizmatlari markazi xodimi ariza beruvchi nomidan, YIDXP orqali murojaat qilganda esa — ariza beruvchining oʻzi mustaqil ravishda ushbu Reglamentga 2 va 3-ilovalarga muvofiq shakllarda ariza toʻldiradi. Ariza toʻldirish jarayonida: yer uchastkasiga boʻlgan huquqning davlat roʻyxatidan oʻtkazilgani, yer uchastkasida joylashgan koʻchmas mulk obyektlariga nisbatan taqiq yoki xatlovning mavjud emasligi hamda yer uchastkasiga va unga boʻlgan huquqlarga nisbatan yakunlanmagan davlat xizmatlari mavjud emasligi Kadastr agentligining “Kadastr va roʻyxatdan oʻtkazish integratsiyalashgan axborot tizimi” orqali; yer uchastkasida qonunchilikka muvofiq xususiylashtirilmaydigan davlat mulki obyektlari mavjud emasligi “Davlat mulki” axborot tizimi orqali; yer uchastkasiga nisbatan tugallanmagan sud ishlarining mavjud emasligi “Adolat” axborot tizimlari kompleksi orqali; qazilma konlari (bundan zaxiralari foydali qazilmalar zaxiralari davlat balansi hisobiga olinmagan keng tarqalgan foydali qazilmalar mustasno) boʻlgan hududlarda yer uchastkasi joylashuvi “Raqamli geologiya” tizimi orqali; yer uchastkasi huquq egasining (jismoniy shaxs) Oʻzbekiston Respublikasi fuqaroligiga ega ekanligi “E-Fuqaro” idoralararo maʼlumotlar bazasi orqali; yer uchastkasi huquq egasining (jismoniy shaxs) oʻlim haqidagi maʼlumotlari mavjud emasligi (ariza beruvchining vakili murojaat qilgan taqdirda) “FHDYning yagona elektron arxivi” axborot tizimi orqali; yer uchastkasi huquq egasi (yuridik shaxs) chet el yuridik shaxsi yoki chet el investitsiyalari ishtirokidagi korxonaga mansub emasligi haqidagi maʼlumotlar “Yuridik shaxslar, faoliyatini vakolatxona, filial yoki doimiy muassasa orqali amalga oshirayotgan chet el yuridik shaxslari va tadbirkorlik faoliyati bilan shugʻullanuvchi jismoniy shaxslarning markaziy maʼlumotlar bazasi”dan “Raqamli hukumat” tizimining idoralararo integratsiyalashuv platformasi orqali avtomatik ravishda tekshiriladi. Agar xususiylashtiriladigan yer uchastkasi ulushli yoki birgalikdagi egalik qilishda (foydalanishda) boʻlsa, ariza barcha egalarning (foydalanuvchilarning) fuqarolik qonunchilik hujjatlariga muvofiq tuziladigan kelishuviga binoan, bunday kelishuvga erishilmagan taqdirda, sud qaroriga binoan ushbu Reglament talablari asosida beriladi. Xususiylashtirilayotgan yer uchastkasida boshqa shaxslarga xususiy mulk huquqi asosida tegishli bino va inshootlar mavjud boʻlgan taqdirda, ularning mazkur yer uchastkasiga doimiy foydalanish (egalik qilish), ijara yoki meros qilib qoldiriladigan umrbod egalik qilish huquqi mavjudligi tekshiriladi”; 8-band quyidagi mazmundagi toʻrtinchi xatboshi bilan toʻldirilsin: “yer uchastkasi ulushli yoki birgalikdagi egalik qilishda (foydalanishda) boʻlsa, ariza barcha xususiylashtirish subyekti boʻlgan huquq egalarining (foydalanuvchilarning) fuqarolik qonunchilik hujjatlariga muvofiq tuziladigan kelishuvi yoki sudning tegishli hujjati”; 9-band quyidagi mazmundagi uchinchi xatboshi bilan toʻldirilsin: “Agarda ariza “Ijtimoiy himoya yagona reyestri” axborot tizimida roʻyxatga olingan shaxs yoki I va II guruh nogironligi boʻlgan shaxs tomonidan berilgan holda, bunday shaxslarning arizalari boʻyicha ushbu bandning birinchi va ikkinchi xatboshilarida koʻrsatilgan yigʻimdan 50 foiz miqdorida chegirma qoʻllanadi (tadbirkorlik faoliyati maqsadlarida yoki yuridik shaxslar vakili sifatida murojaat qilingan holatlar bundan mustasno)”; uchinchi xatboshi toʻrtinchi xatboshi deb hisoblansin; 10-band quyidagi tahrirda bayon etilsin: “10. Yigʻimlar summasi quyidagi tartibda taqsimlanadi: a) davlat xizmatlari markazlariga oʻzi kelib murojaat etganda: 18 foizi — Adliya vazirligining Davlat xizmatlarini rivojlantirish jamgʻarmasiga; 0,5 foizi — toʻlovlarni tasdiqlash Yagona billing tizimi orqali amalga oshirilgani uchun Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga; qolgan mablagʻlar teng miqdorda quyidagi tartibda oʻtkaziladi: Iqtisodiyot va moliya vazirligi huzuridagi Kadastr agentligining Davlat kadastrlari palatasi (keyingi oʻrinlarda — Davlat kadastrlari palatasi) hududiy boshqarmalari bank hisobvaragʻiga; Qoraqalpogʻiston Respublikasi Qurilish va uy-joy kommunal xoʻjaligi vazirligi hamda viloyatlar qurilish va uy-joy kommunal xoʻjaligi bosh boshqarmalari hamda Toshkent shahar qurilish bosh boshqarmasining bank hisobvaragʻiga; Ekologiya, atrof-muhitni muhofaza qilish va iqlim oʻzgarishi vazirligining budjetdan tashqari jamgʻarmasiga (xavfli moddalar bilan zararlangan hamda biogen zaharlanishga duchor boʻlgan hududlarda); b) YIDXP orqali murojaat qilinganda: 10 foizi — Adliya vazirligining Davlat xizmatlarini rivojlantirish jamgʻarmasiga; 11,75 foizi — Raqamli texnologiyalar vazirligi huzuridagi “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasidagi maxsus hisobvaragʻiga (shu jumladan, 0,5 foizi yigʻim toʻlangani Yagona billing tizimi orqali tasdiqlangani uchun); qolgan mablagʻlar teng miqdorda quyidagi tartibda oʻtkaziladi: Davlat kadastrlari palatasi hududiy boshqarmalarining bank hisobvaragʻiga; Qoraqalpogʻiston Respublikasi Qurilish va uy-joy kommunal xoʻjaligi vazirligi hamda viloyatlar qurilish va uy-joy kommunal xoʻjaligi bosh boshqarmalari hamda Toshkent shahar qurilish bosh boshqarmasining bank hisobvaragʻiga; Ekologiya, atrof-muhitni muhofaza qilish va iqlim oʻzgarishi vazirligining budjetdan tashqari jamgʻarmasiga (xavfli moddalar bilan zararlangan hamda biogen zaharlanishga duchor boʻlgan hududlarda)”; 12 va 13-bandlar quyidagi tahrirda bayon etilsin: “12. Oʻzi kelib murojaat etganda davlat xizmatlari markazlari ariza toʻldirilgan vaqtdan boshlab real vaqt rejimida, YIDXP orqali murojaat qilinganda ariza avtomatik ravishda “Yerxususiylashtirish” AAT orqali quyidagi vakolatli davlat organlariga kelishish uchun yuboriladi: tuman (shahar) qurilish va uy-joy kommunal xoʻjaligi boʻlimiga; Davlat kadastrlari palatasi tuman (shahar) filialiga; Qoraqalpogʻiston Respublikasi Ekologiya, atrof-muhitni muhofaza qilish va iqlim oʻzgarishi vazirligi, viloyatlar yoki Toshkent shahar ekologiya, atrof-muhitni muhofaza qilish va iqlim oʻzgarishi boshqarmalariga; kichik va yoshlar sanoat zonalarini boshqarish boʻyicha tegishli yagona direksiyaga. 13. Tuman (shahar) qurilish va uy-joy kommunal xoʻjaligi boʻlimi besh ish kuni ichida: arizada koʻrsatilgan yer uchastkasi joylashgan hududni (aholi punkti yoki ular orasidagi hududni) rivojlantirishni shaharsozlik jihatidan rejalashtirish toʻgʻrisidagi hamda ularni qurish haqidagi tasdiqlangan hujjatlarga yer uchastkasi joylashuvining muvofiqligini; shaharsozlik faoliyatini amalga oshirish uchun qonunchilikda cheklovlar oʻrnatilgan hududlardan foydalanish zonalarida arizada koʻrsatilgan yer uchastkasi joylashuvini; yer uchastkasida koʻp qavatli uylarning mavjudligini, shuningdek, yer uchastkasining koʻp qavatli uyga tutash hududda joylashganini. Aholi punktlarining tasdiqlangan bosh rejalarida, aholi punkti qismlarini batafsil rejalashtirish loyihalarida, hududlarni kompleks rivojlantirish va qurishga doir boshqa hujjatlarda yer uchastkalarini xususiylashtirishga bevosita monelik qiladigan maʼlumotlarning mavjudligi hamda shaharsozlik faoliyatini amalga oshirish uchun qonunchilikda cheklovlar oʻrnatilgan hududlardan foydalanish zonalarida arizada koʻrsatilgan yer uchastkasi joylashuvini tuman (shahar) qurilish va uy-joy kommunal xoʻjaligi boʻlimi tomonidan yer uchastkalarini xususiylashtirishni rad etish uchun asos hisoblanadi. Agar ariza boʻyicha xususiylashtirish uchun berilgan yer uchastkasi hududida tasdiqlangan shaharsozlik hujjatlari mavjud boʻlmagan taqdirda, tuman (shahar) qurilish va uy-joy kommunal xoʻjaligi boʻlimi ushbu bandning birinchi qismida koʻrsatilgan muddat ichida arizada koʻrsatilgan yer uchastkasi joylashgan hududda tasdiqlangan shaharsozlik hujjatlari mavjud emasligini tasdiqlovchi xulosa taqdim etadi”; quyidagi mazmundagi 131-band bilan toʻldirilsin: “131. Qoraqalpogʻiston Respublikasi Ekologiya, atrof-muhitni muhofaza qilish va iqlim oʻzgarishi vazirligi, viloyatlar hamda Toshkent shahar ekologiya, atrof-muhitni muhofaza qilish va iqlim oʻzgarishi boshqarmalari besh ish kuni ichida xavfli moddalar bilan zararlangan hamda biogen zaharlanishga duchor boʻlgan hududlarda yer uchastkasi joylashuvini tekshiradi”; 14-band quyidagi tahrirda bayon etilsin: “14. Davlat kadastrlari palatasi tuman (shahar) filiali ariza tushgan kundan boshlab besh ish kuni ichida quyidagilarni aniqlash maqsadida tekshiradi: yer uchastkalari boʻyicha topografik rejaning mavjudligini; arizada koʻrsatilgan yer uchastkasi va huquq egasi toʻgʻrisidagi maʼlumotlarning Koʻchmas mulkka boʻlgan huquqlarning davlat reyestridagi maʼlumotlarga muvofiqligini; xususiylashtirilayotgan yer uchastkasiga boʻlgan huquq egasi haqidagi maʼlumotlarning ushbu yer uchastkasida joylashgan bino va inshootlarning mulkdori haqidagi maʼlumotlarga muvofiqligini; yer uchastkasi joylashgan joyga chiqqan holda yer uchastkasi chegaralarini kadastr hujjatlari maʼlumotlariga mosligini; qishloq xoʻjaligiga moʻljallangan, oʻrmon hamda suv fondlarining yerlariga kiritilmaganini. Davlat kadastrlari palatasi tuman (shahar) filiali yer uchastkasining topografik rejasi mavjud boʻlmagan taqdirda, Vazirlar Mahkamasining 2021-yil 22-iyundagi 389-son qarori bilan tasdiqlangan Koʻchmas mulk obyektlariga kadastr yigʻmajildini tayyorlash tartibi toʻgʻrisidagi nizomning 8-bandida belgilangan muddatlarda topografik rejani tayyorlaydi. Yer uchastkasi va unga tutash hududning topografik rejasini tayyorlash uchun toʻlov summasi bir gektar yer maydoni uchun bazaviy hisoblash miqdorining besh baravari hisobidan kelib chiqib (bir kvadrat metrgacha boʻlgan aniqlikda) hisoblanadi va yer uchastkasini xususiylashtirishdan tushgan mablagʻlar hisobidan qoplanadi”; 15-bandning birinchi xatboshisi quyidagi tahrirda bayon etilsin: “15. Arizani va unga ilova qilingan hujjatlarni koʻrib chiqish natijalari boʻyicha vakolatli davlat organlari yer uchastkasini xususiylashtirish toʻgʻrisidagi arizani ushbu reglamentning 13-14-bandlari talablari asosida kelishadi yoki uning maqsadga muvofiq emasligi toʻgʻrisida xabar beradi”; 1-ilovaning 3-bosqichi quyidagi tahrirda bayon etilsin: 5-ilova matni quyidagi tahrirda bayon etilsin: v) 2-ilovada: 51-band quyidagi mazmundagi uchinchi va toʻrtinchi xatboshilar bilan toʻldirilsin: “Bunda hududlar va aholi punktlarining shaharsozlik hujjatlariga muvofiq yer uchastkasi ijara huquqi asosida auksion savdolariga chiqarilishi belgilangan taqdirda, tuman (shahar) qurilish va uy-joy kommunal xoʻjaligi boʻlimi tomonidan yer uchastkasining huquq turi belgilanganidan soʻng tuman (shahar) hokimliklari tomonidan ijara muddati belgilanadi. Tuman (shahar) hokimliklari tomonidan ijara muddati bir ish kuni ichida belgilanmagan hollarda, ushbu Nizomning 9-bandida nazarda tutilgan muddatlarda hududlar toifasidan kelib chiqqan holda “Yerelektron” AATda ijara muddati avtomatik tarzda qoʻyiladi va yer uchastkasining kelishuv jarayoni keyingi bosqichga oʻtkaziladi”; 8-bandning birinchi xatboshisi quyidagi tahrirda bayon etilsin: “8. Oʻzbekiston Respublikasi Davlat aktivlarini boshqarish agentligining hududiy boshqarmalari yer uchastkasini auksionga chiqarishda buyurtmachi hisoblanadi, kichik sanoat, yoshlar sanoat va tadbirkorlik zonalarida joylashgan yer uchastkalari bundan mustasno”; 9-band quyidagi tahrirda bayon etilsin: “9. Yer uchastkalarini ijaraga berish muddati Oʻzbekiston Respublikasi Prezidentining “Respublika hududlarini toifalarga ajratish va tadbirkorlikni qoʻllab-quvvatlashning tabaqalashtirilgan tizimini joriy etish chora-tadbirlari toʻgʻrisida” 2022-yil 30-dekabrdagi PF-287-son Farmonida belgilangan 1 va 2-toifadagi hududlar uchun kamida 25 yil, 3-toifa uchun kamida 20 yil, 4 va 5-toifaga kiritilgan tumanlar uchun kamida 15 yil muddat etib belgilanadi (kichik sanoat zonalari hududidagi yer uchastkalari bundan mustasno)”; 10-bandda: quyidagi mazmundagi uchinchi xatboshi bilan toʻldirilsin: “Bunda “Yerelektron” AATda “Yangi Oʻzbekiston” massivlarida joylashgan tijorat binolarini qurishga moʻljallangan yer uchastkasining taklifi ishlab chiqilishi jarayonida, umumiy maydonining kamida 10 foiz qismini uy-joy qurish uchun ajratilgan yer uchastkalari bilan birga chegarasi belgilanadi”; uchinchi — toʻqqizinchi xatboshilar tegishlicha toʻrtinchi — oʻninchi xatboshilar deb hisoblansin; 15-bandning “a” kichik bandi quyidagi mazmundagi yettinchi xatboshi bilan toʻldirilsin: “yer uchastkalariga yaqin boʻlgan yoki ushbu hududda mavjud boʻlgan tegishli hududlar va inshootlardan rejim asosida foydalanish hamda ularni ekspluatatsiya qilish obyektlari boʻyicha — ekspluatatsiya qiladigan tashkilotlarga”; 22-bandning sakkizinchi xatboshisidagi “muvofiqlashtiruvchi” soʻzidan keyin “0,5 dan 3 gacha boʻlgan kamaytiruvchi va” soʻzlari bilan toʻldirilsin; 24-bandning beshinchi xatboshisi quyidagi tahrirda bayon etilsin: “Ijara shartnomasida shaharsozlik hujjatlariga va (yoki) yer uchastkasi tanlangan hududning (massivning) loyiha konsepsiyasiga muvofiq yer uchastkasidan foydalanish shartlari, shuningdek, qonunchilik hujjatlarida belgilangan asosiy shartlar asosida mazkur yer uchastkasida bino va inshootlarni loyihalashtirish, qurilishni boshlash va yakunlash hamda obyektni foydalanishga topshirish muddatlari koʻrsatiladi”; 25-bandda: uchinchi xatboshi quyidagi tahrirda bayon etilsin: “yer uchastkasining oʻziga xos raqami, joylashgan joyi va “Yerelektron” AATdagi elektron xaritadagi shakli”; quyidagi mazmundagi oʻn beshinchi xatboshi bilan toʻldirilsin: “kichik sanoat, yoshlar sanoat va tadbirkorlik zonalari hududidagi yer uchastkalari boʻyicha investitsiya bitimida koʻrsatilgan investitsiya miqdori va yaratiladigan ish oʻrni soni”; oʻn beshinchi — oʻn sakkizinchi xatboshilar tegishlicha oʻn oltinchi — oʻn toʻqqizinchi xatboshilar deb hisoblansin; 27-bandda: quyidagi mazmundagi toʻrtinchi xatboshi bilan toʻldirilsin: “Koʻp kvartirali uy-joylar qurish uchun yer uchastkalarini ijaraga berish boʻyicha auksion savdosida qoʻshilgan qiymat soligʻini toʻlovchi yuridik shaxslarga ishtirok etishga ruxsat beriladi”; toʻrtinchi xatboshi beshinchi xatboshi deb hisoblansin hamda quyidagi tahrirda bayon etilsin: “Elektron onlayn-auksion savdolari orqali realizatsiya qilingan yer uchastkalarida taqiq mavjud boʻlgan taqdirda, ushbu taqiq yechilgandan soʻng majburiy tartibda undirish uchun yuborilmagan maʼmuriy jarimalarni toʻlash majburiyati mahalliy hokimlik zimmasida qoladi”; 28-bandda: uchinchi xatboshi quyidagi tahrirda bayon etilsin: “Ijara shartnomasi taraflar tomonidan imzolangandan soʻng avtomatik ravishda Davlat kadastrlari palatasining hududiy boshqarmasiga hamda Oʻzbekiston Respublikasi Bosh prokuraturasi huzuridagi Majburiy ijro byurosiga (keyingi oʻrinlarda — Majburiy ijro byurosi) tegishli axborot tizimi orqali yuboriladi”; quyidagi mazmundagi toʻrtinchi xatboshi bilan toʻldirilsin: “Yer uchastkasiga nisbatan taqiq qoʻyilgan hollarda auksion natijalari boʻyicha imzolangan ijara shartnomasi Majburiy ijro byurosi va Davlat kadastrlari palatasining hududiy boshqarmasi uchun taqiqni bekor qilish uchun asos hisoblanadi”; toʻrtinchi xatboshi beshinchi xatboshi deb hisoblansin; 31-bandning ikkinchi xatboshisidagi “toʻlash rad etilsa va (yoki) toʻlov oʻz vaqtida amalga oshirilmasa” soʻzlaridan keyin “, shu jumladan, auksion gʻolibi hamda tuman (shahar) hokimligi oʻrtasida tuzilgan koʻp kvartirali uy-joylar qurish uchun ijaraga berish boʻyicha auksion savdolari ofertasi talablari bajarilmaganda” soʻzlari bilan toʻldirilsin; 32-bandda: birinchi xatboshi “shaxsiy kabinetiga” soʻzlaridan keyin “, Majburiy ijro byurosiga” soʻzlari bilan toʻldirilsin; quyidagi mazmundagi uchinchi xatboshi bilan toʻldirilsin: “Yer uchastkasiga nisbatan taqiq qoʻyilgan hollarda auksion natijalari boʻyicha rasmiylashtirilgan yer uchastkasiga mulk huquqini beruvchi davlat orderi Majburiy ijro byurosi va Davlat kadastrlari palatasining hududiy boshqarmasi uchun taqiqni bekor qilish uchun asos hisoblanadi”; 41-band quyidagi tahrirda bayon etilsin: “41. Jismoniy va yuridik shaxslarga KSYOSTZ hududidagi yer uchastkalari ularning bosh rejasiga muvofiq elektron onlayn-auksion savdolari orqali realizatsiya qilinadi. Bunda: yer uchastkalarini bosh rejada nazarda tutilgan lotlar asosida auksionga chiqarish boʻyicha takliflar investitsiya bitimi bilan birga kichik va yoshlar sanoat zonalarini boshqarish boʻyicha yagona direksiya (keyingi oʻrinlarda — direksiya) tomonidan “Yerelektron” AATga kiritiladi; yer uchastkasi yer uchastkalarini tanlash materiallarini kelishish, xulosalar olish va maʼlumotlar taqdim etish uchun mazkur nizomning 15-bandida nazarda tutilgan tashkilotlarga yuborish talab etilmaydi; KSYOSTZ hududidan faqat infratuzilma bilan taʼminlangan yer uchastkalari elektron onlayn-auksion savdolariga chiqariladi; direksiya KSYOSTZ hududidagi yer uchastkalarini auksionga chiqarishda buyurtmachi hisoblanadi; ijara shartnomasi tuman (shahar) hokimligi va auksion gʻolibi oʻrtasida, investitsiya bitimi direksiya va auksion gʻolibi oʻrtasida elektron imzolanadi. Bunda ijara shartnomasida direksiya bilan auksion gʻolibi oʻrtasida investitsiya majburiyatlari bajarilishi toʻgʻrisida bitim imzolash majburiyati yuklanadi”; quyidagi mazmundagi 411-band bilan toʻldirilsin: “411. Olis va choʻl hududlarda joylashgan yoshlar sanoat va tadbirkorlik zonalari hududidagi boʻsh yer uchastkalari “1 soʻm” boshlangʻich qiymatda elektron onlayn-auksion savdolariga chiqariladi. Bunda auksion qadami va zakalat miqdori investitsiya miqdoridan kelib chiqqan holda Vazirlar Mahkamasining 2022-yil 12-yanvardagi 18-son qarori bilan tasdiqlangan “E-auksion” elektron savdo platformasida elektron onlayn-auksion va tanlovlarni tashkil etish hamda oʻtkazish tartibi toʻgʻrisidagi nizomga muvofiq belgilanadi”; 2-ilovada: 1.2-band chiqarib tashlansin; III boʻlim quyidagi tahrirda bayon etilsin: g) quyidagi mazmundagi 21-ilova bilan toʻldirilsin: 1. Ushbu Reglament tadbirkorlik va shaharsozlik maqsadlarida elektron onlayn-auksion savdolarida realizatsiya qilingan yer uchastkalarida qurilish ishlarini boshlashdan foydalanishga topshirishgacha boʻlgan jarayonlarni monitoring qilish tartibini belgilaydi. 2. Ushbu Reglament tadbirkorlik va shaharsozlik maqsadlarida elektron onlayn-auksion savdolarida realizatsiya qilingan yer uchastkalarida qurilish ishlarini boshlashdan foydalanishga topshirishgacha boʻlgan jarayonlarda ishtirok etadigan respublika va mahalliy ijro etuvchi hokimiyat organlari hamda boshqa tashkilotlarga, shuningdek, loyihalarning amalga oshirilishini monitoring qilish vazifasini bajaruvchi davlat organlariga nisbatan tatbiq etiladi. 3. Ushbu Reglamentda quyidagi asosiy tushunchalar qoʻllanadi: investitsiya loyihalari — tadbirkorlik va shaharsozlik maqsadlarida elektron onlayn-auksion savdolarida realizatsiya qilinib, iqtisodiy aylanmaga toʻliq kiritilmagan yer uchastkalarida amalga oshiriladigan loyihalar; iqtisodiy aylanmaga toʻliq kiritilmagan yer uchastkalari — tadbirkorlik va shaharsozlik maqsadlarida elektron onlayn-auksion savdolarida realizatsiya qilinib, rejalashtirilgan investitsiya loyihalari amalga oshirilmagan yer uchastkalari; kompleks tarmoq jadvali — loyihani amalga oshirish doirasida parametrlarining oʻzaro bogʻliqligi hisobga olingan holda, chora-tadbirlar ketma-ketligi va muddatlarini belgilaydigan hujjat; tegishli tashkilotlar — kommunikatsiya va infratuzilmaga ulanish bilan bogʻliq korxonalar (elektr, gaz, aloqa, yoʻl), tijorat banklari, qurilish nazorati inspeksiyasi va boshqalar. 4. Loyiha tashabbuskorlari va davlat organlarining tadbirkorlik va shaharsozlik maqsadlarida elektron onlayn-auksion savdolarida realizatsiya qilingan yer uchastkalarida qurilish ishlarini boshlashdan foydalanishga topshirishgacha boʻlgan jarayonlarning “Onlayn mahalla” elektron platformasidagi (keyingi oʻrinlarda — elektron platforma) hamkorligi ushbu Reglamentga ilovadagi sxema boʻyicha tashkil etiladi. 5. Yer uchastkalarini iqtisodiy aylanmaga kiritish jarayonlarini monitoring qilishdan quyidagilar maqsad qilingan: tadbirkorlik va shaharsozlik maqsadlarida elektron onlayn-auksion savdolarida realizatsiya qilingan yer uchastkalarining iqtisodiy aylanmaga kiritilishini jadallashtirish orqali yerdan foydalanish samaradorligini oshirish; investitsiya loyihalarida qurilish ishlarini boshlash, moliyaviy qoʻllab-quvvatlash, infratuzilma tarmoqlariga ulash, ruxsat berish hujjatlarini rasmiylashtirish, qurilish ishlarini yakunlash, mulkka tegishli huquqni davlat roʻyxatidan oʻtkazish bilan bogʻliq barcha bosqichlardagi muammoli masalalarni tezkor hal qilish orqali tadbirkorlarga koʻmaklashish; investitsiya loyihalarini ishga tushirish bilan bogʻliq muammolarning tegishliligi yuzasidan respublika, viloyat va tuman (shahar) darajasidagi masʼul korxona va tashkilotlarga yoʻnaltirish orqali yechimini jadallashtirish; ijara huquqi bilan ajratilib, belgilangan muddatlarda foydalanilmagan, tadbirkorlik va shaharsozlik faoliyati amalga oshirilmagan yer uchastkalari roʻyxatini shakllantirish. 6. Oʻzbekiston Respublikasi Kambagʻallikni qisqartirish va bandlik vazirligi: tadbirkorlik va shaharsozlik maqsadlarida elektron onlayn-auksion savdolarida realizatsiya qilingan yer uchastkalarida qurilish ishlarini boshlashdan foydalanishga topshirishgacha boʻlgan jarayonlarni monitoring qilish, onlayn rejimda kuzatish imkoniyatini yaratish maqsadida elektron platformada qoʻshimcha modullar kiritadi; 2018-yildan boshlab elektron onlayn-auksion savdolarida realizatsiya qilinib, iqtisodiy aylanmaga kiritilmagan yer uchastkalarini mahallalar kesimida elektron platformadagi mavjud modulga joylashtiradi; elektron onlayn-auksion savdolarida realizatsiya qilinadigan yer uchastkalari toʻgʻrisidagi maʼlumotlar mahallalar kesimida elektron platformada real vaqt rejimida berib borilishini taʼminlash maqsadida tegishli idoralarning platformalari bilan integratsiya qiladi; elektron platformaga kiritiladigan investitsiya loyihalarining maʼlumotlar bazasini doimiy boshqarishni (ularning hisobini yuritish, nazorat qilish, ularga oʻzgartirishlar hamda qoʻshimchalarni tasdiqlash yoki rad etish) taʼminlaydi. 7. Mahallalardagi hokim yordamchilari: elektron onlayn-auksion savdolari orqali realizatsiya qilinib, iqtisodiy aylanmaga toʻliq kiritilmagan yer uchastkalarini har oyda xatlovdan oʻtkazadi; xatlov natijalari asosida yer uchastkalarida amalga oshiriladigan investitsiya loyihalarining manzilli roʻyxatini shakllantiradi va loyiha tashabbuskori bilan birgalikda kompleks tarmoq jadvalini ishlab chiqadi; tuman (shahar) kambagʻallikni qisqartirish va bandlikka koʻmaklashish boʻlimining masʼul xodimi bilan birgalikda loyiha maʼlumotlarini bir ish kuni mobaynida koʻrib chiqib, nomuvofiqliklar va xatoliklar aniqlanganda, qayta ishlashga yuboradi yoki kelishish uchun tegishli tashkilotlarga kiritadi; kompleks tarmoq jadvalida investitsiya loyihalarida qurilish ishlarini boshlash, moliyaviy qoʻllab-quvvatlash, infratuzilma tarmoqlariga ulash, ruxsat berish hujjatlarini rasmiylashtirish, qurilish ishlarini yakunlash, mulkka tegishli huquqni davlat roʻyxatidan oʻtkazish bilan bogʻliq barcha bosqichlarning aniq muddatlarini belgilaydi va tasdiqlash uchun ikki hafta muddatda tuman (shahar) hokimligiga kiritadi. 8. Elektron platformada loyihaning kompleks tarmoq jadvali yaratilib, tegishli tashkilotlar bilan kelishilgandan keyin bir ish kuni mobaynida hujjat tuman (shahar) hokimi tomonidan tasdiqlanadi va nazorat uchun Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari hamda Kambagʻallikni qisqartirish va bandlik vazirligiga yuboriladi. Bunda kelishuv jarayoni elektron platforma orqali amalga oshiriladi. 9. Investitsiya loyihasini amalga oshirish kompleks tarmoq jadvali tasdiqlangan kundan boshlanadi va har oyda ikki marotaba hokim yordamchilari tomonidan joyiga chiqqan holda monitoring qilinib, natijalari elektron platformaga kiritiladi. Bunda loyihani ishga tushirish bilan bogʻliq muammolarni batafsil kiritib, tegishliligi yuzasidan respublika, viloyat va tuman (shahar) darajasidagi masʼul korxona va tashkilotlarga yoʻnaltiradi. 10. Tuman (shahar) hokimlarining birinchi va qurilish boʻyicha oʻrinbosarlari, shuningdek, mahallalardagi hokim yordamchilarining eng muhim samaradorlik koʻrsatkichlarini baholash mezonlariga yer uchastkalarini iqtisodiy aylanmaga kiritish darajasi boʻyicha alohida koʻrsatkich kiritiladi. Bunda: tuman (shahar) va mahalla hududida (baholanayotgan chorakda) tadbirkorlik faoliyati uchun auksionda realizatsiya qilingan yer uchastkalari soni va maydoni; realizatsiya qilingan, lekin iqtisodiy aylanmaga toʻliq kiritilmagan, qurilish ishlari boshlanmagan yer uchastkalari tashabbuskorlarida loyihani amalga oshirish bilan bogʻliq yuzaga kelgan muammolarni bartaraf etish yoki muammolarni koʻrib chiqib, hal qilish yuzasidan viloyat yoki respublika tashkilotlariga taklif kiritish darajasi; iqtisodiy aylanmaga kiritilmagan yer uchastkalarida qurilish ishlarini yakunlab, foydalanishga topshirilganlik darajasi (holati) inobatga olinadi. 11. Hokim yordamchilari elektron onlayn-auksion savdolari orqali ijara huquqi bilan ajratilib, belgilangan muddatlarda foydalanilmagan yer uchastkalari roʻyxatini Oʻzbekiston Respublikasining Yer kodeksi 36 va 38-moddalarida nazarda tutilgan tartiblar asosida tuman (shahar) hokimliklarining davlat zaxirasiga qaytarish boʻyicha taklif kiritadi. 12. Tuman (shahar) hokimliklari har oyda bir marta yer tanlash (realizatsiya qilish) komissiyasi bilan birgalikda belgilangan muddatlarda yer uchastkalarida investitsiya loyihasini amalga oshirmagan tadbirkorlik subyektlari bilan uchrashib, faoliyatini tiklash, qurilish ishlarini boshlash yuzasidan mavjud muammolarni oʻrganadi va bartaraf qilish boʻyicha chora-tadbirlarni belgilaydi. Investitsiya loyihasini amalga oshirish imkoniyati boʻlmagan yer uchastkalarini belgilangan tartibda davlat zaxirasiga qaytarish boʻyicha sudga daʼvo arizasini kiritadi. Sud tomonidan yer uchastkasiga boʻlgan huquq bekor qilinganda, mazkur yer uchastkasi zaxira yerlar toifasiga oʻtkazilmaydi hamda tuman (shahar) hokimliklarining tasarrufidagi boʻsh turgan yerlar sifatida hisobga olinadi. Tuman (shahar) hokimliklarining tasarrufidagi boʻsh turgan yerlar oʻn besh kun muddatda tuman (shahar) hokimining qarori asosida davlat yer kadastrida hisobga olinadi hamda ushbu yerlarni boshqa yuridik va jismoniy shaxslarga berish (realizatsiya qilish) boʻyicha qayta auksion savdolariga chiqariladi. 13. Tuman (shahar) hokimliklari investitsiya loyihalarini amalga oshirish jarayonida yuzaga kelayotgan muammoli masalalarni tadbirkorlik subyektlari kesimida har haftada bir marotaba muhokama qilib boradi. Tuman (shahar) hokimliklari darajasida hal qilish imkoniyati boʻlmagan muammoli masalalar tegishliligi boʻyicha viloyat va respublika darajasida hal qilish uchun kiritiladi. 14. Oʻzbekiston Respublikasi Kambagʻallikni qisqartirish va bandlik vazirligi Iqtisodiyot va moliya vazirligi, Qoraqalpogʻiston Respublikasi Vazirlar Kengashi, viloyatlar hamda Toshkent shahri hokimliklari, tegishli vazirlik va idoralar bilan birgalikda investitsiya loyihalarini amalga oshirish jarayonida yuzaga kelayotgan muammoli masalalarni tadbirkorlik subyektlari kesimida har oyda muhokama qilib, tegishliligi boʻyicha masalalarni hal qilish choralarini koʻradi. 15. Ushbu Reglament talablarining buzilishida aybdor boʻlgan shaxslar qonunchilikda belgilangan tartibda javob beradilar. Bosqich Ishtirokchilar Tadbirlar Bajarish muddati 1-bosqich Kambagʻallikni qisqartirish va bandlik vazirligi 1. Tadbirkorlik va shaharsozlik maqsadlarida elektron onlayn-auksion savdolarida realizatsiya qilingan yer uchastkalarida qurilish ishlarini boshlashdan foydalanishga topshirishgacha boʻlgan jarayonlarni monitoring qilish, onlayn rejimida kuzatish imkoniyatini yaratish maqsadida “Onlayn mahalla” elektron platformasiga (keyingi oʻrinlarda — elektron platforma) qoʻshimcha modullar kiritadi. 2. 2018-yildan boshlab elektron onlayn-auksion savdolarida realizatsiya qilinib, iqtisodiy aylanmaga kiritilmagan yer uchastkalarini mahallalar kesimida elektron platformada mavjud modulga joylashtiradi. 3. Kelgusida elektron onlayn-auksion savdolarida realizatsiya qilinadigan yer uchastkalari toʻgʻrisidagi maʼlumotlarning mahallalar kesimida elektron platformada real vaqt rejimida berib borilishini taʼminlash maqsadida tegishli idoralarning platformalari bilan integratsiya qiladi. 4. Elektron platformaga kiritiladigan investitsiya loyihalarining maʼlumotlar bazasini boshqarishni (ularning hisobini yuritish va nazorat qilish, ularga oʻzgartirishlar hamda qoʻshimchalarni tasdiqlash yoki rad etish) taʼminlaydi. Doimiy 2-bosqich Mahallalardagi hokim yordamchilari 1. Elektron platformada mavjud modulga joylashtirilgan elektron onlayn-auksion savdolari orqali realizatsiya qilinib, iqtisodiy aylanmaga toʻliq kiritilmagan yer uchastkalarini xatlovdan oʻtkazadi. Har oyda 2. Yer uchastkalarida amalga oshiriladigan investitsiya loyihalarining manzilli roʻyxatini shakllantiradi va loyiha tashabbuskori bilan birgalikda kompleks tarmoq jadvalini ishlab chiqadi. Har oyda 3. Loyiha maʼlumotlarini koʻrib chiqib, nomuvofiqliklar va xatoliklar aniqlanganda qayta ishlashga yuboradi yoki kelishish uchun tegishli tashkilotlarga kiritadi. Bir ish kuni mobaynida 4. Kompleks tarmoq jadvalida investitsiya loyihalarida qurilish ishlarini boshlash, moliyaviy qoʻllab-quvvatlash, infratuzilma tarmoqlariga ulash, ruxsat berish hujjatlarini rasmiylashtirish, qurilish ishlarini yakunlash, mulkka tegishli huquqni davlat roʻyxatidan oʻtkazish bilan bogʻliq barcha bosqichlarning aniq muddatlarini belgilaydi va tasdiqlash uchun kiritadi. Xatlov yakunlangandan soʻng ikki hafta muddatda 3-bosqich Tuman (shahar) hokimlari 1. Elektron platformada loyihaning kompleks tarmoq jadvali yaratilib, tegishli tashkilotlar bilan kelishilgandan keyin hujjat tuman (shahar) hokimi tomonidan tasdiqlanadi. 2. Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari hamda Kambagʻallikni qisqartirish va bandlik vazirligiga nazorat uchun yuboriladi. Bir kun muddatda 4-bosqich Hokim yordamchilari 1. Investitsiya loyihasining kompleks tarmoq jadvali tasdiqlangan kundan boshlab joyiga chiqqan holda monitoring qiladi, natijalarni elektron platformaga kiritadi. 2. Loyihani ishga tushirish bilan bogʻliq muammolarni batafsil kiritib, tegishliligi yuzasidan respublika, viloyat va tuman (shahar) darajasidagi masʼul korxona va tashkilotlarga yoʻnaltiradi. Loyiha ishga tushganga qadar har oyda ikki marotaba 3. Elektron onlayn-auksion savdolari orqali ijara huquqi bilan ajratilib, ikki yil davomida foydalanilmagan yer uchastkalarini Oʻzbekiston Respublikasining Yer kodeksi 36 va 38-moddalarida nazarda tutilgan tartiblar asosida davlat zaxirasiga qaytarish boʻyicha tuman (shahar) hokimliklariga taklif kiritadi. Doimiy 5-bosqich Tuman (shahar) hokimlari Belgilangan muddatlarda yer uchastkalarida investitsiya loyihasini amalga oshirmagan tadbirkorlik subyektlari bilan uchrashib, faoliyatini tiklash yoki belgilangan tartibda sudga daʼvo arizasini kiritish choralarini koʻradi. Har oyda bir marta 6-bosqich Kambagʻallikni qisqartirish va bandlik vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari Qurilish ishlari yakunlanib, binoga egalik huquqi davlat roʻyxatidan oʻtkazilgan yer uchastkasi elektron platformada amalga oshirilgan loyihalar moduliga oʻtkaziladi va mazkur yer uchastkasi tuman hokimi va hokim yordamchisi nazoratidan yechiladi. Doimiy 7-bosqich Kambagʻallikni qisqartirish va bandlik vazirligi, Iqtisodiyot va moliya vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari, tegishli vazirlik va idoralar, tuman (shahar) hokimliklari Investitsiya loyihalarini amalga oshirish jarayonida yuzaga kelayotgan muammoli masalalarni tadbirkorlik subyektlari kesimida muhokama qilib, tegishliligi boʻyicha masalalarni hal qilish choralarini koʻradi. Har oyda ”. d) 4-ilova quyidagi mazmundagi 101 — 105-bandlar bilan toʻldirilsin: “101. Oʻzbekiston Respublikasi Ekologiya, atrof-muhitni muhofaza qilish va iqlim oʻzgarishi vazirligi va uning hududiy boʻlinmalari; 102. Oʻzbekiston Respublikasi Togʻ-kon sanoati va geologiya vazirligi; 103. Oʻzbekiston Respublikasi Ichki ishlar vazirligi va uning hududiy boʻlinmalari; 104. Oʻzbekiston Respublikasi Oliy Sudi va uning hududiy boʻlinmalari; 105. Oʻzbekiston Respublikasi Investitsiyalar, sanoat va savdo vazirligi hamda kichik va yoshlar sanoat zonalarini boshqarish boʻyicha yagona direksiyalari”. 19. Vazirlar Mahkamasining “Davlat yer va kadastr nazoratini amalga oshirish tartibi hamda davlat geodeziya nazoratini amalga oshirish tartibi toʻgʻrisidagi nizomlarni tasdiqlash haqida” 2022-yil 14-apreldagi 183-son qarorida: a) 1-bandda: “a” kichik bandning ikkinchi — beshinchi xatboshilari quyidagi tahrirda bayon etilsin: “davlat yer nazoratini mahalliy davlat hokimiyati organlari va maxsus vakolatli davlat organlari (Iqtisodiyot va moliya vazirligi huzuridagi Kadastr agentligi, Vazirlar Mahkamasi huzuridagi Agrosanoat majmui ustidan nazorat qilish inspeksiyasi, Ekologiya, atrof-muhitni muhofaza qilish va iqlim oʻzgarishi vazirligi) tomonidan amalga oshirish tartibi; davlat kadastr nazoratini Iqtisodiyot va moliya vazirligi huzuridagi Kadastr agentligi tomonidan amalga oshirish tartibi; davlat yer va kadastr nazoratini amalga oshiruvchi maxsus vakolatli davlat organlarining vazifa va funksiyalari, ushbu organlar mansabdor shaxslari tarkibi, nazorat tadbirlari ishtirokchilari, ularning huquqlari va majburiyatlari, davlat yer va kadastr nazoratini tashkil etish va oʻtkazish tartibi; yerga oid huquqbuzarliklarni aniqlashda jamoatchilik nazoratini amalga oshirish va jamoatchilik nazorati subyektlarini bazaviy hisoblash miqdorining bir baravari (jarima miqdoridan oshmagan) miqdoridagi pul mukofoti bilan ragʻbatlantirish tartibi”; “b” kichik bandning ikkinchi xatboshisidagi “Davlat soliq qoʻmitasi” soʻzlari “Iqtisodiyot va moliya vazirligi” soʻzlari bilan almashtirilsin; b) 1-ilovada: 2-bandda: ikkinchi va uchinchi xatboshilardagi “davlat boshqaruvi organlari” soʻzlari “respublika ijro etuvchi hokimiyat organlari” soʻzlari bilan almashtirilsin; quyidagi mazmundagi beshinchi va oltinchi xatboshilar bilan toʻldirilsin: “elektron grafik imzo (keyingi oʻrinlarda — EGI) — elektron hujjatni zamonaviy axborot-kommunikatsiya texnologiyalaridan foydalangan holda planshet yoki kompyuterga oʻrnatilgan texnik qurilmalar yordamida tasdiqlaydigan elektron hujjatdagi shaxs tomonidan qoʻlda (yozma ravishda) amalga oshiriladigan grafikli imzo; elektron raqamli imzo (keyingi oʻrinlarda — ERI) — elektron hujjatdagi mazkur elektron hujjat axborotini elektron raqamli imzoning yopiq kalitidan foydalangan holda maxsus oʻzgarishlar natijasida hosil qilingan hamda elektron raqamli imzoning ochiq kaliti yordamida elektron hujjatdagi axborotda xatolik mavjud emasligini aniqlash va elektron raqamli imzo kalitining egasini identifikatsiya qilish imkonini beradigan imzo”; beshinchi — yettinchi xatboshilar tegishlicha yettinchi — toʻqqizinchi xatboshilar deb hisoblansin; yettinchi xatboshi quyidagi tahrirda bayon etilsin: “oʻzboshimchalik bilan egallab olingan yer uchastkasi — fuqarolar, yakka tartibdagi tadbirkorlar va rezident boʻlgan yuridik shaxslar tomonidan yer uchastkasiga boʻlgan huquqlarni belgilovchi hujjatlarsiz, shu jumladan, bunday hujjatlar yoʻqolgan yoki toʻliq rasmiylashtirilmagan holda egallab kelinayotgan yoki ortiqcha egallangan yer uchastkasi”; 4-banddagi “davlat boshqaruvi organlari” soʻzlari “respublika ijro etuvchi hokimiyat organlari” soʻzlari bilan almashtirilsin; 8-band quyidagi tahrirda bayon etilsin: “8. Quyidagilar davlat yer nazorati boʻyicha maxsus vakolatli davlat organlari hisoblanadi: Iqtisodiyot va moliya vazirligi huzuridagi Kadastr agentligi (keyingi oʻrinlarda — Kadastr agentligi) va uning hududiy organlari — yer toifasidan qatʼi nazar, barcha turdagi yer uchastkalariga boʻlgan huquqlarni davlat roʻyxatidan oʻtkazmaslik holatlarini, yer uchastkalarining oʻzboshimchalik bilan egallab olinishi va ushbu yer uchastkalarida oʻzboshimchalik bilan imorat qurilishini aniqlash, yer uchastkasi chegaralarini oʻzboshimchalik bilan oʻzgartirishga yoʻl qoʻymaslik choralarini koʻrish, yer uchastkasidan maqsadli foydalanishi ustidan davlat nazoratini amalga oshirish boʻyicha; Vazirlar Mahkamasi huzuridagi Agrosanoat majmui ustidan nazorat qilish inspeksiyasi (keyingi oʻrinlarda — Oʻzagroinspeksiya) va uning hududiy organlari — qishloq xoʻjaligiga moʻljallangan yerlardan foydalanishni tashkil etish va muhofaza qilish sohasida samarali davlat nazoratini amalga oshirish boʻyicha; Ekologiya, atrof-muhitni muhofaza qilish va iqlim oʻzgarishi vazirligi (keyingi oʻrinlarda — Ekologiya vazirligi) va uning hududiy organlari — yerlarning ishlab chiqarish chiqindilari va boshqa chiqindilar, kimyoviy va radioaktiv moddalar, oqova suvlar bilan ifloslanishi, tabiatni muhofaza qilish, sogʻlomlashtirish, rekreatsiya maqsadidagi yerlardan, suv fondi yerlaridan foydalanish va ularni muhofaza qilish ustidan davlat nazoratini amalga oshirish boʻyicha”; 12-banddagi “Qishloq xoʻjaligi vazirligi” soʻzlari “Oʻzagroinspeksiya” soʻzi bilan almashtirilsin; 13-banddagi “Davlat ekologiya qoʻmitasi” soʻzlari “Ekologiya vazirligi” soʻzlari bilan almashtirilsin; 15 va 16-bandlar quyidagi tahrirda bayon etilsin: “15. Oʻzagroinspeksiya va Qoraqalpogʻiston Respublikasi Agrosanoat majmui ustidan nazorat qilish inspeksiyasi, viloyatlar boshqarmalari va tumanlar (Quvasoy shahar) boʻlimlarining mansabdor shaxslari qishloq xoʻjaligi yerlaridan foydalanish va uni muhofaza qilish ustidan davlat nazoratini amalga oshiruvchi mansabdor shaxslar hisoblanadi. 16. Ekologiya vazirligi va Qoraqalpogʻiston Respublikasi Ekologiya, atrof-muhitni muhofaza qilish va iqlim oʻzgarishi vazirligi, viloyatlar va Toshkent shahar Ekologiya, atrof-muhitni muhofaza qilish va iqlim oʻzgarishi boshqarmalari bosh davlat inspektorlari va ularning oʻrinbosarlari, katta davlat inspektorlari va davlat inspektorlari oʻz vakolatlariga muvofiq Ekologiya vazirligi organlarining yerlarni muhofaza qilish ustidan davlat nazoratini amalga oshiruvchi mansabdor shaxslari hisoblanadi”; 17-banddagi “davlat boshqaruvi organlari” soʻzlari “respublika ijro etuvchi hokimiyat organlari” soʻzlari bilan almashtirilsin; 19-bandning uchinchi va toʻrtinchi xatboshilardagi “davlat boshqaruvi organlari” soʻzlari “respublika ijro etuvchi hokimiyat organlari” soʻzlari bilan almashtirilsin; 24-band quyidagi tahrirda bayon etilsin: “24. Davlat yer nazorati maxsus vakolatli davlat organi rahbarining (rahbar oʻrinbosarining) “E-YERNAZORAT” AATda elektron tarzda shakllantirilib, tasdiqlangan buyrugʻiga asosan oʻn ish kunidan koʻp boʻlmagan muddatda amalga oshiriladi. Davlat yer nazoratini amalga oshirish toʻgʻrisidagi buyruqda yuridik shaxsning nomi yoki jismoniy shaxsning familiyasi, ismi, otasining ismi, nazorat amalga oshiriladigan yer uchastkasi joylashgan manzil, nazoratni amalga oshiruvchi mansabdor shaxslarning familiyasi, ismi, otasining ismi hamda lavozimi, nazoratni amalga oshirish muddati va maqsadlari koʻrsatiladi, ushbu bandning uchinchi xatboshisi bundan mustasno. Yer uchastkalarini oʻzboshimchalik bilan egallab olish, ushbu yer uchastkalarida oʻzboshimchalik bilan imorat qurish bilan bogʻliq davlat yer nazoratini amalga oshirish toʻgʻrisidagi buyruqda yuridik va jismoniy shaxslarning nomi koʻrsatilmaydi. Davlat yer nazoratini amalga oshirish toʻgʻrisidagi buyruqqa nazorat obyektining WGS-84 koordinatalar tizimidagi geolokatsiyasi ilova qilinishi lozim”; 29-band quyidagi tahrirda bayon etilsin: “29. Hujjatlarni olib qoʻyish toʻgʻrisida maxsus vakolatli davlat organining mansabdor shaxsi tomonidan bayonnoma tuziladi, unda quyidagilar koʻrsatiladi: bayonnoma tuzilgan vaqti va joyi; bayonnomani tuzgan shaxsning lavozimi, familiyasi, ismi, otasining ismi; hujjatlari olib qoʻyilgan shaxs toʻgʻrisidagi maʼlumotlar (yuridik shaxs nomi, uning mansabdor shaxsi yoki hujjatlarni olib qoʻyishda ishtirok etgan vakili yoxud jismoniy shaxsning familiyasi, ismi, otasining ismi, manzili va shu kabilar); hujjatlarni olib qoʻyishda ishtirok etgan shaxslar toʻgʻrisidagi maʼlumotlar, agar ular boʻlsa; olib qoʻyilayotgan hujjatning nomi (mazmuni), sanasi, raqami, uni qabul qilgan (rasmiylashtirgan) organ, tashkilot nomi hamda hujjatning varaqlari soni. Hujjatlarni olib qoʻyish toʻgʻrisidagi bayonnoma planshet yoki kompyuter yordamida “E-YERNAZORAT” AAT orqali elektron tarzda rasmiylashtiriladi. Ushbu bayonnoma yuridik shaxsning mansabdor shaxsi yoki uning vakili yoxud jismoniy shaxs tomonidan imzolarni identifikatsiya qilishning tegishli vositalari (daktiloskopiya (barmoq izi), yoki EGI) bilan tasdiqlangandan soʻng bayonnoma ushbu shaxslarga elektron aloqa vositasi yoki pochta xizmati orqali yuboriladi. Yuridik shaxsning mansabdor shaxsi yoki uning vakili yoxud jismoniy shaxs hujjatlarni olib qoʻyish toʻgʻrisidagi bayonnomani imzolashdan bosh tortgan hollarda, bu haqida bayonnomaga tegishli yozuv kiritiladi va bayonnoma ushbu shaxslarga elektron aloqa vositasi yoki pochta xizmati orqali yuboriladi”; 31-bandda: birinchi xatboshi quyidagi tahrirda bayon etilsin: “Maxsus vakolatli davlat organining mansabdor shaxslari tomonidan davlat yer nazorati natijalari boʻyicha quyidagilar koʻrsatilgan holda “E-YERNAZORAT” AATda elektron tarzda dalolatnoma tuziladi”; toʻqqizinchi xatboshi quyidagi tahrirda bayon etilsin: “Ushbu dalolatnoma yuridik shaxsning mansabdor shaxsi yoki uning vakili yoxud jismoniy shaxs tomonidan imzolarni identifikatsiya qilishning tegishli vositalari (daktiloskopiya (barmoq izi) yoki EGI) bilan tasdiqlagandan soʻng dalolatnoma ushbu shaxslarga elektron aloqa vositalari va pochta xizmati orqali yuboriladi”; 32-band quyidagi tahrirda bayon etilsin: “32. Yuridik shaxsning mansabdor shaxsi yoki uning vakili yoxud jismoniy shaxs dalolatnomani imzolashdan bosh tortgan hollarda, bu haqida dalolatnomaga tegishli yozuv kiritiladi va dalolatnoma ushbu shaxslarga uch ish kunidan kechiktirmasdan elektron aloqa vositalari hamda pochta xizmati orqali yuboriladi”; 40-bandning birinchi va ikkinchi xatboshilaridagi “davlat boshqaruvi organlari” soʻzlari “respublika ijro etuvchi hokimiyat organlari” soʻzlari bilan almashtirilsin; 44-bandning uchinchi xatboshisidagi “oʻn foizi” soʻzlari “bir baravari (jarima miqdoridan oshmagan)” soʻzlari bilan almashtirilsin; 53-band quyidagi tahrirda bayon etilsin: “53. Yer uchastkalaridan maqsadsiz foydalanish va oʻzboshimchalik bilan egallangan yer maydonida noqonuniy qurilgan imoratlarni bartaraf etish toʻgʻrisidagi Kadastr agentligi organlarining koʻrsatmasi jismoniy va yuridik shaxslar tomonidan oʻn besh kun muddatda ixtiyoriy ravishda bajarilgan taqdirda, maxsus vakolatli davlat organining mansabdor shaxslari tomonidan oʻzboshimchalik bilan egallangan yer maydonida noqonuniy qurilgan imoratlar bartaraf etilganini qayd etish toʻgʻrisida elektron shakldagi dalolatnoma “E-YERNAZORAT” AAT orqali rasmiylashtirilib, maxsus vakolatli davlat organining mansabdor shaxslari tomonidan ERI bilan tasdiqlanadi. Mazkur koʻrsatmalar bajarilmagan taqdirda, Kadastr agentligi organlari Oʻzbekiston Respublikasining Yer kodeksi 36-moddasiga muvofiq ushbu yer uchastkalariga boʻlgan huquqni bekor qilish hamda noqonuniy qurilgan imoratlarni bartaraf etish (buzib tashlash) yuzasidan toʻgʻridan toʻgʻri sudga murojaat qilishga haqli”; 1-ilovaning 5-bosqichidagi “Tadbirlar” ustunidagi matn quyidagi tahrirda bayon etilsin: “Yuridik shaxsning mansabdor shaxsi yoki uning vakili yoxud jismoniy shaxs dalolatnomani olishdan bosh tortganda, dalolatnomaga tegishli yozuv kiritadi va dalolatnomani yuridik yoki jismoniy shaxsga elektron aloqa vositasi yoki pochta xizmati orqali yuboradi”; 2-ilovaning 2-bosqichidagi “Tadbirlar” ustunidagi matn quyidagi tahrirda bayon etilsin: “Kelib tushgan huquqbuzarlik holatlari qayd etilgan arizalar va shikoyatlarni koʻrib chiqadi”; v) 2-ilovaning 2-bandi toʻrtinchi xatboshidagi “Davlat soliq qoʻmitasi” soʻzlari “Iqtisodiyot va moliya vazirligi” soʻzlari bilan almashtirilsin. 20. Vazirlar Mahkamasining “Qurilish sohasiga oid yagona maʼmuriy qurilish reglamentlarini tasdiqlash toʻgʻrisida” 2022-yil 20-apreldagi 200-son qarorida: a) 2-ilovada: 18-bandning oʻn uchinchi xatboshisi “qoʻshimcha bino va inshootlarni qurish rejalashtirilayotgan oʻz hududida koʻp yillik daraxtlar mavjud boʻlgan taqdirda qurish uchun ekologiya organlarining tegishli ijobiy xulosasi” soʻzlaridan keyin “hamda tuproqning unumdor qatlamini aniqlash yuzasidan Qishloq xoʻjaligi vazirligining Tuproqshunoslik va agrokimyoviy tadqiqotlar institutidan xulosa mavjudligi” soʻzlari qoʻshilsin; 19-bandda: quyidagi mazmundagi oltinchi xatboshi bilan toʻldirilsin: “bino va inshoot ular joylashgan yer uchastkasining foydalanish maqsadiga mos ravishda joylashmagani”; oltinchi — oʻn uchinchi xatboshilar tegishlicha yettinchi — oʻn toʻrtinchi xatboshilar deb hisoblansin. b) 3-ilovada: 9-band quyidagi mazmundagi beshinchi va oltinchi xatboshilar bilan toʻldirilsin: “koʻchmas mulkni birlashtirish va uning yangi chegaralarini belgilash dalolatnomasi; qishloq xoʻjaligiga moʻljallangan sugʻorilmaydigan yerlarda yer uchastkasidan ruxsat etilgan foydalanishning asosiy turiga mos boʻlgan obyektlarni joylashtirishni (qurishni) nazarda tutuvchi ichki xoʻjalik yer tuzish loyihasi”; beshinchi — yettinchi xatboshilar tegishlicha yettinchi — toʻqqizinchi deb hisoblansin; 4-ilova quyidagi mazmundagi 132-pozitsiya bilan toʻldirilsin: v) 4-ilovada: 9-band “Davlat xizmatlari markazlari, Kengashlar, vakolatli organlar, tuman (shahar) qurilish boʻlimlari, hududiy ekologiya, atrof-muhitni muhofaza qilish va iqlim oʻzgarishi organlari, sanitariya-epidemiologiya xizmatining tuman (shahar) boʻlimlari, tuman (shahar) favqulodda vaziyatlar boʻlimlari, Oʻzkomnazorat inspeksiyasi” soʻzlaridan keyin “hamda Tuproqshunoslik va agrokimyoviy tadqiqotlar instituti” soʻzlari qoʻshilsin. 21. Vazirlar Mahkamasining 2022-yil 1-iyundagi 290-son qarori bilan tasdiqlangan Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklarining tadbirkorlik infratuzilmasini rivojlantirish jamgʻarmalari mablagʻlarini shakllantirish va ulardan foydalanish tartibi toʻgʻrisidagi nizom quyidagi mazmundagi 311-band bilan toʻldirilsin: “311. Yangi massiv hududlarini shaharsozlik jihatidan rejalashtirish ishlariga loyiha tashkilotlarini jalb qilish boʻyicha xarajatlarning 30 foizigacha qismi jamgʻarmalar mablagʻlari hisobidan qoplab beriladi”. 22. Vazirlar Mahkamasining “Idoralararo elektron hamkorlik tizimi va maʼlumotlarning axborot almashinuvini yanada takomillashtirish chora-tadbirlari toʻgʻrisida” 2022-yil 20-sentabrdagi 516-son qarorining 4-bandi “v” kichik bandi yettinchi xatboshisi quyidagi mazmundagi yettinchi-sakkizinchi xatboshilari bilan almashtirilsin: “kadastr organlarining axborot tizimlari va resurslarida mavjud boʻlgan maʼlumotlarning uchinchi shaxslarga taqdim etilishi boʻyicha toʻlovlarning Vazirlar Mahkamasining “Koʻchmas mulkka boʻlgan huquqlarning hisobini yuritishda shaffoflikni taʼminlash, shuningdek, kadastr sohasidagi ayrim maʼmuriy tartib-taomillarni takomillashtirish chora-tadbirlari toʻgʻrisida” 2022-yil 18-oktabrdagi 610-son qaroriga asosan “Kompyuterlashtirish, geoaxborot texnologiyalarini joriy etish va rivojlantirish markazi” DUK va “Raqamli hukumat loyihalarini boshqarish markazi” davlat muassasasi oʻrtasida tuziladigan shartnomaga muvofiq davlat muassasasi ixtiyorida qoladigan qismi ushbu kichik bandda belgilangan tartibda taqsimlanadi; soliq organlarining axborot tizimlari va resurslarida mavjud boʻlgan maʼlumotlarning uchinchi shaxslarga taqdim etilishi boʻyicha toʻlovlarning Vazirlar Mahkamasining “Uchinchi shaxslarga soliq toʻlovchilar toʻgʻrisidagi maʼlumotlarni taqdim etish chora-tadbirlari haqida” 2021-yil 19-avgustdagi 529-son qaroriga asosan xususiy sherik va “Raqamli hukumat loyihalarini boshqarish markazi” davlat muassasasi oʻrtasida tuziladigan shartnomaga muvofiq davlat muassasasi ixtiyorida qoladigan qismi ushbu kichik bandda belgilangan tartibda taqsimlanadi”. 23. Vazirlar Mahkamasining 2023-yil 7-iyuldagi 279-son qarori bilan tasdiqlangan “20 ming tadbirkor — 500 ming malakali mutaxassis” dasturini amalga oshirish tartibi toʻgʻrisidagi nizomda: 33-band “yerga boʻlgan huquqlarni” soʻzlaridan keyin “(Toshkent shahrida joylashgan yer uchastkalari bundan mustasno)” soʻzlari bilan toʻldirilsin; 34-bandning birinchi xatboshisi “muddatlarda amalga oshiriladi” soʻzlaridan keyin “(Toshkent shahrida joylashgan yer uchastkalari bundan mustasno)” soʻzlari bilan toʻldirilsin. 1. Vazirlar Mahkamasining “Hududlarning davlat kadastrini yuritish tartibi toʻgʻrisidagi nizomni tasdiqlash haqida” 2014-yil 14-avgustdagi 231-son qarori. 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Oʻzbekiston Respublikasi Madaniyat vazirligi faoliyatini tashkil etish toʻgʻrisida” 2017-yil 15-fevraldagi PQ-2778-son qarori)” 2017-yil 11-maydagi 270-son qaroriga 1-ilovaning 55-bandi. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzi qarorlarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Yoʻl xoʻjaligini boshqarish tizimini yanada takomillashtirish chora-tadbirlari toʻgʻrisida” 2017-yil 14-fevraldagi PF-4954-son Farmoni)” 2017-yil 7-iyuldagi 472-son qaroriga 1-ilovaning 8-bandi. 4. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Favqulodda vaziyatlarning oldini olish va ularni bartaraf etish tizimi samaradorligini tubdan oshirish chora-tadbirlari toʻgʻrisida” 2017-yil 1-iyundagi PF-5066-son Farmoni)” 2017-yil 18-avgustdagi 644-son qaroriga 1-ilovaning 12-bandi. 5. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi Prezidentining “Ekologiya va atrof-muhitni muhofaza qilish sohasida davlat boshqaruvi tizimini takomillashtirish toʻgʻrisida” 2017-yil 21-apreldagi PF-5024-son Farmoni va Oʻzbekiston Respublikasi Prezidentining “Oʻzbekiston Respublikasi Ekologiya va atrof-muhitni muhofaza qilish davlat qoʻmitasi faoliyatini taʼminlash chora-tadbirlari toʻgʻrisida” 2017-yil 21-apreldagi PQ-2915-son qarori)” 2017-yil 14-noyabrdagi 915-son qaroriga 1-ilovaning 56-bandi. 6. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Qishloq va suv xoʻjaligi davlat boshqaruvi tizimini tubdan takomillashtirish chora-tadbirlari toʻgʻrisida” 2018-yil 17-apreldagi PF-5418-son Farmoni, Oʻzbekiston Respublikasi Prezidentining “Oʻzbekiston Respublikasi Qishloq xoʻjaligi vazirligi faoliyatini tashkil etish chora-tadbirlari toʻgʻrisida” 2018-yil 17-apreldagi PQ-3671-son qarori, “Oʻzbekiston Respublikasi Suv xoʻjaligi vazirligi faoliyatini tashkil etish chora-tadbirlari toʻgʻrisida” 2018-yil 17-apreldagi PQ-3672-son qarori)” 2018-yil 7-dekabrdagi 995-son qaroriga 1-ilovaning 81-bandi. 7. Vazirlar Mahkamasining “Oʻzbekiston Respublikasi Suv xoʻjaligi vazirligi huzuridagi Katta va alohida muhim suv xoʻjaligi obyektlarining texnik holatini hamda bexatar ishlashini nazorat qilish davlat inspeksiyasi toʻgʻrisida nizomni tasdiqlash haqida” 2019-yil 12-martdagi 215-son qaroriga 2-ilovaning 5-bandi. 8. Vazirlar Mahkamasining “Qurilish sohasida davlat boshqaruvi tizimining tubdan takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, baʼzilarini oʻz kuchini yoʻqotgan deb hisoblash toʻgʻrisida” 2019-yil 14-iyundagi 498-son qaroriga 1-ilovaning 29-bandi. 9. Vazirlar Mahkamasining “Oʻzbekiston Respublikasi Gidrometeorologiya xizmati markazi faoliyatini tashkil etish toʻgʻrisida” 2021-yil 10-apreldagi 200-son qaroriga 3-ilovaning 5-bandi. 10. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasining “Normativ-huquqiy hujjatlar toʻgʻrisida” 2021-yil 20-apreldagi OʻRQ-682-son Qonuni)” 2022-yil 4-apreldagi 153-son qaroriga ilovaning 343-bandi. 11. Vazirlar Mahkamasining “Toʻqimachilik va tikuv-trikotaj korxonalarida chuqur qayta ishlash va yuqori qoʻshilgan qiymatli tayyor mahsulotlar ishlab chiqarishni hamda ularning eksportini moliyaviy qoʻllab-quvvatlashni yanada kengaytirish chora-tadbirlari toʻgʻrisida” 2022-yil 30-sentabrdagi 556-son qarori 2-bandi hamda unga 4-ilovaning 3-bandi “a” va “b” kichik bandlari. 12. Vazirlar Mahkamasining “Oʻzbekiston Respublikasi Suv xoʻjaligi vazirligi huzuridagi Suv xoʻjaligi obyektlari xavfsizligini va suvdan foydalanishni nazorat qilish inspeksiyasi faoliyatini tartibga soluvchi ayrim normativ-huquqiy hujjatlarni tasdiqlash toʻgʻrisida” 2023-yil 27-sentabrdagi 500-son qaroriga 5-ilovaning 5-bandi.